അമേരിക്കയുടെ ഭീഷണിക്കു മുമ്പില് വഴങ്ങി ഇന്ത്യ; ഇറാനില് നിന്നുള്ള എണ്ണ ഇറക്കുമതി അവസാനിപ്പിക്കുന്നു – Chandrika Daily\nBy chandrika Friday June 29, 2018 18:37 pm\nഅമേരിക്കയുടെ ഭീഷണിക്കു മുമ്പില് വഴങ്ങി ഇന്ത്യ; ഇറാനില് നിന്നുള്ള എണ്ണ ഇറക്കുമതി അവസാനിപ്പിക്കുന്നു\nന്യൂഡല്‍ഹി: അമേരിക്കയുടെ സമ്മര്‍ദ്ദത്തെ തുടര്‍ന്ന് ഇറാനില് നിന്നുള്ള എണ്ണ ഇറക്കുമതി അവസാനിപ്പിക്കാന് ഇന്ത്യ ഒരുങ്ങുന്നു. ഇറാനില് നിന്നുളള എണ്ണ ഇറക്കുമതി കുറയ്‌ക്കേണ്ടി വരികയാണെങ്കില് ഈ സാഹചര്യത്തെ നേരിടാന്…\nന്യൂഡല്‍ഹി: അമേരിക്കയുടെ സമ്മര്‍ദ്ദത്തെ തുടര്‍ന്ന് ഇറാനില് നിന്നുള്ള എണ്ണ ഇറക്കുമതി അവസാനിപ്പിക്കാന് ഇന്ത്യ ഒരുങ്ങുന്നു. ഇറാനില് നിന്നുളള എണ്ണ ഇറക്കുമതി കുറയ്‌ക്കേണ്ടി വരികയാണെങ്കില് ഈ സാഹചര്യത്തെ നേരിടാന് ഒരുങ്ങിയിരിക്കണമെന്ന് എണ്ണ കമ്പനികള്‍ക്ക് കേന്ദ്രസര്‍ക്കാര് നിര്‍ദ്ദേശം നല്‍കി എന്നാണ് പുതിയ വിവരം. എണ്ണ ഇറക്കുമതിയുമായി ബന്ധപ്പെട്ട് പ്രശ്‌നങ്ങള് രൂപപ്പെട്ട് വരുന്നതേയുളളൂവെന്നും ഇത് കുറയാനോ, നിലയ്ക്കാനോ സാധ്യതയുണ്ടെന്നും കേന്ദ്രം എണ്ണ സംസ്‌കരണ കമ്പനി പ്രതിനിധികളുമായി നടത്തിയ ചര്‍ച്ചയില് വിശദീകരിച്ചു.\nഇറാനില് നിന്നുള്ള എണ്ണ ഇറക്കുമതി നവംബറോടെ അവസാനിപ്പിക്കണമെന്നാണ് അമേരിക്കന് ഇന്ത്യക്ക് നിര്‍ദ്ദേശം നല്‍കിയത്. നേരത്തെ ഇറാനില് നിന്ന് എണ്ണ ഇറക്കുമതി കുറയ്ക്കണമെന്ന അമേരിക്കന് നിര്‍ബന്ധത്തിന് വഴങ്ങാനാവില്ലെന്ന് ഇന്ത്യ നിലപാട് എടുത്തിരുന്നു. എന്നാല് ഈ തീരുമാനത്തില് നിന്ന് ഇന്ത്യ പിന്നോട്ട് പോയേക്കുമെന്നാണ് എണ്ണ കമ്പനികള്‍ക്ക് ഒരുങ്ങിയിരിക്കണമെന്ന കേന്ദ്രസര്‍ക്കാര് സര്‍ക്കാര് നിര്‍ദ്ദേശത്തോടെ മനസ്സിലാവുന്നത്. നേരത്തെ ഇറാനെതിരെ ഐക്യരാഷ്ട്ര സഭ നിലപാടെടുക്കുകയാണെങ്കില് ഉപരോധം ഏര്‍പ്പെടുത്താം എന്നായിരുന്നു ഇന്ത്യയുടെ നിലപാട്.\nഅതേസമയം ഇറാനില് നിന്ന് അസംസ്‌കൃത എണ്ണ വാങ്ങുന്നത് നവംബര് നാലിനകം പൂര്‍ണമായും നിര്‍ത്തണമെന്ന് ഇന്ത്യ അടക്കമുള്ള രാജ്യങ്ങള്‍ക്ക് അമേരിക്ക കര്‍ശന നിര്‍ദേശമാണ് നല്‍കിയത്. വിലക്ക് ലംഘിച്ചും ഇറാനില് നിന്നും അസംസ്‌കൃത എണ്ണ ഇറക്കുമതി ചെയ്യുന്നവര്‍ക്കെതിരെ സാമ്പത്തിക ഉപരോധം ഏര്‍പ്പെടുത്തുമെന്നാണ് മുന്നറിയിപ്പ്. ഇക്കാര്യത്തില് ഒരു വിധത്തിലുള്ള ഇളവും പ്രതീക്ഷിക്കേണ്ടതില്ലെന്നും അമേരിക്ക വ്യക്തമാക്കിയിരുന്നു.\nഇറാനില് നിന്നും അസംസ്‌കൃത എണ്ണ ഏറ്റവും കൂടുതല് ഇറക്കുമതി ചെയ്യുന്ന രണ്ടാമത്തെ രാജ്യമാണ് ഇന്ത്യ. ചൈനയാണ് ഒന്നാമത്. സഊദി അറേബ്യ, ഇറാഖ് എന്നീ രാജ്യങ്ങള് കഴിഞ്ഞാല് ഇന്ത്യ മൂന്നാമത് ഏറ്റവും കൂടുതല് എണ്ണ ഇറക്കുമതി ചെയ്യുന്നത് ഇറാനില് നിന്നുമാണ്.\nCategories: Culture, More, Views Tags: AMERICA, India, iran, petrol diesel price, Petrol price hike, world


കൊവിഡ് പ്രതിരോധം: സൗദിയിൽ ബാങ്കിങ് ഇടപാടുകളിലും നിയന്ത്രണം | saudi arabia restricts banking transactions coronavius covid 19\nകൊവിഡ് പ്രതിരോധം: സൗദിയിൽ ബാങ്കിങ് ഇടപാടുകളിലും നിയന്ത്രണം\nRiyadh Saudi Arabia, First Published 17, Mar 2020, 6:39 PM IST\nഓണ്‍ലൈന് സംവിധാനങ്ങളില്ലാത്ത ബ്രാഞ്ചുകളൊഴികെ ബാങ്കുകളെല്ലാം 16 ദിവസം തുറന്ന് പ്രവര്‍ത്തിക്കാന് പാടില്ല. ഓണ്‍ലൈന് സംവിധാനമില്ലാത്ത ബ്രാഞ്ചുകളില് കോവിഡ് പ്രതിരോധ ക്രമീകരണങ്ങൾ ഉറപ്പുവരുത്തിയിട്ട് തുറന്ന് പ്രവർത്തിക്കാം.\nറിയാദ്: കൊവിഡ് പ്രതിരോധ പ്രവര്‍ത്തനങ്ങളുടെ ഭാഗമായി സൗദി അറേബ്യയിലെ ബാങ്കിങ് മേഖലയിലും നിയന്ത്രണം ഏർപ്പെടുത്തി. ചൊവ്വാഴ്ച മുതല് ബാങ്ക് ഇടപാടുകൾ പൂർണമായും ഓണ്‍ലൈന് സംവിധാനത്തിലേക്ക് മാറും. രാജ്യത്തെ മുഴുവന് ബാങ്കുകളോടും ഓണ്‍ലൈന് സംവിധാനത്തിലേക്ക് മാറാനാണ് സൗദി അറേബ്യന് മോണിറ്ററി അതോറിറ്റി (സാമ) ആവശ്യപ്പെട്ടത്.\nഓണ്‍ലൈന് സംവിധാനങ്ങളില്ലാത്ത ബ്രാഞ്ചുകളൊഴികെ ബാങ്കുകളെല്ലാം 16 ദിവസം തുറന്ന് പ്രവര്‍ത്തിക്കാന് പാടില്ല. ഓണ്‍ലൈന് സംവിധാനമില്ലാത്ത ബ്രാഞ്ചുകളില് കോവിഡ് പ്രതിരോധ ക്രമീകരണങ്ങൾ ഉറപ്പുവരുത്തിയിട്ട് തുറന്ന് പ്രവർത്തിക്കാം. ഇത്തരം ബാങ്ക് ശാഖകളിലെത്തുന്ന ഉപഭോക്താക്കളും മുന്‍കരുതല് സ്വീകരിക്കണം. ഓണ്‍ലൈന് വഴി ഒരു ബാങ്കില് നിന്ന് മറ്റൊരു ബാങ്കിലേക്ക് പണമയക്കുന്നവരോട് ഫീസ് ഈടാക്കാന് പാടില്ലെന്നും സാമ നിര്‍ദേശിച്ചു. രാജ്യത്തെ മുഴുവന് എ.ടി.എം മെഷീനുകളിലും പണം ഉറപ്പ് വരുത്തണമെന്നും നിര്‍ദേശമുണ്ട്.


കാബൂളിൽ ചാവേർ സ്ഫോടനം; 80 മരണം; ഐ.എസ് ഉത്തരവാദിത്തമേറ്റു | Madhyamam\ndate_range 23 July 2016 5:07 PM GMT\nകാബൂളിൽ ചാവേർ സ്ഫോടനം; 80 മരണം; ഐ.എസ് ഉത്തരവാദിത്തമേറ്റു\nകാബൂള്: അഫ്ഗാനിസ്ഥാന് തലസ്ഥാനമായ കാബൂളിലുണ്ടായ ചാവേറാക്രമണത്തില് 80 പേര് കൊല്ലപ്പെട്ടു. 231 പേര്‍ക്ക് പരിക്കേറ്റു. സ്ഫോടനത്തിന്‍െറ ഉത്തരവാദിത്തം ഇസ്ലാമിക് സ്റ്റേറ്റ് ഏറ്റെടുത്തു. മരണസംഖ്യ ഉയരാന് ഇടയുണ്ടെന്ന് പൊതുജനാരോഗ്യ മന്ത്രാലയത്തിലെ ഇന്‍റര്‍നാഷനല് റിലേഷന്‍സ് തലവന് വഹീദ് മജ്റോഹ് പറഞ്ഞു.\nദേഹ്മസംങ് പ്രദേശത്ത് ഹസാര വിഭാഗക്കാരുടെ പ്രതിഷേധ പ്രകടനത്തിലേക്ക് മൂന്നു ചാവേറുകള് എത്തിയാണ് ആക്രമണം നടത്തിയത്. ചാവേറുകളില് ഒരാളെ സുരക്ഷാസേന വെടിവെച്ചുകൊന്നു. മറ്റു രണ്ടുപേരാണ് പൊട്ടിത്തെറിച്ചത്. സ്ഫോടന സ്ഥലത്ത് മൃതദേഹങ്ങള് ചിതറിത്തെറിച്ചു.\nപ്രദേശത്തുകൂടി വലിക്കാനിരുന്ന 500 കിലോവാട്ട് ശേഷിയുള്ള വൈദ്യുതിലൈന് മറ്റൊരു സ്ഥലത്തേക്ക് വഴിതിരിച്ചുവിട്ടതില് പ്രതിഷേധിച്ച് പ്രകടനം നടത്തിയവര്‍ക്കിടയിലാണ് ചാവേര് പൊട്ടിത്തെറിച്ചത്. വികസനത്തില് പിന്നാക്കമായ തങ്ങളുടെ പ്രദേശത്തോടുള്ള അവഗണനയാണ് വൈദ്യുതി ലൈന് വഴിമാറ്റാന് കാരണമെന്നാണ് പ്രകടനക്കാരുടെ ആരോപണം. ഷിയ വിഭാഗത്തില്‍പെട്ട ഹസാരെ സമൂഹത്തിലെ ആയിരത്തോളം പേരാണ് പ്രകടനം നടത്തിയത്.\nതുര്‍ക്മെനിസ്താനില്‍നിന്ന് കാബൂളിലേക്കുള്ള വൈദ്യുതി ലൈന് ഹസാര വിഭാഗക്കാര് താമസിക്കുന്ന ബാമിയന്, വാര്‍ദാക്ക് പ്രവിശ്യകളിലൂടെ കടന്നുപോകാനാണ് ആദ്യം നിശ്ചയിച്ചത്. എന്നാല്, 2013ല് അന്നത്തെ അഫ്ഗാന് സര്‍ക്കാര് വൈദ്യുതി ലൈനിന്‍െറ റൂട്ട് മാറ്റാന് തീരുമാനിക്കുകയായിരുന്നു.\nസ്ഫോടനത്തെതുടര്‍ന്ന് രോഷാകുലരായ ജനങ്ങള് സുരക്ഷാസേനക്കുനേരെ കല്ളെറിഞ്ഞു. അഫ്ഗാന് പ്രസിഡന്‍റ് അശ്റഫ് ഗനി സ്ഫോടനത്തെ അപലപിച്ചു.\nആക്രമണം നടക്കുമെന്ന് ഇന്‍റലിജന്‍സ് മുന്നറിയിപ്പുണ്ടായിരുന്നെന്നും ഇക്കാര്യം പ്രകടനത്തിന്‍െറ സംഘാടകരെ അറിയിച്ചിരുന്നെന്നും പ്രസിഡന്‍റിന്‍െറ വക്താവ് അസോസിയേറ്റഡ് പ്രസ് വാര്‍ത്താ ഏജന്‍സിയോട് പറഞ്ഞു.


അമിതവേഗം മാത്രമല്ല, എല്ലാ നിയമലംഘനവും ഈ ക്യാമറയില് കുടുങ്ങും; ആദ്യമെത്തുന്നത് കോട്ടയത്ത് | Motor Vehicle Department Install Artificial Intelligence Camera To Prevent Traffic Rule Violations\nDec 3, 2020, 11:15 AM IST\nഗതാഗത നിയമലംഘനം പിടികൂടുന്ന നിര്‍മിത ബുദ്ധിയോടെ പ്രവര്‍ത്തിക്കുന്ന ക്യാമറകളുമായി മോട്ടോര് വാഹന വകുപ്പ്.\nവഴിയില് വാഹനപരിശോധനയില്ല എന്ന് കരുതി ഗതാഗത നിയമങ്ങള് ലംഘിക്കാന് നോക്കേണ്ട. നിങ്ങള് ക്യാമറയില് കുടുങ്ങും. ഗതാഗത നിയമലംഘനം പിടികൂടുന്ന നിര്‍മിത ബുദ്ധിയോടെ പ്രവര്‍ത്തിക്കുന്ന ക്യാമറകളുമായി മോട്ടോര് വാഹന വകുപ്പ്.\nഎല്ലാ നിയമലംഘനങ്ങളും കണ്ടെത്താന് പ്രാപ്തിയുള്ളതാണ് ഈ ക്യാമറകള്. നിലവിലുള്ള ക്യാമറകളില് അമിതവേഗം മാത്രമാണ് പിടിക്കുന്നത്. ഇത്തരം 50 ക്യാമറകളാണ് ജില്ലയില് സ്ഥാപിക്കുന്നത്. സംസ്ഥാനത്ത് ആദ്യമായി ഇത്തരം ക്യാമറകള് സ്ഥാപിക്കുന്നതും ജില്ലയിലാകും.\nക്യാമറ സ്ഥാപിക്കുന്ന സ്ഥലങ്ങള് കണ്ടെത്തുന്നതിനുള്ള സര്‍വേ ജില്ലയില് കെല്‍ട്രോണിന്റെ സഹായത്തോടെ നടത്തി. സീറ്റ് ബെല്‍റ്റ് ധരിക്കാതിരിക്കുക, ഹെല്‍മെറ്റ് വയ്ക്കാതെ യാത്ര, ഇരുചക്രവാഹനങ്ങളില് മൂന്ന് പേര് യാത്രചെയ്യുക ഇവയെല്ലാം ക്യാമറകള് പിടികൂടും.\nആദ്യഘട്ടത്തില് പാലായില് 10, ചങ്ങനാശ്ശേരി, ഈരാറ്റുപേട്ട എന്നിവിടങ്ങളില് എട്ടുവീതം സ്ഥലങ്ങളിലും ക്യാമറ സ്ഥാപിക്കും. 25- 30 മീറ്റര് ദൂരം നേരായ റോഡ് ഉള്ള സ്ഥലങ്ങള്, അപകട സാധ്യത കൂടിയ സ്ഥലങ്ങള് എന്നിവിടങ്ങളിലാകും പ്രധാനമായും ക്യാമറ സ്ഥാപിക്കുക.\nനിലവില് മോട്ടോര് വാഹന വകുപ്പിന്റെ പരിശോധന നടക്കുന്നുണ്ടെങ്കിലും പകല് മാത്രമാണത് ഉണ്ടാവുക. എന്നാല്, പുതിയ ക്യാമറ വരുന്നതോടെ രാത്രിയിലെ നിയമലംഘനങ്ങള്‍ക്കും അറുതിയാകുമെന്നു മോട്ടോര് വാഹന വകുപ്പ് കരുതുന്നു.\nContent Highlights; Motor Vehicle Department Install Artificial Intelligence Camera To Prevent Traffic Rule Violations\nനഗര യയാത്രകളിലെ പതിവ് കാഴ്ചകളിലൊന്നാണ് റോങ്ങ് സൈഡ് ഡ്രൈവിങ്ങ്. ചെറിയ കിലോമീറ്റര് ..


കുടുംബശ്രീ 200 ബഡ്‌സ് സ്‌കൂള് തുറക്കുന്നു | Kudumbasree\nകുടുംബശ്രീ 200 ബഡ്‌സ് സ്‌കൂള് തുറക്കുന്നു\n18 കഴിഞ്ഞവര്‍ക്ക് പുനരധിവാസകേന്ദ്രം\nകോട്ടയം: മാനസികവെല്ലുവിളി നേരിടുന്നവര്‍ക്കായി കുടുംബശ്രീ 200 ബഡ്‌സ് സ്‌കൂള് തുറക്കുന്നു. തദ്ദേശസ്വയംഭരണ സ്ഥാപനങ്ങളുടെ സഹകരണത്തോടെയാണിത്. 200 ഇടത്ത് സ്ഥലം കണ്ടെത്തിക്കഴിഞ്ഞു. ഈ അധ്യയനവര്‍ഷത്തില് സ്‌കൂള് തുറക്കാനാണു ശ്രമം.\n18 വയസ്സുവരെയുള്ളവര്‍ക്ക് ബഡ്‌സ് സ്‌കൂളില് എസ്.സി.ഇ.ആര്.ടി. തയ്യാറാക്കിയ പാഠങ്ങള്‍പ്രകാരം ക്‌ളാസുകള് നടക്കും. ദൈനംദിനജീവിതചര്യകളും പഠിപ്പിക്കും. വരുമാനം കിട്ടുന്ന െതാഴില്‍പദ്ധതി പരിശീലനവും നല്‍കും. 18 വയസ്സു കഴിഞ്ഞവര്‍ക്ക് ഇതേകേന്ദ്രങ്ങളില് 'ബഡ്‌സ് പുനരധിവാസ'കേന്ദ്രവും തുറക്കും.\nകാര്യങ്ങള് മനസ്സിലാക്കാന് ബുദ്ധിമുട്ടുള്ളവരുടെ അച്ഛനമ്മമാര്‍ക്കു െതാഴില്‍പരിശീലനത്തിന് അവസരമൊരുക്കുന്നതിനുപുറമെ സ്‌ട്രെസ് മാനേജ്‌മെന്റ് ക്‌ളാസുകളും നടത്തും.\nഇതിനായി, കുടുംബശ്രീ കമ്യൂണിറ്റി കൗണ്‍സലര്‍മാരുടെ സേവനം ഉപയോഗിക്കും. ബഡ്‌സ് സ്‌കൂളുകള് നിരീക്ഷിക്കാന് കുടുംബശ്രീ പ്രവര്‍ത്തകരുമുണ്ടാകും. ഓരോസ്‌കൂളുമായും ബന്ധപ്പെട്ട് പ്രത്യേക അയല്‍ക്കൂട്ടം രൂപവത്കരിച്ചാണ് പ്രവര്‍ത്തനം നിയന്ത്രിക്കുക. 2015-ല് സാമൂഹികസുരക്ഷാ മിഷന് നടത്തിയ പഠനത്തില്, കേരളത്തില് മാനസികവെല്ലുവിളി നേരിടുന്ന 50,000 പേരുണ്ടെന്നു കണ്ടെത്തിയിരുന്നു. 2018-2019-ലെ സര്‍ക്കാര് ബജറ്റിലാണ് സ്‌കൂളിനായി തുക അനുവദിച്ചുകിട്ടിയത്.\nകുടുംബശ്രീ പ്രവര്‍ത്തനങ്ങള് സമൂഹത്തിലെ എല്ലാവരിലേക്കും വ്യാപിപ്പിക്കും. അതിന്റെ ഭാഗമായാണ് ബഡ്‌സ് സ്‌കൂള്. ഇത്തരം സംരംഭങ്ങളിലൂടെ സ്ത്രീകള്‍ക്കും ജീവിതോപാധി ലഭിക്കും-എസ്.ഹരികിഷോര്(എക്‌സിക്യുട്ടീവ് ഡയറക്ടര്, കുടുംബശ്രീ).


ന്യൂഡല്‍ഹി: ഇന്ത്യ ചൈന അതിര്‍ത്തി പ്രശ്‌നം സംഘര്‍ഷഭരിതമായി തുടരുമ്പോള് ബംഗാള് ഉള്‍ക്കടലില് ത്രിരാഷ്ട്ര നാവിക അഭ്യാസം പുരോഗമിക്കുന്നു. അമേരിക്ക, ജപ്പാന്, ഇന്ത്യ എന്നീ രാജ്യങ്ങളുടെ നാവിക സേനകള് സംയുക്തമായാണ് ‘മലബാര് നാവിക അഭ്യാസ പ്രകടനം’ നടത്തുന്നത്. മൂന്നു രാജ്യങ്ങള് തമ്മിലുള്ള സൈനിക ബന്ധം ഉറപ്പിക്കുന്നതിനു ലക്ഷ്യമിട്ടുള്ള സംയുക്ത അഭ്യാസ പ്രകടനം ജൂലൈ 10നാണ് ആരംഭിച്ചത്. മൂന്ന് രാഷ്ട്ര നാവികാഭ്യാസങ്ങളുടെ ചിത്രങ്ങള് ഇന്ത്യന് നാവികസേന പുറത്തുവിട്ടു.\nമൂന്ന് രാജ്യങ്ങളില് നിന്നുള്ള 16 യുദ്ധക്കപ്പലുകളും 95ല് അധികം യുദ്ധവിമാനങ്ങളും അഭ്യാസ പ്രകടനത്തില് പങ്കെടുക്കുന്നുണ്ട്. മൂന്നു രാജ്യങ്ങളുടെയും യുദ്ധക്കപ്പലുകള്, യുദ്ധവിമാനങ്ങള്, അന്തര്‍വാഹിനികള് എന്നിവ ഉള്‍ക്കൊള്ളിച്ചാണ് അഭ്യാസപ്രകടനങ്ങള്. ഇന്ത്യയുടെ ഐ എന് എസ് വിക്രമാദിത്യ, അമേരിക്കയുടെ യു എസ് എസ് നിമിത്സ് മിഗ്-29കെ, എഫ്/എ-18 എന്നീ ജെറ്റ് വിമാനങ്ങള്, യു എസ് എസ് പ്രിന്‍സെറ്റോണ് (സിജി 59), യു എസ് എസ് ഹോവാര്‍ഡ് (ഡിഡി 83), യു എസ് എസ് ഷൂപ് (ഡിഡിജി 86), യു എസ് എസ് കിഡ്ഡ് (ഡിഡിജി 100) അടങ്ങിയ അമേരിക്കയുടെ അത്യാധുനിക കപ്പലുകള് സൈനികാഭ്യാസത്തില് പങ്കെടുക്കുന്നുണ്ട്.\nജപ്പാന്റെ ഹെലികോപ്റ്റര് വാഹക കപ്പലായ ജെഎസ് ഇസുമോ അടക്കമുള്ളവയും പ്രകടനത്തിന്റെ ഭാഗമാകുന്നുണ്ട്. പടക്കപ്പലുകളും മുങ്ങിക്കപ്പലുകളും കൂടാതെ മുങ്ങിക്കപ്പലുകളെ തകര്‍ക്കാന് സാധിക്കുന്ന പട്രോളിങ് വിമാനങ്ങളും സൈനികാഭ്യാസത്തില് ഉള്‍പ്പെടുത്താനും ധാരണയായിരുന്നു. ഇന്ത്യന് സമുദ്രാതിര്‍ത്തിയില് വര്‍ധിച്ചു വരുന്ന ചൈനീസ് സാന്നിധ്യമാണ് നാവികാഭ്യാസം കൂടുതല് ശക്തമാക്കാനുള്ള തീരുമാനത്തിന് പിന്നിലെന്നാണ് സൂചന. കഴിഞ്ഞ നാല് വര്‍ഷത്തിനിടെ ആറ് തവണ ചൈനീസ് മുങ്ങിക്കപ്പലുകള് ഇന്ത്യന് സമുദ്രമേഖലയിലൂടെ കടന്നു പോയതായി ഇന്ത്യന് നാവികസേന കണ്ടെത്തിയിരുന്നു. ഇവ പാക്കിസ്ഥാനിലെ കറാച്ചി തീരത്ത് നങ്കൂരമിട്ടിരുന്നതായും റിപ്പോര്‍ട്ടുകളുണ്ട്.\nമലബാര് നാവികാഭ്യാസത്തില് പട്രോളിങ് വിമാനങ്ങള് കൂടി ഉള്‍പ്പെടുത്തുന്നതോടെ ഇരുസേനകള്‍ക്കും സംയുക്തമായി അന്തര്‍വാഹിനികളെ വേട്ടയാടാനുള്ള ശേഷി ആര്‍ജ്ജിക്കാന് സാധിക്കുമെന്നാണ്സൈന്യത്തിന്റെ പ്രതീക്ഷ. കടലില് ഒളിച്ചിരിക്കുന്ന അന്തര്‍വാഹിനികളെ കണ്ടെത്തി ആക്രമിക്കാന് കഴിവുള്ള പി-81 പൊസൈഡന് പട്രോളിങ് വിമാനങ്ങള് ഇന്ത്യന് നാവികസേന ഇപ്പോള് ഉപയോഗിക്കുന്നുണ്ട്. അമേരിക്കന് നാവികസേന വികസിപ്പിച്ചെടുത്ത പി-8 എ പട്രോളിങ് വിമാനം ഇന്ത്യന് സാഹചര്യങ്ങള്‍ക്ക് അനുസരിച്ച് മാറ്റിയതാണ് പി -81. ചൈനീസ് മുങ്ങിക്കപ്പലുകളെ മുന്നില് കണ്ടാണ് ഈ അത്യാധുനിക പട്രോളിങ് വിമാനം ഇന്ത്യ സ്വന്തമാക്കിയത്. ഇന്ത്യ-അമേരിക്ക-ജപ്പാന് എന്നീ മൂന്ന് രാജ്യങ്ങള് ചേര്‍ന്ന് എല്ലാ വര്‍ഷവും നടത്തി വരുന്ന സൈനിക പരിശീലന പരിപാടിയാണ് മലബാര് നേവല് ഡ്രില്‍സ്. രണ്ട് പതിറ്റാണ്ടായി തുടരുന്ന മലബാര് നാവികാഭ്യാസത്തില് ഇന്ത്യയും അമേരിക്കയും സ്ഥിരം പങ്കാളികളാണ്. ഇന്ത്യന് സമുദ്രാതിര്‍ത്തികളില് വച്ച് മലബാര് നാവികാഭ്യാസം സംഘടിപ്പിച്ചപ്പോള് ഇന്ത്യയും അമേരിക്കയും മാത്രമാണ് അതില് പങ്കെടുത്തിരുന്നത്.\nഎന്നാല് പസഫിക് സമുദ്രത്തില് വച്ച് 2009, 2014 വര്‍ഷങ്ങളില് നടത്തിയ മലബാര് അഭ്യാസത്തില് ജപ്പാനേയും ഉള്‍പ്പെടുത്തിയിരുന്നു. 2009- ല് ബംഗാള് ഉള്‍കടലില് വച്ചു നടന്ന മലബാര് നാവികാഭ്യാസത്തില് ജപ്പാന്, സിംഗപ്പൂര്, ആസ്ട്രേലിയന് നാവികസേനകള് പങ്കെടുത്തിരുന്നു. ശക്തമായ പ്രതിഷേധമാണ് അന്ന് ചൈന ഇതിനെതിരെ ഉയര്‍ത്തിയത്. തുടര്‍ന്ന് യുപിഎ സര്‍ക്കാര് അഭ്യാസപ്രകടനം ഇരുരാജ്യങ്ങള്‍ക്കും ഇടയിലൊതുക്കി.\n2014-ല് അധികാരത്തിലെത്തിയ മോദി സര്‍ക്കാര് ജപ്പാനെ മലബാര് നാവികാഭ്യാസത്തിലെ സ്ഥിരം പങ്കാളിയാക്കി മാറ്റി. ഇപ്പോള് ജപ്പാനെ കൂടാതെ ആസ്ട്രേലിയയേയും സ്ഥിരം പങ്കാളിയാക്കണമെന്ന ആവശ്യം അമേരിക്ക മുന്നോട്ട് വച്ചിട്ടുണ്ട്. എന്നാല് ഇക്കാര്യത്തില് ഇന്ത്യ തീരുമാനമെടുത്തിട്ടില്ല. ചൈനയുമായി അതിര്‍ത്തി തര്‍ക്കമുള്ള രണ്ട് രാജ്യങ്ങളാണ് ജപ്പാനും ഇന്ത്യയും. പ്രതിരോധരംഗത്ത് ഇരുരാജ്യങ്ങളും തമ്മിലുള്ള സഹകരണം നേരത്തെ തന്നെ ചൈനയെ അസ്വസ്ഥരാക്കിയിരുന്നു. ഇതിനിടയിലാണ് ഇപ്പോള് എതിരാളികളായ അമേരിക്കയ്ക്കും ജപ്പാനും ഇന്ത്യയ്ക്കുമൊപ്പം മലബാര് നാവികാഭ്യാസത്തില് പങ്കു ചേരുന്നത്. ഇന്ത്യന് മഹാസമുദ്രത്തിലും പസഫിക് സമുദ്രത്തിലുമായി അരങ്ങേറുന്ന ഈ നാവികഭ്യാസം തങ്ങള്‍ക്കെതിരായ സംഘടിത നീക്കമായാണ് ചൈന വിലയിരുത്തുന്നത്.\nടെക്സാസില് രണ്ടു പേരുടെ വധശിക്ഷ നടപ്പാക്കി\nTwitterati slam Priyanka Chopra for wearing T-shirt with ‘insensitive’ message; പ്രിയങ്ക ചോപ്രയുടെ ടി-ഷര്‍ട്ട് വിവാദത്തില്; താരത്തിനെതിരെ ട്വിറ്ററില് പൊങ്കാല കൊണ്ടഭിഷേകം\nജോര്‍ജിയ, മിസ്സിസിപ്പി എന്നിവിടങ്ങളില് കൊടുങ്കാറ്റും പേമാരിയും; പതിനെട്ട് പേര് മരിച്ചു; 50-തിലേറെ പേര്‍ക്ക് പരിക്കേറ്റു\nലോക്സഭാ, നിയമസഭാ തെരഞ്ഞെടുപ്പുകള് ഒന്നിച്ചു നടത്തണമെന്ന് രാഷ്ട്രപതി, അനുകൂലിച്ച് കേന്ദ്ര സര്‍ക്കാര്


കേരളത്തിൽ 2885 പേർക്ക് കൂടി കോവിഡ്,15 മരണം, 2640 പേർക്ക് സമ്പർക്കത്തിലൂടെ രോഗം. – NavaKerala News\nHome/Covid/കേരളത്തിൽ 2885 പേർക്ക് കൂടി കോവിഡ്,15 മരണം, 2640 പേർക്ക് സമ്പർക്കത്തിലൂടെ രോഗം.\nഎറണാകുളം ജില്ലയിലെ 11 ഐ.എന്.എച്ച്.എസ്. ജീവനക്കാര്‍ക്കും രോഗം ബാധിച്ചു.രോഗം സ്ഥിരീകരിച്ച് ചികിത്സയിലായിരുന്ന 1944 പേരുടെ പരിശോധനാഫലം നെഗറ്റീവ് ആയി. തിരുവനന്തപുരം 393, കൊല്ലം 131, പത്തനംതിട്ട 54, ആലപ്പുഴ 146, കോട്ടയം 138, ഇടുക്കി 28, എറണാകുളം 233, തൃശൂര് 135, പാലക്കാട് 39, മലപ്പുറം 201, കോഴിക്കോട് 176, വയനാട് 31, കണ്ണൂര് 135, കാസര്‍ഗോഡ് 104 എന്നിങ്ങനേയാണ് പരിശോധനാ ഫലം ഇന്ന് നെഗറ്റീവായത്. ഇതോടെ 28,802 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 75,848 പേര് ഇതുവരെ കോവിഡില് നിന്നും മുക്തി നേടി.


Lijo Jose Pellissery: 'അതൊരു വെറും വെല്ലുവിളിയായിരുന്നില്ല'; പുതിയ ചിത്രത്തിന്റെ ഫസ്റ്റ് ലുക്ക് പുറത്ത് വിട്ട് ലിജോ ജോസ് പെല്ലിശ്ശേരി - director lijo jose pellissery unveils the first look poster of his new movie | Samayam Malayalam\ndirector lijo jose pellissery unveils the first look poster of his new movie\n'അതൊരു വെറും വെല്ലുവിളിയായിരുന്നില്ല'; പുതിയ ചിത്രത്തിന്റെ ഫസ്റ്റ് ലുക്ക് പുറത്ത് വിട്ട് ലിജോ ജോസ് പെല്ലിശ്ശേരി\nAbin Mp | Samayam Malayalam | Updated: 23 Jun 2020, 11:52:03 AM\nചിത്രം എറോട്ടിക് ഴോണറില് ഉള്‍പ്പെടുന്നതാണോ എന്നാണ് ആരാധകര് ഉന്നയിക്കുന്ന ഒരു സംശയം. മറ്റൊരു സംശയം എ എന്നാല് ആന്റിക്രെെസ്റ്റ് ആണോ എന്നാണ്.\nപുതിയ സിനിമകള് തുടങ്ങേണ്ടതില്ല എന്ന നിര്‍മ്മാതാക്കളുടെ നിലപാടിനെ എതിര്‍ത്തു കൊണ്ട് നിരവധി സിനിമകളാണ് കഴിഞ്ഞ ദിവസങ്ങളില് ചിത്രീകരണം ആരംഭിച്ചതും പ്രഖ്യാപിച്ചതും. ഈ വിഷയത്തില് തുറന്നടിച്ചു കൊണ്ട് സംവിധായകന് ലിജോ ജോസ് പെല്ലിശ്ശേരിയും രംഗത്ത് എത്തിയിരുന്നു. ഞാനൊരു സിനിമ പിടിക്കാന് പോകുവാടാ ആരാടാ തടയാന് ?എന്നായിരുന്നു അദ്ദേഹത്തിന്റെ പ്രതികരണം. ലിജോ ഫെയ്സ്ബുക്കില് അങ്ങനെ കുറിച്ചതോടെ ആരാധകര് ആവേശത്തിലായി. എന്നാല് ലിജോയുടെ വാക്കുകള് വെറും ആവേശത്തിന്റെ പുറത്തു നിന്നുമുള്ളതായിരുന്നില്ല. ഇപ്പോഴിതാ സിനിമ തന്നെ പ്രഖ്യാപിച്ചിരിക്കുകയാണ് ലിജോ.\nഞാനൊരു സിനിമ പിടിക്കാന് പോകുവാടാ ആരാടാ തടയാന്? എന്ന് ലിജോ പോസ്റ്റ് ചെയ്തിരുന്നു. ഇതോടെ ആരാടാ തടയാന്? എന്നാണോ പുതിയ സിനിമയുടെ പേരെന്ന് ചോദിച്ചു കൊണ്ട് ട്രോളുകളും ഇറങ്ങിയിരുന്നു.\nട്രോളുകള്‍ക്ക് മറുപടി നല്‍കി ലിജോയുടെ അടുത്ത പോസ്റ്റെത്തി. സിനിമയുടെ പേരല്ല തീരുമാനമാണ് എന്നായിരുന്നു ലിജോയുടെ പ്രതികരണം. അപ്പോഴും ലിജോയുടെ വാക്കുകള് ആവേശപ്പുറത്തുള്ള പ്രതികരണങ്ങള് മാത്രമാണെന്നായിരുന്നു ആരാധകര് കരുതിയിരുന്നത്.\nAlso Read: വാരിയംകുന്നന്: പൃഥ്വിയ്ക്കെതിരെ സെെബര് ആക്രമണം, അമ്മയ്ക്കെതിരേയും അധിക്ഷേപം\nഎന്നാല് ഇപ്പോഴിതാ തന്റെ പുതിയ ചിത്രം പ്രഖ്യാപിച്ചിരിക്കുകയാണ് ലിജോ. എ എന്നാണ് പുതിയ ചിത്രത്തിന്റെ പേര്. ഇതിന്റെ ഫസ്റ്റ് ലുക്കും പുറത്ത് വിട്ടിട്ടുണ്ട് ലിജോ. ജൂലെെ ഒന്നു മുതല് ചിത്രീകരണം ആരംഭിക്കുകയും ചെയ്യും. പോസ്റ്റര് ആരാധകരില് കൗതുകമുണ്ടാക്കിയിട്ടുണ്ട്.\nഎ എന്നാല് ആന്റിക്രെെസ്റ്റ്?\nചിത്രം എറോട്ടിക് ഴോണറില് ഉള്‍പ്പെടുന്നതാണോ എന്നാണ് ആരാധകര് ഉന്നയിക്കുന്ന ഒരു സംശയം. മറ്റൊരു സംശയം എ എന്നാല് ആന്റിക്രെെസ്റ്റ് ആണോ എന്നാണ്. നേരത്തെ ലിജോ ആന്റിക്രെെസ്റ്റ് എന്നൊരു ചിത്രം ഒരുക്കുന്നതായി റിപ്പോര്‍ട്ടുകളുണ്ടായിരുന്നു. എന്തായാലും ആരാധകര് ആവേശത്തിലാണ്.\nAlso Read: സിനിമയെ ആര്‍ക്കാണ് പേടി? അസ്ഥിത്വം ഇല്ലാത്തവര്‍ക്കോ, ചരിത്രം ഇല്ലാത്തവര്‍ക്കോ? പിന്തുണയുമായി മിഥുനും അരുണ് ഗോപിയും\nസിനിമയെ ആര്‍ക്കാണ് പേടി? അസ്ഥിത്വം ഇല്ലാത്തവര്‍ക്കോ, ചരിത്രം ഇല്ലാത്തവര്‍ക്കോ? പിന്തുണയുമായി മിഥുനും അരുണ് ഗോപിയുംആര്‍ട്ടിക്കിള് ഷോ\nലിജോ ജോസ് പെല്ലിശ്ശേരി lijo jose pellissery new movie lijo jose pellissery movie first look lijo jose pellissery moviealijo jose pellissery movie Lijo Jose Pellissery\nWeb Title : director lijo jose pellissery unveils the first look poster of his new movie


Nokia E1 and Nokia D1 Sketched Images Leak Online - Malayalam Gizbot\n1 min ago വിവാഹേതര ബന്ധങ്ങൾക്കായി ഡേറ്റിങ് ആപ്പിലെത്തിയത് 8 ലക്ഷത്തിലധികം ആളുകൾ\n| Published: Saturday, December 31, 2016, 15:00 [IST]\n2017ൽ ഗംഭീരമായ തിരിച്ചുവരവ് നടത്തി സ്മാർട്ഫോൺ വിപണി പിടിച്ചടക്കാൻ നോക്കിയ എത്തുന്നു. 2017 ഫെബ്രുവരിയിലെ MWC 2017ൽ നോക്കിയ പുറത്തിറക്കുന്ന ഫോണുകളെപ്പറ്റി ചർച്ചകൾ ഇന്റർനെറ്റിൽ തുടങ്ങിക്കഴിഞ്ഞു. നോക്കിയയുടെ E1, D1 ശ്രേണിയിൽപ്പെട്ട ഫോണുകളുടെ വിശേഷങ്ങൾ വായിക്കു.\nനോക്കിയയുടെ E1, D1 ഫോണുകളുടെ ചിത്രങ്ങൾ ഒരു ചൈനീസ് വെബ്സൈറ്റ് ആണ് പുറത്തുവിട്ടത്. രണ്ടു ഫോണുകൾക്കും ഡിസ്‌പ്ലേയിൽ കാര്യമായ വ്യത്യാസങ്ങളില്ല. നോക്കിയ D1 കുറച്ചു വക്രിച്ച രൂപകല്പനയാണ്.\n#1 നോക്കിയ E1\nചിത്രങ്ങൾ അനുസരിച്ചു നോക്കിയ D1ന് ഹോം ബട്ടനുണ്ട് എന്നാൽ E1ന് മുന്നിൽ ടച്ച് സെന്സിറ്റിവ് ബട്ടണുകളാണ് നൽകിയിരിക്കുന്നത്. ഇരു ഫോണുകൾക്കും വ്യത്യസ്ത LED ഫ്ലാഷ്ലൈറ്റുകളാണ്. ഫീച്ചറുകൾ നോക്കിയാൽ നോക്കിയ E1ന് D1നേക്കാൾ വിലയുണ്ടാകും.\n#2 നോക്കിയ D1\nഇരു ഫോണുകളും തൂക്കത്തിലും വ്യത്യസ്തമായിരിക്കും. നോക്കിയ E1ന് ഡിസ്പ്ലേ വലുപ്പം കൂടുതലായിരിക്കും. പവർ ബട്ടൺ, വോളിയം ബട്ടൺ എന്നിവ ഫോണിന്റെ വലതുഭാഗത്തു നൽകിയിരിക്കുന്നു.\nഈ ചിത്രങ്ങൾ 2017 നോക്കിയയുടെ തിരിച്ചുവരവിനെ സൂചിപ്പിക്കുന്നു. ഇന്ത്യയിലും ലോകത്തിന്റെ മറ്റു പലഭാഗത്തും കൂടിയ മേന്മയുള്ള ഫോണുകൾ മിതമായ വിലയിൽ വിൽക്കാനായിരിക്കും നോക്കിയ ശ്രമിക്കുന്നത്.\nകഴിഞ്ഞ വർഷങ്ങളിൽ ഉണ്ടായ തിരിച്ചടികൾ മറികടക്കാനും ലോകമെന്പാടുമുള്ള ആരാധകർക്ക് ഉണർവ് നൽകാനും നോകിയക്ക് കഴിയുമെന്ന് പ്രത്യാശിക്കാം\nNokia E1 and Nokia D1 sketched images leaked online.\nStory first published: Saturday, December 31, 2016, 15:00 [IST]


കെവിന് ദുരഭിമാനക്കൊലയില് വിധി ഇന്ന് – Jaihind TV\nകേരളത്തെ ഞെട്ടിച്ച കെവിൻ വധക്കേസിൽ വിധി ഇന്ന്. രാവിലെ 11 മണിക്ക് കോട്ടയം പ്രിൻസിപ്പൽ സെഷൻസ് കോടതിയാണ് വിധി പറയുക. പത്ത് പ്രതികളെയാണ് കോടതി കുറ്റക്കാരെന്ന് കണ്ടെത്തിയത്.\nനീനുവിന്‍റെ സഹോദരൻ ഷാനു ചാക്കോ ഉൾപ്പെടെയുള്ള പ്രതികൾക്ക് പരമാവധി ശിക്ഷ നൽകണം എന്നാണ് പ്രോസിക്യൂഷൻ വാദം. ജാതീയ ഉച്ചനീചത്വത്തിനെതിരെയുള്ള മാതൃകാപരമായ ശിക്ഷാ വിധി ആയിരിക്കണം പ്രതികൾക്ക് നൽകേണ്ടതെന്നും പ്രോസിക്യൂഷൻ കഴിഞ്ഞ ദിവസം കോടതിയിൽ വാദിച്ചിരുന്നു. കൊലപാതകത്തിന് പുറമെ കണ്ടെത്തിയ തട്ടികൊണ്ടുപോകൽ, ഗൂഢാലോചന തുടങ്ങിയ കുറ്റങ്ങൾക്ക് പ്രതികൾ പ്രത്യേകം ശിക്ഷ അനുഭവിക്കേണ്ടതുണ്ടെന്നും പ്രോസിക്യൂഷൻ വാദിച്ചു. പ്രതികളിൽ നിന്ന് നഷ്ടപരിഹാര തുക ഈടാക്കി അത് ഇരകൾക്ക് നൽകണം എന്നും പ്രോസിക്യൂഷൻ കോടതിയില് വാദിച്ചു.\nകെവിന്‍റെ ഭാര്യയും കേസിലെ മുഖ്യപ്രതി ഷാനു ചാക്കോയുടെ സഹോദരിയുമായ നീനുവിന്‍റെ മൊഴിയാണ് കേസില് പ്രതികള്‍ക്കെതിരെയുള്ള നിര്‍ണായക തെളിവ്. കെവിനെ ജാതി പറഞ്ഞ് അധിക്ഷേപിച്ചതായും ദുരഭിമാനക്കൊലയാണിതെന്നും നീനു കോടതിയില് മൊഴി നല്‍കിയിരുന്നു.\nഅതേസമയം പ്രതികളുടെ പ്രായവും ജീവിത സാഹചര്യവും കണക്കിലെടുത്ത് പരമാവധി ശിക്ഷ നൽകരുതെന്ന് പ്രതിഭാഗം മറുവാദം ഉന്നയിച്ചു. പ്രതികൾ മുൻപ് കുറ്റകൃത്യങ്ങളിൽ ഏർപ്പെട്ടിരുന്നില്ലെന്ന വസ്തുത കണക്കിലെടുക്കണമെന്നും പ്രതിഭാഗം പറഞ്ഞു.


സംഝോത എക്‌സ്പ്രസ് സ്‌ഫോടന കേസ്;4പ്രതികളെ കോടതി വെറുതെ വിട്ടു - Rashtrabhoomi\nസംഝോത എക്‌സ്പ്രസ് സ്‌ഫോടന കേസിലെ നാല് പ്രതികളെ കോടതി കുറ്റവിമുക്തരാക്കി. സ്വാമി അസീമാനന്ദയടക്കമുള്ളവരെയാണ് എന്‍ഐഎ കോടതി വെറുതെ വിട്ടത്.\nഗൂഢാലോചന ഉള്‍പ്പടെ ഇവര്‍ക്കെതിരെ ചുമത്തിയ എല്ലാ കുറ്റങ്ങളും സംശയാതീതമായി തെളിയിക്കാന് പ്രോസിക്യൂഷന് കഴിയാത്തത് ചൂണ്ടിക്കാട്ടിയാണ് കോടതി വിധി.\n2007 ഫെബ്രുവരി 18നാണ് ഹരിയാനയിലെ പാനിപ്പത്തിനടുത്ത് ട്രെയിനില് സ്‌ഫോടനമുണ്ടായത്. ദില്ലിയില് നിന്ന് പാകിസ്താനിലെ ലാഹോറിലേക്ക് പോകുന്ന തീവണ്ടിയ്ല് നടന്ന സ്‌ഫോടനത്തില് എഴുപതോളം പേരാണ് കൊല്ലപ്പെട്ടത്.\nഎട്ട് പാകിസ്താനികള് ഉള്‍പ്പെടെ 299 സാക്ഷികളാണ് കേസിലുണ്ടായത്. വിചാരണയില് പരസ്പരവിരുദ്ധമായി മൊഴി നല്‍കിയതിന് ഇന്ദര്‍സിങ് മല്‍വിയ എന്നയാളെ സാക്ഷിപ്പട്ടികയില്‍നിന്ന്് ഒഴിവാക്കിയെന്ന് എന്‍ഐഎ അഭിഭാഷകന് രാജന് മല്‍ഹോത്ര പറഞ്ഞു.\nറോഷന് ആന്‍ഡ്രൂസിന് ഇടക്കാല ജാമ്യം അനുവദിച്ചു


ഫാനി വടക്കുപടിഞ്ഞാറൻ ദിശയിലേക്ക്; തീരപ്രദേശങ്ങളിൽ ജാഗ്രതാ നിർദേശം |\nഇന്ത്യൻ മഹാസമുദ്രത്തിൽ രൂപം കൊണ്ട ന്യൂനമർദം ഫാനി ചുഴലിക്കാറ്റായി മാറി. ചെന്നൈയിൽ നിന്ന് 1250 കിലോമീറ്റർ ദൂരത്തിൽ രൂപം കൊണ്ട ചുഴലിക്കാറ്റ് അടുത്ത 24 മണിക്കൂറിനുള്ളിൽ തീരത്തേക്ക് പ്രവേശിക്കും. വടക്കുപടിഞ്ഞാറൻ ദിശയിലാണ് ചുഴലിക്കാറ്റ് നീങ്ങുന്നത്\nചൊവ്വാഴ്ചയോടെ തമിഴ്‌നാട്, ആന്ധ്ര തീരത്തേക്ക് കാറ്റ് അടുക്കുമെന്നാണ് പ്രവചനം. ചൊവ്വാഴ്ചയോടെ അതി തീവ്ര ചുഴലിക്കാറ്റായി മാറും. 170 കിലോമീറ്റർ വേഗതയിൽ വരെ ഫാനി ആഞ്ഞുവീശാൻ ഇടയുള്ളതായി കാലാവസ്ഥാ വകുപ്പ് അറിയിക്കുന്നു. തമിഴ്‌നാട്, പുതുച്ചേരി, ആന്ധ്ര തീരങ്ങളിൽ കനത്ത ജാഗ്രതാ നിർദേശം നൽകിയിട്ടുണ്ട്\nഫാനിയുടെ സ്വാധീനഫലമായി കേരളത്തിൽ തിങ്കളാഴ്ചയും ചൊവ്വാഴ്ചയും കനത്ത മഴയ്ക്ക് സാധ്യതയുണ്ട്. തിങ്കളാഴ്ച കോട്ടയം, എറണാകുളം, ഇടുക്കി, തൃശ്ശൂർ, മലപ്പുറം, പാലക്കാട്, കോഴിക്കോട്, വയനാട് ജില്ലകളിൽ യെല്ലോ അലർട്ട് പ്രഖ്യാപിച്ചു. ചൊവ്വാഴ്ച കോട്ടയം, എറണാകുളം, ഇടുക്കി, പാലക്കാട്, മലപ്പുറം, വയനാട് ജില്ലകളിലും യെല്ലോ അലർട്ട് പ്രഖ്യാപിച്ചു. ഞായറാഴ്ച രാവിലെ 20-40 കിലോമീറ്റർ വേഗതയിൽ കാറ്റ് വീശും. തിങ്കൾ, ചൊവ്വ ദിവസങ്ങളിൽ 60 കിലോമീറ്റർ വേഗതയിൽ വരെ കാറ്റ് വീശാൻ സാധ്യതയുണ്ട്.\n← അമേരിക്കയിലെ ജൂത സിനഗോഗിൽ വെടിവെപ്പ്; ഒരാൾ കൊല്ലപ്പെട്ടു, മൂന്ന് പേർക്ക് പരുക്ക്\nകള്ളവോട്ട് ആരോപണം: കണ്ണൂർ, കാസർകോട് ജില്ലാ കലക്ടർമാർ ഇന്ന് റിപ്പോർട്ട് നൽകും →\nതിരൂരിൽ ലീഗ്- എസ് ഡി പി ഐ സംഘർഷം; രണ്ട് ലീഗുകാർക്ക് കുത്തേറ്റു


ഇപ്പോഴുള്ള ദേവാലയത്തിന്‍റെ എതിർവശത്താണ് ആദ്യ കുരിശുപള്ളി 50 വർഷങ്ങൾക്കുമുന്പ് പണിതീർത്ത് ആശീർവാദം നടത്തിയത്. അന്ന് 86 വീടുകളായിരുന്നു ഇടവകയിലുണ്ടായിരുന്നത്.\n1978ൽ ഇരിങ്ങാലക്കുട രൂപത സ്ഥാപിതമായശേഷം ആദ്യമായി ഇടവകയായി പ്രാഖ്യാപിച്ചത് വെണ്ണൂർ സെന്‍റ് മേരീസ് ഇടവകയാണ്. അന്പഴക്കാട്, മേലഡൂർ ഇടവകകളിൽ നിന്നുള്ള കുടുംബങ്ങളെ ചേർത്ത് രൂപീകരിച്ച വെണ്ണൂരിൽ ഇപ്പോൾ 410 കുടുംബംഗങ്ങളാണുള്ളത്. നിലവിലുള്ള ദേവാലയത്തിന്‍റെ കൂദാശാകർമം നടത്തിയത് 2002ൽ ആയിരുന്നു.\nഅന്പഴക്കാട് ഫൊറോന വികാരി റവ. ഡോ. പോളി പടയാട്ടി, ഇടവകയിൽ നിന്നുള്ള സമർപ്പിത പ്രതിനിധികളായ ഫാ. ആന്‍റണി പ്ലാക്കൽ, വെണ്ണൂർ കോണ്‍വെന്‍റ് സുപ്പീരിയർ സിസ്റ്റർ സിസില, ജനറൽ കണ്‍വീനർ അഡ്വ. പോളി പ്ലാക്കൽ, വികാരി റവ.ഡോ. ജോജി പാലമറ്റത്ത് എന്നിവർ ജൂബിലി തിരി തെളിയിക്കും.\nജൂബിലി സ്്മാരകമായി ബിഷപ് "ജൂബിലി വൃക്ഷം’ ദിവ്യബലിക്കുശേഷം നടും. തുടർന്ന് സ്നേഹവിരുന്നും ഒരുക്കിയിട്ടുണ്ട ്. ജൂബിലിയുടെ ഭാഗമായി ഭവന നിർമാണം, നിർധന യുവതികൾക്കു വിവാഹ സഹായം, വിദ്യാർഥികൾക്കു പഠനസഹായം, രോഗികൾക്ക് സഹായങ്ങൾ തുടങ്ങി വിവിധ ജീവകാരുണ്യ പ്രവർത്തനങ്ങൾ നടത്തുന്നുണ്ട്. ഇതോടൊപ്പം ജൂബിലി വർഷത്തിൽ കുട്ടികൾ, യുവതിയുവാക്കൾ, ഇടവകയിൽ നിന്ന് വിവാഹിതരായ വനിതകൾ, അമ്മമാർ, വയോജനങ്ങൾ, സമർപ്പിതർ തുടങ്ങിയവരുടെ സംഗമങ്ങളും നടത്തും.


പോത്ത് - വിക്കിപീഡിയ\n(എരുമ എന്ന താളിൽ നിന്നും തിരിച്ചുവിട്ടതു പ്രകാരം)\n2004-ലെ കണക്കനുസരിച്ച് ലോകമാകമാനം പോത്തുകളുടെ വിതരണം\nകന്നുകാലികളിൽ പെട്ട ഒരു വളർത്തുമൃഗമാണ് പോത്ത്. പോത്ത് എന്നത് ഈ വർഗ്ഗത്തിലെ ആൺജീവികളെ മാത്രം വിളിക്കുന്ന പേരാണ്. പെൺജീവികളെ എരുമ എന്നു വിളിക്കുന്നു. ഉഴവുമൃഗങ്ങളായും ഭാരം വലിക്കാനും ഇവയെ മനുഷ്യർ ഉപയോഗിക്കുന്നു. ലോകത്തെ 53 ശതമാനം എരുമകളും ഇന്ത്യയിലാണ്, കൂടാതെ രാജ്യത്തെ മൊത്തം പാലുത്പാദനത്തിന്റെ 55 ശതമാനവും എരുമപ്പാലാണ്. ഇതിന് വേറെ ഒരു കാരണവും കൂടി ഉണ്ട് പശുവിൻ പാലിനേക്കാൾ "ഫേറ്റ്" കൂടുതൽ എരുമ പ്പാലിനാണ്. എന്നാൽ കേരളത്തിലെ മൊത്ത ഉത്പാദനത്തിൽ ഇത് കേവലം 0.7 ശതമാനം മാത്രമാണ്.\n2 കേരള ജനുസ്സ്\n4.1 പാലിന്റെ പോഷകമൂല്യം\nഇണക്കമുണ്ടെങ്കിലും അപ്രതീക്ഷിതമായി അക്രമണോത്സുകരാകുന്ന സ്വഭാവം ഇവക്കുണ്ട്. മഴയായാലും വെയിലായായാലും അതിനെയൊന്നും കൂസാതെ അലസഗമനം ചെയ്യുന്ന സ്വഭാവമാണ് ഇവയുടേത്.\nകുട്ടനാടൻ ഏരുമ കേരളത്തിലെ കുട്ടനാടൻ പ്രദേശത്തു കണ്ടുവരുന്ന നാടൻ ഇനമാണ്.\nവർഗ്ഗത്തിലെ പെൺ ഇനമായ എരുമകൾക്ക് നല്ല ഭക്ഷണലഭ്യതയുള്ള സാഹചര്യത്തിൽ 30-36 മാസത്തിൽ പ്രത്യുല്പാദനത്തിനുള്ള വളർച്ചയെത്തുന്നു. ഈ പ്രായത്തിൽ 300-കിലോ വരെയെങ്കിലും തൂക്കം വെച്ചാൽ മാത്രമേ ഇവയുടെ ശരീരം പ്രത്യുല്പാദനത്തിന് തയ്യാറാവൂ. ഇവയുടെ മദിയുടെ സമയം 18-24 മണിക്കൂറായിരിക്കും. കിടാരികളിൽ 18-20 ദിവസത്തെ ആവർത്തിയിൽ മദി പ്രത്യക്ഷപ്പെടുന്ന ഇവയ്ക്ക് അമ്മയായതിനു ശേഷം 20-24 ദിവസം ഇടവേളയിലേ മദി കാണാറുള്ളൂ. എരുമകളുടെ ഗർഭകാലം 310-315 ദിവസങ്ങളാണ്.\nഇവയുടെ മാംസം മനുഷ്യർ ഭക്ഷണമായും ഉപയോഗിക്കാറുണ്ട്. ഇവയുടെ കൊമ്പിൻ കഷണങ്ങൾ വൃത്തിയായി ചെത്തിമിനുക്കി കത്തികൾക്കും മറ്റും പിടിയുണ്ടാക്കാൻ ഉപയോഗിക്കുന്നു. ഇവയുടേ തോലും വിവിധ ആവശ്യങ്ങൾക്ക് ഉപയോഗിച്ചുവരുന്നു.\nവരി ഉടക്കാതെ പോത്തുകളെ ഉഴവുമൃഗങ്ങളായും മറ്റും ഉപയോഗിക്കാനാവില്ല. പ്രായപൂർത്തിയാകുന്നതിന്നു മുൻപുതന്നെ ഉഴവുപോത്തുകളുടെ വരിയുടക്കുന്നു. പ്രത്യേകം തയ്യാറാക്കുന്ന ഒരുപകരണം കൊണ്ട് പുറമെ നിന്ന് വൃഷണങ്ങൾ ഞെരുക്കി ഉടക്കുന്ന സമ്പ്രദായമാണ് പണ്ട് നിലവിലുണ്ടായിരുന്നത്.\nനാടൻ എരുമകളെ മുൻകാലങ്ങളിൽ ശ്രമകരമായ ജോലികൾക്ക് ഉപയോഗിച്ചിരുന്നെങ്കിലും എരുമകൾ പൊതുവേ പാലുത്പാദനത്തിനായി മാറ്റിനിർത്തപ്പെട്ടുകാണാം. ഇന്ത്യയിൽ പാലുത്പാദനത്തിന്റെ സിംഹഭാഗവും എരുമകളിൽ നിന്നാണ്. കൂടിയമട്ടിൽ പാലുത്പാദനശേഷിയുള്ള വിവിധയിനം എരുമകളെ ഇക്കാലത്ത് ഗവേഷണങ്ങളിലൂടെ വികസിപ്പിച്ചെടുത്തിട്ടുണ്ട്.\nവിവിധമൃഗങ്ങളുടെ പാൽ - 100 ഗ്രാമിൽ അടങ്ങിയ പോഷകമൂല്യം - താരതമ്യം\nജലം g 87.8 88.9 83.0 81.1\nപ്രോട്ടീൻ g 3.2 3.1 5.4 4.5\nകൊഴുപ്പ് g 3.9 3.5 6.0 8.0\nഅന്നജം g 4.8 4.4 5.1 4.9\nഊർജ്ജം kcal 66 60 95 110\nപഞ്ചസാരകൾ (ലാക്റ്റോസ്) g 4.8 4.4 5.1 4.9\nകൊളസ്റ്റ്രോൾ mg 14 10 11 8\nകാൽസിയം iu 120 100 170 195\nഎരുമപ്പാൽ ഉദ്പാദനത്തിൽ മുന്നിൽ നിൽക്കുന്ന രാജ്യങ്ങൾ (11 ജൂൺ 2008)\nഉത്പാദനം (x 1000 കി.ഗ്രാം)\nഇന്ത്യ 5,69,60,000 *\nപാകിസ്താൻ 2,15,00,000 P\nചൈന 29,00,000 F\nഈജിപ്ത് 23,00,000 F\nനേപ്പാൾ 9,30,000 F\nഇറാൻ 2,41,500 F\nബർമ്മ 2,05,000 F\nഇറ്റലി 2,00,000 F\nടർക്കി 35,100 F\nവിയറ്റ്നാം 31,000 F\nWorld 8,53,96,902 A\nP = ഔദ്യോഗിക കണക്ക്, F = FAO estimate, * = അനൗദ്യോഗിക/അർദ്ധ-ഔദ്യോഗിക/പ്രതിഫലന കണക്കുകൾ, C = മതിപ്പ് കണക്ക്, A = സംഗ്രഹം(ഔദ്യോഗിക, അനൗദ്യോഗിക, മതിപ്പ് കണക്കുകളുടെ തുക);\nസ്രോതസ്സ്: Food And Agricultural Organization of United Nations: Economic And Social Department: The Statistical Devision\n↑ ഡോ. സാബിൻ ജോർജ് (Apr 21, 2016). "എരുമകളിൽ വന്ധ്യത പ്രശ്നമാകുമ്പോൾ". deshabhimani.com. ശേഖരിച്ചത് Apr 26, 2016.\nWater Buffalo ploughing rice fields in Java,Indonesia]]\nഎരുമയുടെ മൂക്കും പല്ലും\nAsian Wild Buffalo (Bubalus bubalis Linnaeus, 1758) by P.K.Mathur, P.K. Malik and P.D. Muley. From the “Wildlife Institute of India” website. Archived 2009-01-08 at the Wayback Machine.\nപോത്ത് എന്ന വാക്കിനർത്ഥം മലയാളം വിക്കി നിഘണ്ടുവിൽ കാണുക\nWikimedia Commons has media related to Bos bubalus.\nവിക്കിസ്പീഷിസിൽ Bubalus bubalis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.\n"https://ml.wikipedia.org/w/index.php?title=പോത്ത്&oldid=3637905" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 13:16, 15 ഓഗസ്റ്റ് 2021.


ഹോം » സിനിമ › മലയാള സിനിമയുടെ സുവര്‍ണ്ണകാലം\nമലയാള സിനിമയുടെ സുവര്‍ണ്ണകാലം (1980 - 1990)\nമലയാള സിനിമയ്ക്ക് പുതിയ ഭാവുകത്വം പകര്‍ന്ന എഴുപതുകളില് നിന്നാര്‍ജ്ജിച്ച ശക്തിയും സൗന്ദര്യവുമായാണ് ചലച്ചിത്രകാരന്‍മാര് എണ്‍പതുകളിലേക്ക് പ്രവേശിച്ചത്. എഴുപതുകളില് നിന്ന് അനുഭവജ്ഞാനം നേടിയ അടൂര് ഗോപാലകൃഷ്ണന്, ജി. അരവിന്ദന്, എം.ടി. വാസുദേവന് നായര്, കെ.ജി. ജോര്‍ജ്ജ് എന്നീ പ്രതിഭാധനന്മാര് എണ്‍പതുകളിലും തങ്ങളുടെ സര്‍ഗസപര്യ മികവാര്‍ന്ന രീതിയില് തുടര്‍ന്നു. ഒപ്പം എഴുപതുകളുടെ അവസാനത്തോടെ രംഗത്തുവന്ന പത്മരാജന്, ഭരതന്, അരവിന്ദന്റെ ചിത്രങ്ങള്‍ക്ക് ഛായാഗ്രഹണം നിര്‍വഹിച്ച ഷാജി എന്. കരുണ് തുടങ്ങിയവരും ആ കാലഘട്ടത്തെ ധന്യമാക്കി. കലാത്മകമെന്നും വാണിജ്യപരമെന്നുമുള്ള വിഭജനങ്ങളെ മായ്ച്ചുകളയുന്ന തരത്തിലായിരുന്നു പത്മരാജനും ഭരതനും സിനിമകളൊരുക്കിയത്. ഭരതനുവേണ്ടി തിരക്കഥകള് (രതിനിര്‍വേദം 1978, തകര 1980, ലോറി 1981) രചിച്ചുകൊണ്ടാണ് പത്മരാജന് രംഗത്തെത്തിയത്. ക്രമേണ അദ്ദേഹം ഗംഭീരമായ ചലച്ചിത്രങ്ങള് രചിച്ച് സംവിധാനം ചെയ്തു. പൊതുവഴിയമ്പലം (1979), കള്ളന്‍പവിത്രന് (1981), ഒരിടത്തൊരു ഫയല്‍വാന് (1981), തൂവാനത്തുമ്പികള് (1987), മൂന്നാംപക്കം (1988), ഇന്നലെ (1989) തുടങ്ങിയവ ഉദാഹരണം.\n'ഭരതന്‍സ്പര്‍ശം' എന്ന് പ്രേക്ഷകര് വിളിച്ച സവിശേഷമായ കലാത്മകതകൊണ്ട് ഭരതന് ധന്യമാക്കിയ ചിത്രങ്ങളാണ് രതിനിര്‍വേദം (1978), തകര (1979), ചാമരം (1980), ഓര്‍മ്മയ്ക്കായ് (1982), മര്‍മ്മരം (1982), വൈശാലി (1988), ഒരു മിന്നാമിനുങ്ങിന്റെ നുറുങ്ങുവെട്ടം തുടങ്ങിയവ. കെ.ജി. ജോര്‍ജ്ജിന്റെ യവനിക (1982), ആദാമിന്റെ വാരിയെല്ല് (1983), ലേഖയുടെ മരണം ഒരു ഫ്‌ളാഷ് ബാക്ക് (1983), എം.ടി. ഹരിഹരന് സഖ്യത്തിന്റെ വളര്‍ത്തുമൃഗങ്ങള് (1981), പഞ്ചാഗ്നി (1986), നഖക്ഷതങ്ങള് (1986), അമൃതംഗമയ (1987), ഒരു വടക്കന് വീരഗാഥ (1989), അടൂര് ഗോപാലകൃഷ്ണന്റെ എലിപ്പത്തായം (1981), മുഖാമുഖം (1984), അനന്തരം (1987), മതിലുകള് (1989), ജി. അരവിന്ദന്റെ പോക്കുവെയില് (1982), ചിദംബരം (1985), ഒരിടത്ത് (1986), സിബി മലയില് - ലോഹിതദാസ് സഖ്യത്തിന്റെ തനിയാവര്‍ത്തനം (1987), കിരീടം (1989), ജോണ് എബ്രഹാമിന്റെ അമ്മ അറിയാന് (1986), ഷാജി എന്. കരുണിന്റെ പിറവി (1988), സത്യന് അന്തിക്കാടിന്റെ പി. ബാലഗോപാലന് എം.എ. (1985), നാടോടിക്കാറ്റ് (1987), കെ. മധു - എസ്. എന്. സ്വാമി സഖ്യത്തിന്റെ ഒരു സി.ബി.ഐ. ഡയറിക്കുറിപ്പ് (1987) ശ്രീനിവാസന്റെ വടക്കുനോക്കിയന്ത്രം (1989) എന്നീ സിനിമകളും ഈ കാലഘട്ടത്തിലാണ് റിലീസ് ചെയ്തത്.\nഫാസില്, സത്യന് അന്തിക്കാട്, സിബി മലയില്, ജോഷി, ലെനിന് രാജേന്ദ്രന്, പ്രിയദര്‍ശന്, കമല്, സിദ്ദിഖ്-ലാല് സഖ്യം തുടങ്ങിയ മികച്ച സംവിധായകര്, റ്റി. ദാമോദരന്, ശ്രീനിവാസന്, ജോണ്‍പോള്, ലോഹിതദാസ് തുടങ്ങിയ എഴുത്തുകാര്, രവീന്ദ്രന്, ജോണ്‍സണ്, ജെറി അമല്‍ദേവ് തുടങ്ങിയ സംഗീതസംവിധായകര്, കെ.എസ്. ചിത്ര, ജി വേണുഗോപാല്, എം.ജി. ശ്രീകുമാര് തുടങ്ങിയ ഗായകര്, വേണു, സണ്ണി ജോസഫ്, ജയാനന് വിന്‍സെന്റ്, എസ്. കുമാര്, വിപിന് മോഹന് തുടങ്ങിയ ഛായാഗ്രഹകര്, കൃഷ്ണനുണ്ണി, ഹരികുമാര് തുടങ്ങി ശബ്ദലേഖകര് എന്നിങ്ങനെ ഒട്ടേറെ പ്രതിഭാശാലികള്‍ക്ക് എണ്‍പതുകള് അവസരമൊരുക്കി.\nമലയാളസിനിമാരംഗം ഇന്നും വാഴുന്ന താരങ്ങള് അരങ്ങേറ്റം കുറിച്ചതും എണ്‍പതുകളിലാണ്. മമ്മൂട്ടി, മോഹന്‍ലാല്, തിലകന്, സുരേഷ്‌ഗോപി, ജയറാം, ശോഭന, ഉര്‍വശി തുടങ്ങിയവരെല്ലാം എണ്‍പതുകളുടെ സൃഷ്ടിയായിരുന്നു. എഴുപതുകളില് രംഗത്തെത്തി ലബ്ധ പ്രതിഷ്ഠനേടിയവരാണ് ജഗതിശ്രീകുമാര്, ഭരത് ഗോപി, മുരളി, സുകുമാരന്, നെടുമുടി വേണു, കെ.പി.എ.സി. ലളിത തുടങ്ങിയവര്.


നാടകവണ്ടിക്ക് പിഴ ചുമത്തിയ നടപടി പരിശോധിക്കാന് ഉദ്യോഗസ്ഥര്‍ക്ക് നിര്‍ദേശം നല്‍കിയതായി ഗതാഗത വകുപ്പ് മന്ത്രി എ കെ ശശീന്ദ്രന്. പിഴ ചുമത്തിയ നടപടി നിയമാനുസൃതമാണോ ചെയ്തിട്ടുള്ളത് എന്ന് പരിശോധിക്കും. വണ്ടിയുടെ മുകളില് നാടകസമിതിയുടെ പേരും നാടകത്തിന്റെ പേരും പതിച്ചു എന്നും ബോര്‍ഡിന് വലുപ്പകൂടുതലുണ്ടെന്നും പരസ്യത്തിന്റെ സ്വഭാവമുണ്ട് എന്നിങ്ങനെ ചൂണ്ടിക്കാട്ടിയാണ് മോട്ടോര് വാഹന ഉദ്യോഗസ്ഥര് വന് തുക പിഴയിട്ടത് എന്നുള്ള പരാതിയാണ് ഉയര്‍ന്നു കേള്‍ക്കുന്നത്.\nഈ സംഭവത്തെക്കുറിച്ച് പരിശോധിക്കുന്നതിനും ആവശ്യമെങ്കില് നടപടി പുനഃപരിശോധിക്കുന്നതിനും ഉന്നത ഉദ്യോഗസ്ഥര്‍ക്ക് നിര്‍ദേശം നല്‍കിയിട്ടുണ്ട്. ഉദ്യോഗസ്ഥര്‍ക്ക് വീഴ്ച്ച സംഭവിച്ചിട്ടുണ്ടെങ്കില് ഉചിതമായ നടപടികള് സ്വീകരിക്കുന്നതാണ്. തെറ്റായ പ്രവര്‍ത്തികള് ഉദ്യേഗസ്ഥരുടെ ഭാഗത്തു നിന്നും ഉണ്ടാകാതിരിക്കാന് ആവശ്യമായ നടപടികള് സ്വീകരിക്കുമെന്നും മന്ത്രി അറിയിച്ചു.\nStory Highlights: ബോർഡിന് വലുപ്പം കൂടി; നാടക സമിതിയുടെ വണ്ടിക്ക് നേരെ 24000 രൂപ പിഴ ഈടാക്കി മോട്ടോർ വാഹന വകുപ്പിന്റെ നടപടി\nആലുവ അശ്വതി തിയേറ്റേഴ്‌സിലെ കലാകാരന്മാര്‍ക്ക് നേരെയായിരുന്നു മോട്ടോര് വാഹന വകുപ്പിന്റെ അസാധാരണ നടപടി. പരിശോധനയ്ക്കിടെ വണ്ടിയില് കയറി ബോര്‍ഡിന്റെ വലുപ്പം ടേപ്പ് വച്ച് അളന്നതിന് ശേഷമായിരുന്നു വനിത ഉദ്യോഗസ്ഥയുടെ നേതൃത്വത്തില് നടപടി എടുത്തത്.\nനാടക പ്രവര്‍ത്തകര് നിരന്തരം അഭ്യര്‍ത്ഥിച്ചിട്ടും നടപടിയില് നിന്നും പിന്മാറാന് ഉദ്യോഗസ്ഥര് തയാറായില്ല. ഈ നടപടിയുടെ വീഡിയോ സമൂഹ മാധ്യമങ്ങളില് പ്രചരിച്ചതോടെ വലിയ വിമര്‍ശനമാണ് ഉയര്‍ന്നുവന്നത്. മദ്യപിച്ച് വാഹനം ഓടിച്ചാല് പോലും 10000 രൂപ മാത്രം പിഴ ഈടാക്കുന്ന സംസ്ഥാനത്ത്. ഒരു ചാണ് വയറിനു വേണ്ടി കഷ്ടപ്പെടുന്ന നാടക കലാകാരന്മാര്‍ക്ക് നേരെയുള്ള ഉദ്യോഗസ്ഥ കടന്നു കയറ്റം ന്യായീകരിക്കാന് കഴിയുന്നതല്ലെന്നാണ് സാംസ്‌കാരിക പ്രവര്‍ത്തകര് അടക്കമുള്ളവര് അഭിപ്രായപ്പെടുന്നത്.\nകോണ്‍ട്രാക്ട് കാര്യേജ് വാഹനങ്ങളുടെ നികുതി അടയ്ക്കാനുള്ള തിയതി നവംബര് 30 വരെ നീട്ടി


മുളപ്പിച്ച വെളുത്തുള്ളി നിസ്സാരക്കാരൻ അല്ല...!! - Creator Pen\nമുളപ്പിച്ച വെളുത്തുള്ളി നിസ്സാരക്കാരൻ അല്ല…!!\nമുളപ്പിച്ച വെളുത്തുള്ളി നിസ്സാരക്കാരൻ അല്ല…!! അറിവുകൾ എന്നും ഒരു മുതൽക്കൂട്ടാണ്. പലരിൽ നിന്നും നമുക്ക് പുതിയ അറിവുകൾ ലഭിച്ചേക്കാം. അങ്ങനെ ഒത്തിരി അറിവുകൾ പകർന്നു നൽകാൻ നമ്മുടെ സോഷ്യൽമീഡിയക്ക് കഴിഞ്ഞിട്ടുണ്ട്. നമുക്ക് ഉപകരപെടുന്ന എല്ലാ അറിവുകളെയും നമ്മൾ സ്വീകരിക്കണം.


സച്ചിന്റേയും ഗാംഗുലിയുടേയും മാത്രമല്ല; വിൻഡീസിൽ കോഹ്‌ലിക്ക് തകർക്കാൻ ഒരുപിടി റെക്കോർഡുകൾ - BIGNEWSLIVE | Latest Malayalam News\nസച്ചിനും ഗാംഗുലിയും വിൻഡീസിനെതിരെ നേടിയിരിക്കുന്നത് 10 അർധ സെഞ്ച്വറികളാണ്.\nഗയാന: ഇന്ത്യൻ നായകൻ വിരാട് കോഹ്‌ലിയുടെ ബാറ്റ് റെക്കോർഡുകളുടെ കളിത്തോഴനാണ്. ഏകദിന ലോകകപ്പ് ടൂർണമെന്റ് കഴിഞ്ഞ് വിശ്രമം പോലും ഉപേക്ഷിച്ച് കോഹ്‌ലി വിൻഡീസിലേക്ക് പരമ്പരയ്ക്കായി ഓടിയെത്തിയത് തന്നെ കാത്തിരിക്കുന്ന റെക്കോർഡുകൾ സ്വന്തമാക്കാൻ തന്നെയാണ്. സച്ചിന്റേയും ഗാംഗുലിയുടേയും എന്തിന് മിയാൻ ദാദിന്റെ പോലും റെക്കോർഡുകൾ തകർക്കാനുള്ള അവസരത്തിന് തൊട്ടടുത്താണ് കോഹ്‌ലി.\nവിൻഡീസിനെതിരേ 2000 റൺസ് തികയ്ക്കുന്ന ആദ്യതാരമാവുക, വിൻഡീസിനെതിരെ ഏറ്റവും കൂടുതൽ റൺസ് നേടുന്ന ക്രിക്കറ്റ് താരമാവുക, ഏറ്റവും കൂടുതൽ അർധസെഞ്ച്വറി നേടുന്ന താരമാവുക എന്നിങ്ങനെ തുടങ്ങി ഒരു പിടി നേട്ടങ്ങൾ കോഹ്‌ലിക്ക് സ്വന്തമാക്കാനുണ്ട്.\nവിൻഡീസിനെതിരെ ഇതുവരെ കളിച്ച 33 ഏകദിന മത്സരങ്ങളിൽ നിന്നായി 70.81 റൺസ് ശരാശരിയിൽ 1912 റൺസ് കോഹ്‌ലി നേടിയിട്ടുണ്ട്. 88 റൺസ് അകലെയാണ് താരത്തിന്റെ 2000 റൺസെന്ന റെക്കോർഡ്. കൂടാതെ, കോഹ്‌ലി വിൻഡീസിനെതിരെ ഏഴു സെഞ്ച്വറികളും 10 അർധ സെഞ്ച്വറികളും നേടിയിട്ടുണ്ട്. രണ്ട് അർധ സെഞ്ചുറികൾ കൂടി വ്യാഴാഴ്ച ആരംഭിക്കുന്ന പരമ്പരയിൽ നേടാനായാൽ വിൻഡീസിനെതിരേ ഏറ്റവും കൂടുതൽ അർധ സെഞ്ച്വറികൾ നേടിയ സച്ചിന്റേയും ഗാംഗുലിയുടേയും റെക്കോഡ് കോഹ്ലിക്ക് മറികടക്കാം. സച്ചിനും ഗാംഗുലിയും വിൻഡീസിനെതിരെ നേടിയിരിക്കുന്നത് 10 അർധ സെഞ്ച്വറികളാണ്.\nഗാംഗുലിയുടെ മറ്റൊരു റെക്കോർഡു തകർക്കാനുള്ള അവസരം കൂടി കോഹ്‌ലിക്ക് മുന്നിൽ ഇത്തവണയുണ്ട്. ഈ പരമ്പരയിൽ 78 റൺസ് കൂടി നേടിയാൽ കോഹ്‌ലിക്ക് മുൻ ഇന്ത്യൻ നായകന്റെ ഏകദിന റൺ നേട്ടവും മറികടക്കാം. ഏകദിനത്തിൽ ഇന്ത്യയ്ക്കായി ഏറ്റവും കൂടുതൽ റൺസ് നേടുന്ന രണ്ടാമത്തെ താരമെന്ന റെക്കോർഡാണ് കോഹ്‌ലിക്ക് മറികടക്കാനാവുക. കോഹ്‌ലിക്ക് ഏകദിനത്തിൽ ഇപ്പോൾ 11,286 റൺസുണ്ട്. 77 റൺസ് കൂടുതലുള്ള നേട്ടവും ഗാംഗുലിയുടെ സമ്പാദ്യം 11,363 റൺസാണ്. പട്ടികയിൽ ഒന്നാം സ്ഥാനത്തുള്ള സച്ചിന്റെ പേരിൽ 18426 റൺസാണുള്ളത്.\nവെസ്റ്റ് ഇൻഡീസിനെതിരെ അവരുടെ നാട്ടിൽ വെച്ച് നടന്ന 12 മത്സരങ്ങളിൽ നിന്നായി 55.60 റൺസ് ശരാശരിയിൽ 556 റൺസ് കോഹ്‌ലി അടിച്ചെടുത്തിട്ടുണ്ട്. വെസ്റ്റ് ഇൻഡീസിൽ ഇക്കാലമത്രയും നടന്ന ഇന്ത്യ – വിൻഡീസ് പരമ്പരകളിൽ ഏറ്റവും കൂടുതൽ റൺസ് നേടിയ താരമെന്ന റെക്കോർഡ് വിൻഡീസ് താരം രാം നരേഷ് സർവന്റെ പേരിലാണ്. 17 മത്സരങ്ങളിൽ നിന്ന് സർവന്റെ നേട്ടം 700 റൺസാണ്. എന്നാൽ ഇത്തവണത്തെ പരമ്പരയിൽ നിന്നും 145 റൺസ് കോഹ്‌ലിക്ക് അടിച്ചെടുക്കാനായാൽ ഈ റെക്കോഡ് സ്വന്തം പേരിൽ എഴുതി ചേർക്കാം.\nഒപ്പം, പരമ്പരയിൽ 12 റൺസ് നേടുന്ന നിമിഷം ഏകദിനത്തിൽ വിൻഡീസിനെതിരേ ഏറ്റവും കൂടുതൽ റൺസ് നേടുന്ന താരമെന്ന റെക്കോർഡും കോഹ്‌ലിക്ക് സ്വന്തമാകും. 1930 റൺസുമായി മുൻ പാകിസ്താൻ താരം ജാവേദ് മിയാൻദാദാണ് കോഹ്‌ലിക്ക് മുന്നിലുള്ളത്. ഈ റെക്കോർഡുകളെല്ലാം പഴങ്കഥയാക്കാനായി ഇന്ത്യൻ നായകൻ ഇന്ന് പാഡണിയുമ്പോൾ ആരാധകരും ഏറെ പ്രതീക്ഷയിലാണ്.\nTags: cricketIndia vs West Indiessportsvirat kohli\nചെന്നൈയിലേക്കല്ല, കളിയിലേക്ക് തിരിച്ചുവന്ന് സൂപ്പർ കിങ്‌സ്; ബാംഗ്ലൂരിനെതിരെ എട്ട് വിക്കറ്റിന്റെ തകർപ്പൻ വിജയം\nഇടുക്കി അണക്കെട്ടില് ജലനിരപ്പ് 30% മാത്രം; ഇടുക്കി ഉള്‍പ്പെടെ വലിയ ഡാമുകള് തുറന്ന് വിട്ടിട്ടില്ല; വ്യാജവാര്‍ത്തകള് പ്രചരിപ്പിക്കരുതെന്ന് കെഎസ്ഇബി


മെര്‍സല് വീണ്ടും സെന്‍സര് ചെയ്യരുതെന്ന് കമല്‍ഹാസന്; വിജ...\nമെര്‍സല് വീണ്ടും സെന്‍സര് ചെയ്യരുതെന്ന് കമല്‍ഹാസന്; വിജയ്‌യോടൊപ്പം മെര്‍സല് സിനിമ കണ്ട് കമല്‍ഹാസന്\nPreetha | Monday, October 23, 2017 11:27 AM IST\nമെര്‍സലിലെ ചില രംഗങ്ങള് മാറ്റണമെന്ന് തമിഴ്‌നാട് ബിജെപി ഘടകം ആവശ്യപ്പെട്ടപ്പോള് എതിര്‍പ്പുമായി കമല്‍ഹാസന്. ചിത്രം വീണ്ടും സെന്‍സര് ചെയ്യരുതെന്നാണ് കമല്‍ഹാസന് പറഞ്ഞത്.കഴിഞ്ഞ ദിവസം കമല്‍ഹാസന് വേണ്ടി മെര്‍സല് ചിത്രം പ്രദര്‍ശിപ്പിച്ചു. ആഴ്‌വാര്‍പ്പേട്ടയിലെ ഓഫീസിലെ ഡിജിറ്റല് തിയേറ്ററിലിരുന്നാണ് കമല് സിനിമ കണ്ടത്. വിജയ്, സംവിധായകന് അറ്റ്‌ലി, മുരളി രാമസാമി, ഹേമ രുക്മണി എന്നിവരും ഉണ്ടായിരുന്നു.\nകമല്‍ഹാസനും വിജയ്‌യും കൂടിക്കാഴ്ച്ച നടത്തി. ഇതൊരു രാഷ്ട്രീയ ചര്‍ച്ചയാണോ സിനിമയെ സംബന്ധിച്ചാണോ എന്നത് വെളിപ്പെടുത്തിയിട്ടില്ല.\nസിംഗപ്പൂരില് ഏഴു ശതമാനം മാത്രം ചരക്ക്, സേവന നികുതി(ജിഎസ്ടി)യുള്ളപ്പോള് ഇന്ത്യയിലത് 28 ശതമാനമാണ്. കുടുംബ ബന്ധം തകര്‍ക്കുന്ന ചാരായത്തിനു ജിഎസ്ടിയില്ല. പക്ഷേ ജീവന് രക്ഷിക്കേണ്ട മരുന്നിനുണ്ട്. ഈ സംഭാഷണങ്ങളാണു ബിജെപിയെ ചൊടിപ്പിച്ചത്. ജിഎസ്ടിയെയും ഡിജിറ്റല് ഇന്ത്യയെയും മോശമായി ചിത്രീകരിച്ച രംഗങ്ങള് നീക്കണമെന്നാണ് ബിജെപിയുടെ ആവശ്യം.\nഎന്നാല് ‘പ്രധാനപ്പെട്ട’ വിഷയമാണ് മെര്‍സല് കൈകാര്യം ചെയ്തിരിക്കുന്നതെന്ന് രജനീകാന്ത് പറഞ്ഞു. അതു നന്നായി ചെയ്തതിന് സിനിമയുടെ അണിയറ പ്രവര്‍ത്തകര് അഭിനന്ദനം അര്‍ഹിക്കുന്നുവെന്നും രജനീകാന്ത് ട്വീറ്റ് ചെയ്തു. എന്നാല് എന്താണു വിഷയമെന്ന് അദ്ദേഹം വ്യക്തമാക്കിയില്ല.\n‘മെര്‍സല്’ എന്ന പേരുമായി ബന്ധപ്പെട്ട വിവാദങ്ങള് മറികടന്നാണു അറ്റ്‌ലി സംവിധാനം ചെയ്ത ചിത്രം ദീപാവലിക്കു തീയറ്ററുകളിലെത്തിയത്. എന്നാല് റിലീസിനു ശേഷം ചിത്രത്തിലെ സംഭാഷണങ്ങളാണ് ഇപ്പോള് വിവാദമായത്. ബിജെപിയുടെ വിമര്‍ശനങ്ങള്‍ക്ക് എതിരായി തമിഴ് സിനിമായിലെ പ്രമുഖരും അണിനിരന്നു.\nനടികര് സംഘത്തിന്റെ ജനറല് സെക്രട്ടറിയും തമിഴ് സിനിമാ നിര്‍മാതാക്കളുടെ സംഘടനാ പ്രസിഡന്റുമായ വിശാല്, അഭിനേതാക്കളായ വിജയ് സേതുപതി, അരവിന്ദ് സ്വാമി, ശ്രീപ്രിയ, സംവിധായകന് പാ രഞ്ജിത് തുടങ്ങിയവര് സിനിമയ്ക്കെതിരായ നീക്കങ്ങളെ അപലപിച്ചു.\nവിമര്‍ശനങ്ങളെ ഇത്തരത്തില് നിശബ്ദമാക്കുകയല്ല വേണ്ടതെന്നു പറഞ്ഞാണു സംവിധായകന് പാ രഞ്ജിത് പിന്തുണയുമായെത്തിയത്.\nസിനിമയിലെ രംഗങ്ങള് നീക്കണമെന്നു രാഷ്ട്രീയ പാര്‍ട്ടികള് ആവശ്യപ്പെടുന്നത് ആവിഷ്‌കാര സ്വാതന്ത്ര്യത്തിന്മേലുള്ള കടന്നുകയറ്റമാണെന്നു വിശാല് പറഞ്ഞു. ഹോളിവുഡില് യുഎസ് പ്രസിഡന്റിനെ കളിയാക്കുന്ന എത്രയോ സിനിമകള് റിലീസ് ചെയ്യാറുണ്ട്. അവിടെയൊന്നും പ്രശ്നമില്ല. ഇത് ജനാധിപത്യമാണ്. നമുക്ക് എല്ലാവര്‍ക്കും അഭിപ്രായ സ്വതന്ത്ര്യമുണ്ട്. ഒരു വട്ടം സെന്‍സര് ചെയ്ത സിനിമ വീണ്ടും സെന്‍സര് ചെയ്യണമെന്നു പറയാന് ആര്‍ക്കും അവകാശമില്ലെന്നും വിശാല് പറഞ്ഞു.\nഅഭിപ്രായ സ്വാതന്ത്ര്യമില്ലെങ്കില് പിന്നെ ഇന്ത്യയെ ഒരിക്കലും ജനാധിപത്യ രാജ്യമെന്നു വിളിക്കരുത്. ശബ്ദം ഉയരേണ്ട സമയമായി എന്നുമാണു വിജയ് സേതുപതി ട്വിറ്ററില് കുറിച്ചത്.


ഡല്‍ഹിയില് വീണ്ടും ലോക്ക്ഡൗണ് ഏര്‍പ്പെടുത്താ‍നൊരുങ്ങി സര്‍ക്കാര് - Malayali Express\nഡല്‍ഹി : രാജ്യതലസ്ഥാനത്ത് വീണ്ടും ലോക്ക്ഡൗണ് എര്‍പ്പെടുത്താ‍ന് തീരുമാനിച്ച് ഡല്‍ഹി സര്‍ക്കാര് . കൊവിഡ് വ്യാപനം രൂക്ഷമാകുന്ന ഡല്‍ഹിയില് ലോക്ക്ഡൗണ് അനിവാര്യമാണെന്ന് ഡല്‍ഹി സര്‍ക്കാര് കേന്ദ്രസര്‍ക്കാരിനെ അറിയിച്ചു .\nഹോട്ട്‌സ്‌പോട്ടുകളായി മാറാന് സാധ്യതയുള്ള വിപണികളില് ലോക്ക്ഡൗണ് ഏര്‍പ്പെടുത്താനാണ് മുഖ്യമന്ത്രി അരവിന്ദ് കേജ്‌രിവാള് കേന്ദ്രത്തിനോട് അനുവാദം തേടിയത് . ഇതിന് പുറമെ സംസ്ഥാനത്ത് അനുവദിച്ചിരുന്ന നിരവധി ഇളവുകളില് നിയന്ത്രണം ഏര്‍പ്പെടുത്തുകയും ചെയ്തു .\nവിവാഹചടങ്ങുകളില് പങ്കെടുക്കുന്നവരുടെ എണ്ണം കുറയ്ക്കാന് തീരുമാനിച്ചിട്ടുണ്ട് . നേരത്തെ 200 അതിഥികള്‍ക്ക് വിവാഹത്തില് പങ്കെടുക്കാന് അനുവദിച്ചിരുന്നുവെങ്കില് നിലവില് വിവാഹ ചടങ്ങുകളില് പങ്കെടുക്കാന് സാധിക്കുന്നവരുടെ എണ്ണം 50 ആക്കി ചുരുക്കി.\nഡല്‍ഹിയില് രണ്ട് ജയ്ഷെ മുഹമ്മദ് ഭീകരര് പിടിയില്\nലോകത്ത് കൊവിഡ് ബാധിതരുടെ എണ്ണം അഞ്ച് കോടി അറുപത് ലക്ഷത്തിലേക്ക്


ആശുപത്രിയിലെ ആപ്പിൾ... - തുമ്മാരുകുടി\nഎൻറെ വല്യഛനും ജ്യോത്സ്യനുമായിരുന്ന കിഴുപ്പിള്ളി അച്യുതൻനായരെക്കുറിച്ച് ഞാൻ ഇതിന് മുൻപ് പലവട്ടം പറഞ്ഞിട്ടുണ്ട്. പഞ്ചായത്തിലെ വൈസ് പ്രസിഡണ്ട് കൂടിയായിരുന്നു അദ്ദേഹം. ഒരിക്കൽ ഒരപകടത്തിൽ പരിക്കേറ്റ് ആറുമാസത്തോളം അദ്ദേഹം എറണാകുളത്ത് ആശുപത്രിയിൽ കിടന്നിട്ടുണ്ട്. അക്കാലത്ത് കഴിച്ച ആപ്പിളിന്റത്രയും ആപ്പിൾ പിന്നെ ഞാനെൻറെ ആയുസ്സിൽ കഴിച്ചിട്ടില്ല. ദിവസവും ഡസൻ കണക്കിന് ആളുകളാണ് വല്യഛനെ കാണാൻ വരുന്നത്. അബോധാവസ്ഥയിലായ അദ്ദേഹത്തിന് ഭക്ഷണം കൊടുക്കുന്നത് ടൂബ് വഴിയാണെങ്കിലും വരുന്നവരുടെയൊക്കെ കൈയിൽ ആപ്പിൾ ഉണ്ട്. ഓരോരോ ആചാരങ്ങൾ ആകുമ്പോൾ…!\nഒരാൾ വിമാനത്താവളത്തിലെത്തുമ്പോൾ പത്തു പേർ സ്വീകരിക്കാൻ പോകുന്നതു പോലെ തന്നെ, പുതിയ കാലത്തെ മലയാളി സംസ്കാരത്തിന്റെ ഭാഗമാണ് രോഗിയെ സന്ദർശിക്കുന്നതും. ഒരാൾ ആശുപത്രിയിലായാൽ കാണാൻ പോകേണ്ടത് നമ്മുടെ കടമയായിട്ടാണ് നാം കരുതുന്നത്, നമ്മൾ ആശുപത്രിയിലായാൽ കാണാൻ വരാത്ത സുഹൃത്തുക്കളും ബന്ധുക്കളും വേണ്ടത്ര കരുതൽ ഇല്ലാത്തവരാണെന്ന് നമ്മളും കരുതുന്നു. എന്തായാലും ഗുണം മുഴുവൻ ആപ്പിൾ കച്ചവടക്കാരനാണ്.\nഇതത്ര നിർദ്ദോഷമായ ആചാരം അല്ല. കാരണം ആശുപത്രി എന്നാൽ എളുപ്പത്തിൽ അസുഖങ്ങളുടെ എക്സ്ചേഞ്ച് നടക്കുന്ന ഒരു സ്ഥലമാണ്. വെറുതെ ആശുപത്രിയിൽ ചെല്ലുന്നവർ പനിയുമായി തിരിച്ചു വരുന്നു. പനിയുമായി ചെല്ലുന്നവർ അത് നാട്ടുകാർക്ക് കൊടുത്ത് ചെങ്കണ്ണും വാങ്ങി തിരിച്ചു വരുന്നു. ഓപ്പറേഷൻ കഴിഞ്ഞു കിടക്കുന്ന രോഗിക്ക് വരുന്നവരെല്ലാം ആകും പോലെ ഓരോരോ രോഗങ്ങൾ കൊടുക്കുന്നു.\nഇതൊന്നും ആർക്കും അറിയാത്ത കാര്യമല്ല. രോഗം രോഗാണുക്കൾ മൂലമാണ് ഉണ്ടാകുന്നതതെന്ന് മനുഷ്യൻ മനസ്സിലാക്കാത്ത കാലത്ത്, ആശുപത്രി വാർഡുകളിൽ കൈ കഴുകാതെ ഗർഭിണികളെ പരിചരിക്കുന്ന ഡോക്ടർമാർ വഴി രോഗം പരന്ന് പ്രസവശേഷം അമ്മമാർ മരിക്കുന്നുണ്ടെന്ന് കണ്ടുപിടിച്ചത് ജർമ്മൻ ഡോക്ടറായിരുന്ന ഇഗ്‌നാസ് സെമ്മെൽവീസ് ആണ്. അതുകൊണ്ട് പുതിയ രോഗിയെ പരിശോധിക്കുന്നതിന് മുൻപ് ഡോക്ടർമാർ ക്ളോറിൻ ലായനിയിൽ കൈ കഴുകണമെന്ന് പറഞ്ഞ അദ്ദേഹത്തെ മറ്റു ഡോക്ടർമാർ പഞ്ഞിക്കിട്ടു. പക്ഷെ പിൽക്കാലത്ത് ഇക്കാര്യം ലോകം അംഗീകരിച്ചു. കൈ കഴുകലും കൈയുറയും ഇപ്പോൾ വൈദ്യശാസ്ത്രത്തിന്റെ ഭാഗമാണ്.\nപക്ഷെ ആശുപത്രിയിൽ എത്തുന്നവർ തമ്മിലുള്ള കൊടുക്കൽ വാങ്ങലും, അവർ ‘ശുദ്ധൻ ദുഷ്ടന്റെ ഫലം ചെയ്യും’ എന്ന് പറയുന്നത് പോലെ രോഗീ ക്ഷേമത്തിന് വന്ന് അവരെ അപകടത്തിലാക്കി പോകും എന്നൊന്നും ഇപ്പോഴും നമ്മളങ്ങ് അംഗീകരിച്ചിട്ടില്ല. നിപ്പ പോലെ എന്തെങ്കിലും മാരക രോഗങ്ങൾ വരുമ്പോൾ ആരൊക്കെയാണ് ആശുപത്രിയിൽ വന്നത്, രോഗിയുമായി സമ്പർക്കമുണ്ടായത് എന്നൊക്കെ അറിയാതെ ഡോക്ടർമാർ നട്ടം തിരിയുന്നു.\nനിപ്പയിൽ നിന്നും ഒരുപാട് കാര്യങ്ങൾ നമുക്ക് പഠിക്കാനുണ്ട്. ഒരാൾ ആശുപത്രിയിലായാൽ ബന്ധുക്കളും പരിചയക്കാരുമായ എല്ലാവരും അങ്ങോട്ട് ഓടിയെത്തുന്നത് ഒഴിവാക്കാൻ നമ്മൾ പഠിച്ചാൽ അത് സമൂഹത്തിന് മൊത്തത്തിൽ ഗുണം ചെയ്യും.\nഅതുകൊണ്ട് അളിയൻ ഇനി ആശുപത്രിയിൽ അലുവയുമായി വരരുത്. അലുവയുടെ കാശ് അക്കൗണ്ടിലേക്ക് ഇട്ടാൽ മതി. രോഗം മാറിക്കഴിയുമ്പോൾ ഞാൻ തന്നെ പോയി അലുവയൊ ആപ്പിളോ എന്താണെന്ന് വെച്ചാൽ വാങ്ങി കഴിച്ചോളാം. അപ്പോൾ അളിയന് സ്നേഹം കുറയുന്നുമില്ല, എനിക്ക് പണി കിട്ടുന്നുമില്ല.


ദുബായില് ഡ്രൈവിങ് സ്കൂള് നിയമങ്ങളില് സമഗ്രമാറ്റങ്ങള് - Pravasishabdam\nHome NRI News Gulf ദുബായില് ഡ്രൈവിങ് സ്കൂള് നിയമങ്ങളില് സമഗ്രമാറ്റങ്ങള്\nദുബായില് ഡ്രൈവിങ് സ്കൂള് നിയമങ്ങളില് സമഗ്രമാറ്റങ്ങള്\nദുബായ്: ദുബായില് ഡ്രൈവിങ് സ്‌കൂളുകളെയും അദ്ധ്യാപകരെയും സൂക്ഷ്മ നിരീക്ഷണത്തിന് വിധേയമാക്കുന്നു. ഡ്രൈവര്‍മാരുടെ പരിശീലനത്തിന്റെ ഓരോ ഘട്ടവും നിരീക്ഷിക്കുന്നതാണ് പുതിയ നിയമങ്ങള്. പണത്തിന്റെ മൂല്യത്തിനനുസരിച്ചുള്ള പഠനം തങ്ങള്‍ക്ക് ലഭിക്കുന്നില്ലാ എന്നുള്ള പരിശീലനത്തിനെത്തുന്നവരുടെ പരാതിയെ തുടര്‍ന്നാണ് പുതിയ നിയമങ്ങള് പ്രാബല്യത്തിലാക്കുന്നത്.\nറോഡ്‌സ് ആന്റ് ട്രാന്‍സ്‌പോര്‍ട്‌സ് അഥോറിറ്റി നടപ്പാക്കുന്ന സംവിധാനം എല്ല പഠിതാക്കളുമായും സുതാര്യമായ ഇടപാട് ഉറപ്പാക്കുന്നു. അടുത്ത വര്‍ഷം ആദ്യത്തില് നടപ്പിലാകുന്ന സംവിധാനമനുസരിച്ച് പരിശീലന കാലയളവ് അടക്കം ഡ്രൈവിങ് സ്‌കൂളില് നടക്കുന്ന ഓരോ കാര്യങ്ങളും ആര്.ടി.എ ലൈസന്‍സിങ് ഏജന്‍സിയുടെ ഉന്നത ഉദ്യോഗസ്ഥന് പരിശോധിക്കുമെന്ന് ഗള്‍ഫ് ന്യൂസ് റിപ്പോര്‍ട്ട് ചെയ്തു.\nപുതിയ സംവിധാനത്തില് പരിശീലകന്റെയും പഠിതാവിന്റെയും ഓരോ നീക്കവും ഇ-നിരീക്ഷണത്തിന് വിധേയമാക്കും. കൂടാതെ ട്രാക്ക് റെക്കോര്‍ഡ്, ടൈമിങ്, ഹിസ്റ്ററി, ഓരോ ട്രെയ്‌നിങ് സെഷനിലെയും പ്രവര്‍ത്തനങ്ങള് തുടങ്ങിയവ സൂക്ഷിക്കുകയും ചെയ്യുമെന്ന് ആര്.ടി.എ ലൈസന്‍സിങ് ഏജന്‍സിയിലെ മോണിറ്ററിങ് ആന്റ് എന്‍ഫോഴ്‌സമെന്റ് വിഭാഗം ഡയറക്ടര് ജമാല് ഹാഷിം അല് സദ പറഞ്ഞു. നിലവില് ആര്.ടി.എ ഇന്‍സ്‌പെക്ടര്‍മാര് ഡ്രൈവിങ് സ്‌കൂളുകളില് സന്ദര്‍ശനം നടത്തിയാണ് വിവരങ്ങള് ശേഖരിക്കുന്നത്.ട്രെയ്‌നിങ്, കരിക്കുലം, നയങ്ങള് നടപ്പാക്കല് തുടങ്ങി ഓരോ കാര്യവും പരിശോധിക്കാന് മികച്ച ഇന്‍സ്‌പെക്ടര്‍മാര് ഞങ്ങള്‍ക്കുണ്ട്.\nഡ്രൈവിങ് സ്‌കൂള് സിസ്റ്റത്തിലേക്ക് ഇന്‍സ്‌പെക്ടര്‍മാര്‍ക്ക് പ്രവേശനം ലഭിക്കും. കൂടാതെ പരിശീലനത്തിനെത്തുന്നവരില് നിന്ന് നേരിട്ടും വിവരങ്ങള് ശേഖരിക്കും. എന്നാല് സാങ്കേതിക വിദ്യയനുസരിച്ച് പരിഷ്‌കരിക്കുയാണ് പുതിയ സംവിധാനത്തില് ചെയ്യുന്നത്.- അല് സദാ കൂട്ടിച്ചേര്‍ത്തു. പണത്തിന്റെ മൂല്യം തങ്ങള്‍ക്ക് ലഭിക്കുന്നില്ലെന്ന് പരിശീലനത്തിനെത്തുന്നവരുടെ പരാതിയെ തുടര്‍ന്നാണ് പുതിയ സംവിധാനത്തെ കുറിച്ച് ആലോചിച്ചത്. പഠിതാക്കള്‍ക്ക് ശരിയായ പരിശീനവും നല്‍കുന്ന പണത്തിന്റെ പൂര്‍ണ മൂല്യവും ലഭിക്കണം. പഠിതാവിന് പൂര്‍ണ തോതിലുള്ള പരിശീലനം നല്‍കുന്നുണ്ടോയെന്നാണ് നോക്കുന്നതെന്നും അദ്ദേഹം കൂട്ടിച്ചേര്‍ത്തു.\nപരിശീലകര് അഞ്ചു മിനുട്ട് വൈകി തുടങ്ങുകയും അഞ്ച് മിനുട്ട് നേരത്തെ അവസാനിപ്പിക്കുകയും ചെയ്താല് പഠിതാവിന് പണത്തിന്റെ യഥാര്‍ത്ഥ മൂല്യം ലഭിക്കില്ല. ഓരോ ക്ലാസ്സും 30 മിനുട്ട് വീതമായിരിക്കും. ഇത് പൂര്‍ണമായും ഉപയോക്താവിന് ലഭിക്കണം. ഇതില് സമവായമില്ലെന്നും അദ്ദേഹം പറഞ്ഞു.\nപ്രവര്‍ത്തനത്തില് കൃത്രിമത്വം വരുത്തുന്ന ഇന്‍സ്ട്രക്ടര്‍മാരില് നിന്ന് പിഴ ഈടാക്കുമെന്നും അദ്ദേഹം കൂട്ടിച്ചേര്‍ത്തു. പുതിയ സാങ്കേതിക വിദ്യ പരിശീലകരെ നിരീക്ഷിക്കാന് മാത്രമല്ലെന്നും പഠിതാക്കളുടെ പുരോഗതി എത്രത്തോളമായെന്ന് അറിയാന് കൂടിയാണെന്നും അല് സദാ പറഞ്ഞു.\nPrevious article33-കാരിയെ 16-വയസ്സുള്ള മൂന്നുപേര് ചേര്‍ന്ന് ക്രൂരമായി പീഡിപ്പിച്ചു\nNext articleഇന്ത്യാക്കാരി വിദ്യാര്‍ഥിനിയെ കൊലപ്പെടുത്തിയ യുവതിക്ക് 85 വര്‍ഷത്തെ ജയില് ശിക്ഷ


Soubin Shahir: 'ഞാന് ജാക്സനല്ലെടാ.. '; പിള്ളേരെ തോല്‍പ്പിച്ച ആവേശം, ആടിത്തകര്‍ത്ത് സൗബിന്, വീഡിയോ - actor soubin shahir dances with students to the song njan jackson alleda from his movie ambili | Samayam Malayalam\nactor soubin shahir dances with students to the song njan jackson alleda from his movie ambili\nAbin Mp | Samayam Malayalam | Updated: 21 Dec 2019, 10:46:00 AM\nഅമ്പിളിയിലെ ഞാന് ജാക്സനല്ലെടാ പാട്ടിന് ചുവടുവച്ച് സൗബിന്. കോളേജ് വിദ്യാര്‍ഥികള്‍ക്കൊപ്പം വേദിയില് ഡാന്‍സ് ചെയ്യുന്ന സൗബിന്‍റെ വീഡിയോ ആരാധകര് ഏറ്റെടുത്തിരിക്കുകയാണ്.\nവേദിയില് വിദ്യാര്‍ഥികളെ വെല്ലുന്ന ആവേശത്തോടെ ആടിത്തകര്‍ത്ത് സൗബിന്\nഡാന്‍സ് കളിക്കാമോ എന്ന് വിദ്യാര്‍ഥികള് ചോദിച്ചപ്പോള് മടിക്കാതെ സൗബിന്\nവിദ്യാര്‍ഥികളുടെ വെല്ലുന്ന ആവേശത്തോടെ സൗബിന്‍റെ ഡാന്‍സ്\nകോളേജ് വിദ്യാര്‍ഥിനികള്‍ക്കൊപ്പം ചുവടുവച്ച് സൗബിന് ഷാഹിര്. മഞ്ജു വാര്യരും ഷെയ്ന് നിഗവുമൊക്കെ കോളേജ് വിദ്യാര്‍ഥികള്‍ക്കൊപ്പം ആടി തകര്‍ക്കുന്നതിന്‍റെ വീഡിയോ കഴിഞ്ഞ ദിവസങ്ങളില് സോഷ്യല് മീഡിയയില് വെെറലായിരുന്നു. ഇപ്പോഴിതാ സൗബിന്‍റെ ഡാന്‍സും വെെറലാവുകയാണ്.\nAlso Read: എട്ടാം ദിനം 100 കോടി ക്ലബ്ബിൽ ഇടം നേടി 'മാമാങ്കം'\nഎറണാകുളം സെന്‍റ് തെരേസാസ് കോളേജിലെ വിദ്യാര്‍ഥിനികള്‍ക്കൊപ്പമായിരുന്നു സൗബിന്‍റെ അടിപൊളി ഡാന്‍സ്. കോളേജിലെ ക്രിസ്തുമസ് ആഘോഷപരിപാടിയില് അതിഥിയായി എത്തിയതായിരുന്നു സൗബിന്. വിദ്യാര്‍ഥിനികള് ആവശ്യപ്പെട്ടതിനെ തുടര്‍ന്ന് സൗബിന് ഡാന്‍സ് ചെയ്യുകയായിരുന്നു. അമ്പിളിയിലെ സൂപ്പര് ഹിറ്റായ ഞാന് ജാക്സനല്ലെടാ എന്ന പാട്ടിനായിരുന്നു സൗബിന് ചുവടു വച്ചത്.\nസൗബിന്‍റെ എനര്‍ജിയും ചുവടുകളുമാണ് വീഡിയോയുടെ ഹെെലെെറ്റ്. വീഡിയോ വളരെ പെട്ടെന്നാണ് സോഷ്യല് മീഡിയ ഏറ്റെടുത്തത്. പാട്ടിലെ അതേ സ്റ്റെപ്പുകളാണ് സൗബിന് വേദിയിലും കളിച്ചത്. ആവേശത്തോടെയുള്ള സൗബിന്‍റെ ഡാന്‍സ് ഇപ്പോള് ആരാധകര് ഏറ്റെടുത്തിരിക്കുകയാണ്.\nAlso Read:സിനിമ, കാര്, പൃഥ്വിയ്ക്ക് ഇനിയൊരു പ്രണയം കൂടിയുണ്ട് !; സുപ്രിയ വെളിപ്പെടുത്തുന്നു\nനേരത്തെ, തേവര സേക്രട്ട് ഹാര്‍ട്ട് കോളേജിലെ പരിപാടിയ്ക്കിടെ വിദ്യാര്‍ഥിനികള്‍ക്കൊപ്പം നൃത്തം ചെയ്ത മഞ്ജുവിന്‍റെ വീഡിയോയും വെെറലായിരുന്നു. ഇന്ദിരാഗാന്ധി ഡെന്‍റല് കോളേജിലെ വിദ്യാര്‍ഥികള്‍ക്കൊപ്പമുള്ള ഷെയ്ന്‍റെ ഡാന്‍സും ആരാധകര് ഏറ്റെടുത്തിരുന്നു.\n'അച്ഛന്‍റേയും അമ്മയുടേയും വേര്‍പിരിയല് ഷോക്കായിരുന്നു'; മനസ് തുറന്ന് കല്യാണി പ്രിയദര്‍ശൻ ആര്‍ട്ടിക്കിള് ഷോ\nസൗബിന് ഷാഹിര് സൗബിന് ഡാന്‍സ് സൗബിന് Soubin Shahir soubin sahir soubin dance soubin ambili njan jackson alleda\nWeb Title : actor soubin shahir dances with students to the song njan jackson alleda from his movie ambili


(കലാകൗമുദി വാരിക, 1985-08-11-ൽ പ്രസിദ്ധീകരിച്ചതു്)\n പ്രിൻസിപ്പലും ഇതെഴുതുന്ന ആളും ഇന്റർവ്യൂ നടത്തുകയാണു്. മുപ്പതോളം ആളുകളിൽനിന്നു് ഒരാളെ ലക്‍ചററായി തിരഞ്ഞെടുക്കണം. “ചോദിക്കണം കൃഷ്ണൻനായരേ ഉള്ളൂരിനെക്കുറിച്ചു്” എന്നു ബ്രാഹ്മണനായ പ്രിൻസിപ്പിൽ ആജ്ഞാപിച്ചു. ഞാൻ ചോദ്യങ്ങൾ എറിഞ്ഞു. ഉദ്യോഗാർത്ഥികൾ എന്ന ശത്രുക്കളെ എറിഞ്ഞെറിഞ്ഞുവീഴ്ത്തി. അപ്പോഴുണ്ടു് ഒരു സുന്ദരി വരുന്നു. അവളെക്കണ്ടയുടനെ പ്രിൻസിപ്പൽ “ഞാൻ ചോദിക്കാം” എന്നു പറഞ്ഞു. സാഹിത്യത്തിന്റെ ഏതു മണ്ഡലത്തിലാണു് ഫിസിക്സ് പഠിച്ച അദ്ദേഹം വിഹരിക്കാൻ പോകുന്നതെന്നു വിചാരിച്ചു് ഞാൻ വിസ്മയാധീനനായി ഇരിക്കുമ്പോൾ ചോദ്യം ഉയർന്നു: “നിങ്ങൾ ക്ലാസ്സിൽ കയറുമ്പോൾ ഒരു വിദ്യാർത്ഥി സാരി പിടിച്ചഴിക്കുകയും നിങ്ങൾക്കു് അടിപ്പാവാടയോടുകൂടി മാത്രം നില്ക്കേണ്ടതായും വന്നാൽ എന്തു ചെയ്യും?” ചെറുപ്പക്കാരി പ്രിൻസിപ്പലിനെ തുറിച്ചൊന്നു നോക്കി. മറുപടി പറയാതെ ഇറങ്ങിപ്പോകുകയും ചെയ്തു. അവൾ പോയില്ലായിരുന്നെങ്കിൽ പ്രിൻസിപ്പൽ അടുത്ത ചോദ്യം ലാലാജലം ഇറക്കിക്കൊണ്ടു ചോദിക്കുമായിരുന്നു: “പിന്നീടു് അടിപ്പാവാടയും അവൻ പിടിച്ചഴിച്ചാൽ നിങ്ങൾ എന്തു ചെയ്യും?” അങ്ങനെ പ്രിൻസിപ്പൽ സ്വാമി ചോദ്യത്തിലൂടെ യുവതിയെ സ്ട്രിപ്പ് ചെയ്തപ്പോൾ “സാർ, ഞാനിതാ വരുന്നു” എന്നു പറഞ്ഞിട്ടു് ഞാൻ അവിടെ നിന്നും പോയി. അശ്ലീലമെഴുതുന്ന നമ്മുടെ പല സാഹിത്യകാരന്മാരും ഈ പ്രിൻസിപ്പലിനെപ്പോലെയാണു്. നേരിട്ടൊന്നും വയ്യ. അതുകൊണ്ടു് സാഹിത്യത്തിലൂടെ അവർ വായനക്കാരോടു് അനാവൃതത്വത്തെക്കുറിച്ചു ചോദ്യങ്ങൾ ചോദിക്കുന്നു.\nവസ്തുക്കളുടെ വിന്യാസത്തിനുള്ള താലമോ ഭാജനമോ ആണു് സ്ത്രീയെന്ന സങ്കല്പം പുരുഷമേധാവിത്വത്തിന്റെ ഫലമായ സങ്കല്പമല്ല. അതു പ്രകൃതിക്കു യോജിച്ചതത്രേ. സ്പേം—പുരുഷ ബീജം— ഓവത്തെ—ബീജകോശത്തെ—പിളർന്നു് അകത്തേക്കു കയറുകയാണു്. ഓവമല്ല സ്പേമിനെ പിളർക്കുന്നതു്. പുരുഷബീജത്തിന്റെ യാത്രയ്ക്കു ഹേതുവായ പ്രവർത്തനത്തിലും സ്ത്രീ, ഭാജനമായി വർത്തിക്കുകയാണു്. അവിടെ പുരുഷനാണു ബീജവിന്യാസം നടത്തുക. ഈ ഭാജനത്വം സ്ത്രീയുടെ എല്ലാ വ്യാപാരങ്ങളിലും കാണാം. അവൾ പുരുഷൻ നേടിക്കൊണ്ടു വരുന്നതു സ്വീകരിച്ചു് ഭവനകാര്യങ്ങൾ നടത്തുന്നു. പ്രകൃതി സ്ത്രീയെ ഭാജനമായി മാത്രം കരുതുന്നതുകൊണ്ടു് അവൾ പുരുഷനെപ്പോലെ പ്രവർത്തിക്കുകയും സംസാരിക്കുകയും ചെയ്താൽ കാഴ്ചക്കാർക്കു് വല്ലായ്മയുണ്ടാകും. സത്യമിതാണെങ്കിലും പുരുഷനെ തന്നിലേക്കു് ആകർഷിക്കാൻ സ്ത്രീ പഠിച്ച പണി പതിനെട്ടും നോക്കും. അതു വിജയത്തിലെത്തിയാൽ—വിവാഹത്തിൽ പര്യവസാനിച്ചാൽ— സന്തത്യുൽപാദനത്തിലായിരിക്കും അവളുടെ പിന്നീടുള്ള താല്പര്യം. സന്താനം ജനിച്ചുകഴിഞ്ഞാൽ ഭർത്താവു് വളരെയേറെ അവഗണിക്കപ്പെടും. പുരുഷനെ ആകർഷിക്കാൻ ശ്രമിക്കുന്ന വേളയിൽ അയാൾ ഒഴിഞ്ഞുമാറിയാൽ അവളും ഒഴിഞ്ഞുമാറും. പുരുഷൻ മാറുന്നില്ലെന്നു കരുതു. അയാളെക്കാൾ ആരോഗ്യമുള്ള, സമ്പത്തുള്ള, സൗന്ദര്യമുള്ള വേറൊരു പുരുഷനെക്കണ്ടാൽ ആദ്യത്തെയാളിനെ കരുണകൂടാതെ അവൾ ഉപേക്ഷിച്ചുകളയും. അപ്പോഴാണു് പുരുഷൻ “അങ്കുശമില്ലാത്ത ചാപല്യമേ മന്നിലംഗനയെന്നു വിളിക്കുന്നു നിന്നെ ഞാൻ” എന്നു നിലവിളിക്കുന്നതു്. ഈ നിലവിളിയിൽ ഒരർത്ഥവുമില്ല. നല്ല ഇണയെ തേടുക; നല്ല സന്താനത്തെ ജനിപ്പിക്കുക ഇതാണു് സ്ത്രീയുടെ ലക്ഷ്യം. അതു ജീവശാസ്ത്രത്തോടു ബന്ധപ്പെട്ടിരിക്കുന്നു. ഈ സത്യമാണു് മേഘനാദൻ ‘മനസ്സിന്റെ ചിറകടികൾ’ എന്ന കഥയിലൂടെ ചിത്രീകരിക്കുന്നതു്. സുന്ദരിയായ വിധവ ഒരവിവാഹിതനെ പാട്ടിലാക്കാൻ ശ്രമിക്കുന്നു; വിവാഹത്തിനുവേണ്ടിത്തന്നെ. അയാൾക്കു് അവളോടു സ്നേഹമുണ്ടെങ്കിലും കാമോൽസുകതയാണു കൂടുതലും. അവൾക്കും അയാളോടു സ്നേഹമില്ലാതെയില്ല. എന്നാലും വർഗ്ഗസംരക്ഷണത്തിനും സന്തത്യുല്പാദനത്തിനും സഹായിക്കുന്ന വിവാഹമാണു് പരമ ലക്ഷ്യം. ലക്ഷ്യം സാക്ഷാത്കരിക്കപ്പെടുകയില്ലെന്നു കാണുമ്പോൾ അവൾ പിന്മാറുന്നു. സ്ത്രീ ‘ഫ്ളേർട്ടാ’ണു് എങ്കിലും അവൾ അന്തസ്സു് കൈവിടാറില്ല. സ്ത്രീയുടെ ചവിട്ടുകിട്ടുന്നതുതന്നെ സുഖമാണെന്നു് കരുതുന്ന പുരുഷന്മാർ ധാരാളമുണ്ടു്. പക്ഷേ, കുഴഞ്ഞാട്ടക്കാരിയും അന്തസ്സിൽ ഭംഗംവരുത്തുകയില്ല. എന്നെ വിവാഹം കഴിക്കൂ എന്നാണു് കഥയിൽ നായിക ലജ്ജകൂടാതെ അയാളോടു ആവശ്യപ്പെട്ടതു്. അയാൾ അതിനു വഴങ്ങുന്നില്ലെന്നു കണ്ടപ്പോൾ അന്തസ്സിൽ “വെണ്മയല്ലാത്തതൊന്നും ചെയ്യാത്ത” അവൾ നിഷ്ക്രമിക്കുന്നു. സ്ത്രീയുടെ ഈ സ്വഭാവസവിശേഷതയേയും മേഘനാദൻ ആവിഷ്കരിക്കുന്നുണ്ടു്. ഇതൊക്കെ ആശയവിമർശനം. മനോരമ ആഴ്ചപ്പതിപ്പിൽ പതിവായിവരുന്ന കഥകളിൽനിന്നു് ഇതു വിഭിന്ന സ്വഭാവം പുലർത്തുന്നു എന്നല്ലാതെ വേറൊന്നും എനിക്കു പറയാനില്ല.\nപറയാനുണ്ടു് വേറൊരു കാര്യം. കണ്ണാടി നോക്കി രസിക്കുന്നതിൽ സ്ത്രീക്കാണു പുരുഷനെക്കാൾ കൗതുകം. ആ രസിക്കലിൽ അടിസ്ഥാനപരമായ ഒരു മനഃശാസ്ത്രതത്ത്വമുണ്ടു്. സ്ത്രീ അണിഞ്ഞൊരുങ്ങുന്നതു മറ്റു പുരുഷന്മാർ അവളെ നോക്കുന്നതിനു വേണ്ടിയാണു്. കണ്ണാടിയിലേക്കു നോക്കി സ്വന്തം പ്രതിഫലനം കണ്ടു് രസിക്കുമ്പോൾ അവൾ തന്നെത്തന്നെ മറ്റൊരാളായി നോക്കുകയാണു്. Ways of Seeing എന്ന നല്ല പുസ്തകത്തിൽ (John Berger, Pelican Original) ഇതു വിശദീകരിച്ചിട്ടുണ്ടു്. നോക്കുമ്പോൾ അവൾക്കു് ആഹ്ലാദം. ദൃപഹർഷേ—സന്തോഷിപ്പിക്കുന്നതു് ദർപ്പണം (കണ്ണാടി) ദർപ്പിപ്പിക്കുന്നതു്—ഗർച്ചമുണ്ടാക്കുന്നതു്—ദർപ്പണം എന്നുമാകാം. സ്വന്തം സൗന്ദര്യംകണ്ടു് അഹങ്കാരമുണ്ടാകുമല്ലോ?\nസൗന്ദര്യം സൃഷ്ടിക്കലാണു് സുജാത എന്ന കഥാകാരന്റെ പ്രവർത്തനം.\nസംഭവങ്ങളുടെ പരമ്പരയിലൂടെ, അവയുടെ അടിയൊഴുക്കിലൂടെ നമ്മെ മറ്റൊരു മണ്ഡലത്തിൽ എത്തിച്ചു് സൗന്ദര്യം കാണിച്ചുതരുന്നു ഈ കഥാകാരൻ. കുങ്കുമം വാരികയിലെ (ലക്കം 47) “കരുണ” എന്ന കഥ നോക്കിയാലും. ക്ഷേത്രദർശനത്തിനു് എത്തുന്ന പാർവ്വതിയും ഭർത്താവും. നല്ല കുടുംബത്തിൽ ജനിച്ചവളെങ്കിലും പ്രതികൂല സാഹചര്യത്തിൽപ്പെട്ടു തെണ്ടാനിറങ്ങിയ ഒരു സ്ത്രീയോടു് പാർവ്വതിക്കു് അനുകമ്പയുണ്ടാകുന്നു. അവളെയും അവളുടെ പതിന്നാലു വയസ്സുള്ള മകളെയും നാട്ടിലേക്കു കൂട്ടിക്കൊണ്ടു പോകാൻ പാർവ്വതിക്കു് ആഗ്രഹം. പെൺകുട്ടിയിൽ കണ്ണുവച്ച ഒരുത്തൻ ആ യത്നത്തിനു വിരാമമിടുന്നു. പാർവ്വതിയുടെ ഭർത്താവു് അതു് അറിയാത്ത താമസം കാറ് വേഗത്തിൽ ഓടിക്കുകയായി. ഓടുന്ന കാറിനുപിറകെ മകളെയും പിടിച്ചുകൊണ്ടു് ഓടുന്ന ആ പാവപ്പെട്ട സ്ത്രീയുടെ ചിത്രം നമ്മളെ വിഷാദത്തിലേക്കുകൊണ്ടുചെല്ലും. വിഷാദം കലയിൽനിന്നു് ആവിർഭവിക്കുന്നതു കൊണ്ടു് നമുക്കു രസം. സംഭവങ്ങളുടെ സ്പഷ്ടത, ക്രിയാംശത്തിന്റെ ദാർഢ്യം ഇവയെല്ലാം ഈ കഥയിലുണ്ടു്. കലകൊണ്ടു കലയെ ഒളിച്ചുവയ്ക്കുന്ന സുജാതയുടെ പ്രക്രിയ ഏതു കഥാകാരനും കൊതിക്കത്തക്കതാണു്. സംശയമില്ല. എനിക്കു കാണാൻ ആഗ്രഹമുള്ള, ഞാൻ ധരിച്ചിരിക്കേണ്ട, സത്യം ആരെങ്കിലും കാണിച്ചുതന്നാൽ ഞാൻ അതിലെ ന്യൂനതകളെക്കുറിച്ചു് എന്തിനു് പരാതിപ്പെടണം? സത്യദർശനത്തിനും സത്യമായ സൗന്ദര്യത്തിന്റെ ദർശനത്തിനും വേണ്ടിയാണു് ഞാൻ സാഹിത്യകൃതികൾ വായിക്കുന്നതു്. സത്യവും സൗന്ദര്യവും ആവിഷ്കരിക്കുന്ന സുജാതയുടെ ചില അവിദഗ്ദ്ധതകൾ ഞാൻ പരിഗണിക്കാതെ അദ്ദേഹത്തിനു നന്ദി പറയുന്നു.\nജെ. ബി. എസ്. ഹൊൾഡേൻ\nനന്ദി കലാകാരന്മാരോടു മാത്രമല്ല ശാസ്ത്രകാരന്മാരോടും പറയേണ്ടതായിവരും. അപ്പം—bread— ഈശ്വരശരീരവും മുന്തിരിച്ചാറു് ഈശ്വരരക്തവുമാണെന്നാണു് സങ്കല്പം. രക്തമൊഴുകുന്ന അപ്പം bleeding host— ഒരു ദേവാലയത്തിൽ കാണാറായി. അതു് Bacillus prodigiosus എന്ന അണുകൊണ്ടുണ്ടാകുന്ന ചുവപ്പുനിറമാണെന്നു ഇംഗ്ലീഷ് ബയോ കെമിസ്റ്റ് ജെ. ബി. എസ്. ഹൊൾഡേൻ (Haldane) കണ്ടുപിടിച്ചു. വിശ്വാസത്തിന്റെ കണ്ണു് അണു വരുത്തുന്ന ചുവപ്പുനിറത്തെ ഈശ്വരരക്തമായി കാണുകയാണെന്നു് അദ്ദേഹം തെളിയിച്ചു (God-Makers എന്ന പ്രബന്ധം). ഞാൻ വടക്കൊരു സ്ഥലത്തു് കഴിഞ്ഞുകൂടുകയായിരുന്നു. അന്നു ഞാൻ വിദ്യാർത്ഥി. ഞാൻ താമസിച്ച വീട്ടിനടുത്തു് ഒരു ദേവാലയമുണ്ടു്. അവിടെ ജോലിയുള്ള ഒരാൾ ഒരു കൊച്ചു പാവാടയുമായി കാലത്തു് എത്തി. അതിൽ ഒരു ചുവന്നപാടു്. “ദേവിക്കു് ആർത്തവമായിരിക്കുന്നു” എന്നു് അയാൾ അറിയിച്ചു. ഭയഭക്തി വികാരങ്ങളോടെ എന്റെ അച്ഛൻ ദേവീവിഗ്രഹത്തെ ഉടുപ്പിച്ചിരുന്ന പാവാടയിലെ ആ ചുവന്ന പാടുതൊട്ടു കണ്ണിൽ വച്ചു. അന്നും ഈശ്വര വിശ്വാസിയായിരുന്ന ഞാൻ അതിൽ തൊടാൻ പോയില്ല. അച്ഛൻ ദേഷ്യപ്പെട്ടു് “തൊട്ടു കണ്ണിൽ വയ്ക്കെടാ” എന്നു പറഞ്ഞു. എന്നിട്ടും ഞാൻ മിണ്ടാതെ നിന്നതേയുള്ളു. ഇന്നും ഈശ്വരവിശ്വാസിയായ ഞാൻ സംശയിക്കുന്നു Bacillus prodigiosus റൊട്ടിയിൽ സാംക്രമിക രോഗമുണ്ടാക്കുന്നതുപോലെ പട്ടുപാവാടയിലും അതുണ്ടാക്കുകയില്ലേ എന്നു്.\nസാംക്രമിക രോഗം റൊട്ടിയിൽ മാത്രമല്ല വാക്കുകളിലും വരുമെന്നതിനു തെളിവാണു് മാതൃഭൂമി ആഴ്ചപ്പതിപ്പിലെ (ലക്കം 19) ‘ജാൺകി’ എന്ന പരിഹാസ കഥ. അനുഗൃഹീതനായ പി. കെ. രാജരാജവർമ്മ പണ്ടു പഞ്ചുമേനോനേയും കുഞ്ചിഅമ്മയേയും അവതരിപ്പിച്ചു. അവരുടെ സംഭാഷണങ്ങൾ കേട്ടും പ്രവർത്തനങ്ങൾ കണ്ടും നമ്മൾ ഉള്ളുകുളിർക്കെ ചിരിച്ചു. ഇന്നു് ‘ജാൺകി’ എഴുതിയ കൊച്ചുലക്ഷ്മി ആ മണ്ഡലത്തിൽ കയറിനിന്നു് പേക്കോലം കാണിക്കുന്നതു് എന്തിനാണു്? ജാൺകി എന്നാൽ ജാനകി. അവൾ ദുബായിൽ പോയിട്ടു് വീട്ടിലെത്തിയപ്പോൾ ജാൺകി ആയി മാറി. “പറ്റി ഓപ്പൺ കുട്ടി” എന്നു് അവൾ പറയുന്നു. “പെട്ടി തുറ്ക്കു് ” എന്നാണു് അർത്ഥം. “ജാൺകി കം. ഓറ്റിപ്പോയി മമ്മിയോടു് സ്പീക്ക്”—ജാനകി വന്നു. ഓടിപ്പോയി അമ്മയോടു സംസാരിക്കു, എന്നു് അർത്ഥം. ഇതൊക്കെ കേട്ടു് അമ്മ ജാനകിയോടു തിരിച്ചു ദുബായിയിൽ പോകാൻ പറയുമ്പോൾ കഥ അവസാനിക്കുന്നു.\nനെല്ലു കുത്തിക്കൊണ്ടിരിക്കുമ്പോൾ ഉലക്ക ഓരോ തവണയും ഉരലിൽ വീഴുമ്പോൾ ചുണ്ടുകൾക്കിടയിലൂടെ ‘ശൂ’ എന്നു ശബ്ദം പുറപ്പെടുവിക്കുന്ന നെല്ലുകുത്തുകാരികളെയും അരിനിറച്ച വട്ടികൾ ഒന്നിനു് മേലായി ഒന്നൊന്നുവച്ചു് മുണ്ടിന്റെ അറ്റം തട്ടിത്തെറിപ്പിച്ചു് തുടകാണിച്ചു് കമ്പോളത്തിലേക്കു നടക്കുന്ന അരിക്കാരിപ്പെണ്ണുങ്ങളെയും മൂക്കളചീറ്റി ദൂരെയെറിഞ്ഞിട്ടു് കൈകഴുകാതെ കറികലക്കി അടുപ്പിലേറ്റുന്ന അടുക്കളക്കാരികളെയും രസിപ്പിക്കാൻ പോന്ന തരംതാണ ഫലിതമാണു് ഇതിലുള്ളതു്. ഫലിതമല്ല ഫളിതം. ഹായ്.\nഫ്രഞ്ച് മനഃശാസ്ത്രജ്ഞനാണു് Michel Gauquelin. മനുഷ്യന്റെ ജനനസമയത്തെ ഗ്രഹങ്ങളുടെ നില അവന്റെ ജീവിതത്തെ നിയന്ത്രിക്കുന്നുവെന്നു തെളിയിച്ചു അദ്ദേഹം. ബൽജിയൻ ശാസ്ത്രജ്ഞന്മാർ ഈ മനഃശാസ്ത്രജ്ഞന്റെ അനുമാനങ്ങൾ നൂറിനു നൂറും ശരിയാണെന്നു് അഭിപ്രായപ്പെട്ടു. അതുകൊണ്ടും തൃപ്തനാകാതെ ആ ഫ്രഞ്ച് മനഃശാസ്ത്രജ്ഞൻ ബ്രിട്ടീഷ് ബിഹേവിയറിസ്റ്റ് H. J. Eysenck-നോടു് ആ അനുമാനങ്ങൾ പരിശോധിക്കാൻ ആവശ്യപ്പെട്ടു. “തെളിവുകളിൽ തെറ്റൊന്നുമില്ലെന്നു്” അദ്ദേഹം പ്രഖ്യാപിച്ചു. (Illustrated Weekly July 21–27) “Ultimately, to vindicate his bonafides Gauquelin submitted his findings to none other than the famous tough-minded British behavioural psychologist, professor H. J. Eysenck (of Know Your Own I. Q fame) who is specially known for his hard line approach to pseudo-sciences. His Verdict? I can find nothing wrong with the evidence.” എന്നു വീക്ക്ലിയിലെ ലേഖകൻ മുകൾ ശർമ്മ. ഇദ്ദേഹം ഫ്രഞ്ച് മനഃശാസ്ത്രജ്ഞന്റെയും ബ്രിട്ടീഷ് മനഃശാസ്ത്രജ്ഞന്റെയും രചനകൾ കണ്ടോ? സംശയം. കോളിൻ വിൽസന്റെ Mysteries എന്ന പുസ്തകത്തിൽ “In England Professor H. J. Eysenckatough-minded behavioural psychologist was asked to check Gauquelin’s results; he was equally astonished to find that they seemed to be accurate. കോളിൻ വിൽസന്റെയും മുകൾ ശർമ്മയുടെയും വാക്യങ്ങൾക്കുള്ള സാദൃശ്യം നോക്കിയാലും. വിൽസൺ പറഞ്ഞതു് ശർമ്മയും ലജ്ജകൂടാതെ ആവർത്തിക്കുന്നതേയുള്ളു.\nH. J. Eysenck, D. K. B. Nias ഇവർ രണ്ടുപേരും ചേർന്നെഴുതിയ Astrology എന്ന പുസ്തകം ഞാൻ വായിച്ചിട്ടുണ്ടു്. Michel Gauquelin, Francoise Gauquelin ഇവരുടെ അനുമാനങ്ങളെ നിഷ്കൃഷ്ടമായി പരിശോധിച്ചതിനുശേഷം ഐസൻക്കും കൂട്ടുകാരനും കരംതന്നെ”—അങ്ങനെയുമുണ്ടോ ഒരു കരം?\n“ഗാന്ധിജി യൂണിവേഴ്സിറ്റി ചെന്നുചേരുന്ന തീരുമാനം ജ്യോത്സ്യത്തിൽ വിശ്വാസമുള്ളവർക്കു് ഒട്ടുംതന്നെ ആഹ്ലാദദായകമല്ല. “We have indicated the sort of conclusion we would draw from the material surveyed. It may be the right conclusion or it may not. Only time will tell” എന്നാണു് അവർ സന്ദിഗ്ദ്ധതയോടെ എഴുതുന്നതു്. 1978-ലാണു് കോളിൻ വിൽസന്റെ Mysteries പ്രസിദ്ധപ്പെടുത്തിയതു്. Astrology എന്ന പുസ്തകം 1982-ലും. ഫ്രഞ്ച് മനഃശാസ്ത്രജ്ഞന്റെ അനുമാനങ്ങളെക്കുറിച്ചു് ഐസൻക് ആദ്യം അസന്ദിഗ്ദ്ധമായി പറഞ്ഞതു് വർഷങ്ങൾ കഴിഞ്ഞപ്പോൾ സന്ദിഗ്ദ്ധമായി പറയേണ്ടിവന്നിരിക്കാം. കോളിൻ വിൽസന്റെ പുസ്തകം പകർത്തിയ വീക്ക്ലി ലേഖകൻ അതറിഞ്ഞില്ല.\nറൊമാൻസിന്റെ കണ്ണുകൊണ്ടു് തകഴി ശിവശങ്കരപ്പിള്ള പരീക്കുട്ടിയുടെയും കറുത്തമ്മയുടെയും ജീവിതത്തെ നോക്കിയപ്പോൾ ‘ചെമ്മീൻ’ എന്ന നോവലുണ്ടായി. തികഞ്ഞ മനുഷ്യത്വത്തിന്റെ കണ്ണുകൊണ്ടു് അദ്ദേഹം തോട്ടികളെ നോക്കിയപ്പോൾ ‘തോട്ടിയുടെ മകൻ’ എന്ന നോവൽ ആവിർഭവിച്ചു. ഈ കൃതികളിൽ ഏതിനു കലാസൗന്ദര്യം കൂടും എന്ന ചോദ്യത്തിനു് ഇപ്പോൾ ഉത്തരം നല്കേണ്ടതില്ല. സാന്ദ്രതയാർന്ന മനുഷ്യത്വമുള്ള കലാസൃഷ്ടികൾക്കു് ആർദ്രീകരണശക്തികൂടും. ആ ശക്തിവിശേഷമാണു് അമൃതാപ്രീത ത്തിന്റെ ഛല്ലോ എന്ന കഥയ്ക്കുള്ളതു്—(Chhallo, Illustrated Weekly) ഹുങ്കുംചന്ദിനു് ആദ്യത്തെ ഭാര്യയിലുണ്ടായ മകളാണു് ഛല്ലോ. ധനികനായിരുന്ന അയാൾ ഇന്ത്യയുടെ വിഭജനത്തോടെ ദരിദ്രനായി. മകൾ നിർമ്മിക്കുന്ന കുട്ടകൾ വിറ്റാണു് അയാൾക്കും രണ്ടാമത്തെ ഭാര്യയ്ക്കും കഴിഞ്ഞുകൂടേണ്ടതു്. ആരും കുട്ടകൾ വാങ്ങുന്നില്ല. മധുരവാക്കുകൾ പറയാനോ മധുരപ്പുഞ്ചിരി സമ്മാനിക്കാനോ പെൺകുട്ടിക്കു അറിയാൻ പാടില്ലാത്തതുകൊണ്ടാണു് വിൽപനനടക്കാത്തതെന്നു് ഹുങ്കം ചന്ദ്രിന്റെ രണ്ടാമത്തെ ഭാര്യ കുറ്റപ്പെടുത്തി. അതു കേട്ടു കേട്ടു് സഹികെട്ടു് ഛല്ലോ ഒരുത്തനെ നോക്കി ചിരിച്ചു. അയാൾ നൂറുരൂപനോട്ടു് മാറ്റിയിട്ടു് കുട്ടകളുടെ വില കൊടുക്കാമെന്നു പറഞ്ഞ് അവളെ കാറിൽ കയറ്റിക്കൊണ്ടുപോയി. അയാൾ അവളെ ബലാത്സംഗം ചെയ്തു. ബോധം വീണ്ടുകിട്ടിയപ്പോൾ താനൊരു മരച്ചുവട്ടിൽ കിടക്കുന്നതായിട്ടാണു അവൾ കണ്ടതു്. പോക്കറ്റിൽ ഉണ്ടായിരുന്ന നാലണ ബസ്സ് കണ്ടക്ടർക്കു കൊടുക്കാനായി തപ്പിനോക്കിയപ്പോൾ ഒരു പുതിയ പത്തുരൂപനോട്ട് കണ്ടു. അവൾടിക്കറ്റ് വാങ്ങി. കുട്ടകൾ വിറ്റിട്ടുവരുമ്പോൾ അരസ്സേർ ഇറച്ചിയും പച്ചമുളകും മറ്റും വാങ്ങിക്കൊണ്ടുവരണമെന്നു് അച്ഛൻ പറഞ്ഞിരുന്നു. ഛല്ലോ എല്ലാം വാങ്ങി. മാംസം പാകപ്പെടുത്തുന്നതിന്റെ മണം ഉയർന്നു ഭവനത്തിൽ. അച്ഛനു സന്തോഷം. മാംസം പൊരിക്കുകയാണു്, തന്റെ മന്ദസ്മിതവും പൊരിയുന്നതായി ആ പെൺകുട്ടിക്കു തോന്നി.\nഇക്കഥവായിച്ചു കൊണ്ടിരുന്നപ്പോൾ ഞാൻ എന്റെ പരിസരങ്ങൾ മറന്നു.\nഎന്റെ കൈയിലിരുന്നതു് ഒരു ഇംഗ്ലീഷ് വാരികയാണെന്നതു വിസ്മരിച്ചു. അതിലെ വെള്ളക്കടലാസ്സും കറുത്ത അക്ഷരങ്ങളും കണ്ടില്ല. കണ്ടതും ആ പെൺകുട്ടിയെമാത്രം. ധർഷണം ചെയ്യപ്പെട്ട അവളെ ഓർമ്മിച്ചു് ഞാനിപ്പോഴും ദുഃഖിക്കുന്നു. കലയുടെ ശക്തി എന്നല്ലാതെ എന്തുപറയാൻ?\nജോൺസൺ പുളിങ്കുന്നു് മംഗളം വാരികയിലൂടെ ചോദിക്കുന്നു:\nവർണ്ണങ്ങൾ കാലം മായ്ക്കാതിരിക്കുമോ?\n—ഇരിക്കും, ഇരിക്കും. ഇങ്ങനെ കവിതയെഴുതിയാൽ വർഷമേഘങ്ങൾ പെയ്യുന്നതെങ്ങനെ? വർഷചക്രം തിരിയുന്നതെങ്ങനെ?\nഎം. ഡി. ഹംസ ഖത്തറിൽ ഇരുന്നുകൊണ്ടു കുമാരിവാരികയിലൂടെ പറയുന്നു: “വിജി വരയ്ക്കുന്ന ചിത്രങ്ങൾ എല്ലാംകൊണ്ടും കഥയ്ക്കു് അനുയോജ്യ ആക്രമിച്ചു—ഒരു ദിനപ്പത്രത്തിലെ റിപ്പോർട്ട്” ഇതിനു ഡി. സി.യുടെ കമന്റ് (മനോരാജ്യം) ഗാന്ധിജി ഇങ്ങനെയൊക്കെ ചെയ്യുമെന്നു് ആരും പ്രതീക്ഷിച്ചിരിക്കുകയില്ല—സംസ്കൃത ശബ്ദങ്ങൾ സന്ധിചെയ്യുമ്പോൾ മലയാള ഭാഷയിൽ സംസ്കൃത വ്യാകരണനിയമങ്ങൾ തന്നെ അനുസരിക്കേണ്ടതാണു്. അതുകൊണ്ടു് ഡി. സി. ദിനപത്രം എന്നു് എഴുതുമെന്നു ഞാൻ പ്രതീക്ഷിച്ചു. പിന്നെ, ചന്ദ്രക്കലപോലെ ദിനപ്പത്രവും ആകാം.\nഒരുത്തൻ മറ്റൊരുത്തനെ വസ്തുവായി കാണുന്നതാണു് ഇന്നത്തെ സവിശേഷത. മേലുദ്യോഗസ്ഥൻ കീഴുദ്യോഗസ്ഥനെ നിശ്ചേതനവസ്തുവായി കരുതുന്നു. ഫയൽ ചുമന്നു മുന്നിൽ നിൽക്കുന്ന ക്ളാർക്കിനെ ഉദ്യോഗസ്ഥധുരന്ധരൻ നോക്കുകപോലുമില്ല. ഭർത്താവു് ഭാര്യയെ വസ്തുവായി വീക്ഷിക്കുന്നു…\nസി. പി. രാമസ്വാമിഅയ്യർ തിരുവിതാംകൂർ ദിവാനായിരിക്കുന്ന കാലം അസംബ്ലി വി. ജെ. റ്റി. ഹോളിൽ വച്ചാണു് കൂടാറു്. അസംബ്ലിയിൽ ഒരു മെമ്പർ ഘോരഘോരം പ്രസംഗിക്കുമ്പോൾ ഫാനിന്റെ ഒരിതൾ ഇളകിത്തെറിച്ചു. ആരുടെയും കഴുത്തറ്റില്ല. എങ്കിലും രണ്ടു എഞ്ചിനീയറന്മാരുടെ ജോലി പോയി.\nഹജൂർകച്ചേരിയിലെ ക്ലോക്ക് ചത്തിരിക്കുന്നതു് സി. പി. കണ്ടു. ക്ലോക്ക് പ്രവർത്തിപ്പിക്കാൻ ബാദ്ധ്യസ്ഥനായ ഉദ്യോഗസ്ഥനു് സസ്പെൻഷൻ.\nമഹാരാജാവു് ആറാട്ടിനു് എഴുന്നള്ളുമ്പോൾ ഒരുകട്ട ചെളിയിൽ ചവിട്ടി, അദ്ദേഹം തിരിഞ്ഞൊന്നു നോക്കി. പി. ഡബ്ൾയു. ഡി. സെക്ഷനാഫീസർ വീട്ടിലിരിപ്പായി.\nഅന്നു് ഒരു റോഡിലും കുണ്ടും കുഴിയുമില്ല. ഇന്നു് അവയല്ലാതെ മറ്റൊന്നുമില്ല, തിരുവനന്തപുരത്തെ പാളയത്തു് കൺസ്റ്റബിൾ നില്ക്കുന്നതിനു ചുറ്റുമായി വലിയ കുഴികൾ ഉണ്ടു്. സൂക്ഷിച്ചു് കാറോടിച്ചില്ലെങ്കിൽ സ്പ്രിങ് ഒടിയും. ഓട്ടോറിക്ഷയിൽ സഞ്ചരിക്കുന്നവന്റെ നട്ടെല്ലിന്റെ ‘ഡിസ്ക്’ തെറ്റും. എന്തൊരു ഗതികേടു്! ഈ ഗതികേടിനെത്തന്നെയാണു് ദീപികയിലെ കാർട്ടുണിസ്റ്റ് രാജുനായർ ഹൃദ്യമായി പരിഹസിക്കുന്നതു്. നല്ല കാർട്ടുണിസ്റ്റാണു് അദ്ദേഹമെന്നതിൽ ഒരു സംശയവുമില്ല.\nഏതെങ്കിലും ‘ഐഡിയോളജി’ മനസ്സിനെ കാരാഗൃഹത്തിലാക്കിയാൽ ലോകത്തിന്റെ സമഗ്രരൂപത്തിലുള്ള ദർശനം അതിനു കിട്ടുകയില്ല. മുൻവശത്തു് കമ്പിവാതിലും അതിനു മുൻപിൽ അർദ്ധാന്ധകാരത്തിലമർന്ന ഇടനാഴിയും. ഭിത്തിയുടെ ഒരു വശത്തുള്ള കൊച്ചു ജന്നലിൽക്കൂടി രാത്രി നോക്കിയാൽ മൂന്നോ നാലോ നക്ഷത്രങ്ങളെ മാത്രം കാണും. ആ മനുഷ്യൻ കാരാഗൃഹത്തിന്റെ മുറ്റത്തുവന്നു നിന്നു് മുകളിലേക്കു നോക്കട്ടെ. ആയിരമായിരം നക്ഷത്രങ്ങളെ കാണും. ഐഡിയോളജിയുടെ കാരാഗൃഹത്തിൽ കിടക്കുന്ന കൊളാടി ഗോവിന്ദൻകുട്ടിക്കു വൈക്കം മുഹമ്മദ്ബഷീറി ന്റെ ‘ശബ്ദങ്ങൾ’ എന്ന കൊച്ചു നോവലിന്റെ രാമണീയകം കാണാൻ കഴിയുന്നില്ല. “അറയ്ക്കുന്ന അനാശാസ്യതകൾ കലാസൗന്ദര്യം തൊട്ടു തെറിപ്പിക്കാത്ത മട്ടിൽ അനാവരണം ചെയ്യുകയേ ബഷീർ ‘ശബ്ദങ്ങ’ളിൽ ചെയ്തിട്ടുള്ളു” എന്നു് അദ്ദേഹം ജനയുഗം വാരികയിൽ എഴുതിയിരിക്കുന്നു. അത്രകണ്ടു ശരിയല്ല ആ പ്രസ്താവം. ഏകാന്തതയുടെ ദുഃഖവും സെക്സിന്റെ മാദകത്വവും അതിന്റെ അർത്ഥശൂന്യതയും ഇമേജുകളിലൂടെ ആവിഷ്കരിക്കുന്ന അതിസുന്ദരമായ നോവലാണു ‘ശബ്ദങ്ങൾ’. അതുപോലൊരു കൃതി അതിന്റെ രചനാകാലത്തിനു മുൻപു് ഉണ്ടായിട്ടില്ല. പില്ക്കാലത്തുമില്ല. കലയുടെ ലക്ഷ്യം ആസ്വാദനമാണു്. യുക്തികൊണ്ടു് അതു് ഉണ്ടാക്കുവാൻ വയ്യ. ഒരു ഐഡിയോളജികൊണ്ടും ബന്ധിക്കപ്പെടാത്ത എന്റെ മനസ്സു പറയുന്നു ശബ്ദങ്ങൾ ചേതോഹരമാണെന്നു്. അതിൽക്കൂടുതലായി തെളിവൊന്നും ഹാജരാക്കാനില്ല.\nമനുഷ്യൻ മരണംകണ്ടു് യാഥാർത്ഥ്യത്തിൽനിന്നു് ഓടിയൊളിക്കുമ്പോൾ ഉണ്ടാകുന്നതാണു് അന്യവത്കരണബോധം. അസ്തിത്വത്തിന്റെ ചില മണ്ഡലങ്ങളിൽനിന്നു മാത്രം ചിലർ ഓടിയൊളിക്കുമ്പോഴുണ്ടാകുന്ന കാരാഗൃഹവാസ തുല്യമായ അനുഭൂതി അതിനെക്കാൾ ഭയങ്കരമാണു്.\nഅങ്ങു് വടക്കേയിന്ത്യയിലെ കാര്യമാണു പറയുന്നതു്. ബസ്സ് എസ്റ്റേറ്റിൽ പ്രവേശിച്ചാൽ റോഡിൽ പിരിയുന്നിടത്തൊക്കെ കൈചൂണ്ടിപ്പലകകൾ വച്ചിട്ടുണ്ടു്. ഹോസ്പിറ്റൽ മാർഗ്ഗ്, പോസ്റ്റാഫീസ് മാർഗ്ഗ്, സെക്റ്റർ7മാർഗ്ഗ് എന്നൊക്കെ. ഇവയോടൊപ്പം ഓർഡനൻസ് ഫാക്ടറി മാർഗ്ഗ് എന്നു് എഴുതിവച്ചിട്ടുള്ള ബോർഡുകളുമുണ്ടു്. ആ പലകകളിലെ എഴുത്തു വായിച്ചു മനസ്സിലാക്കി അവ ചൂണ്ടിക്കാണിക്കുന്ന പാതകളിലൂടെ നടന്നാൽ ഫാക്ടറിയിലെത്തും. ഇല്ലെങ്കിൽ കറങ്ങിപ്പോകും. ഈ കറങ്ങിപ്പോകലാണു കുമാരി വാരികയിലെ ‘മാനസി’ എന്ന കഥ വായിച്ചപ്പോൾ എനിക്കുണ്ടായതു്. വിനയൻ അതിസുന്ദരിയായ മാനസിയെ പരിചയപ്പെട്ടു. ഉത്കടമായി സ്നേഹിച്ചു. പ്രേമാഭ്യർത്ഥന നടത്തിയപ്പോൾ അവൾ പുച്ഛിച്ചു് കണ്ണാടിയെടുത്തു മുഖംനോക്കാൻ അയാളോടു പറഞ്ഞു. കാലം കഴിഞ്ഞു. വിനയൻ ഐ. എ. എസ്. ഉദ്യോഗസ്ഥനായി. അപ്പോഴേക്കും വേശ്യയായി മാറിയ മാനസി വേറൊരു പേരിൽ അയാളുടെ അടുത്തെത്തി. വിനയനു് അവളെ മനസ്സിലായി. അവൾക്കൊട്ടു് അയാളെ മനസ്സിലായതുമില്ല. സഹധർമ്മിണിയാകാൻ വിനയൻ അവളെ ക്ഷണിച്ചു. “എന്റെ വിനുവേട്ടാ” എന്നു പറഞ്ഞു് അവൾ തേങ്ങിക്കരഞ്ഞു.\nഒരു മാനസിക പ്രേരണ ഒരു സംഭവമുളവാക്കുന്നു. അതിനോടു ബന്ധപ്പെട്ടു വേറൊരു സംഭവം. ഒടുവിൽ പരകോടി, സംഭവങ്ങൾക്കു തമ്മിൽ ഉണ്ടായിരിക്കേണ്ട ബന്ധം ഇക്കഥയിൽ കാണാനില്ല. സ്നേഹിക്കുന്ന പുരുഷൻ വിരൂപനാണെന്നു പറഞ്ഞവൾ പൊടുന്നനവേ “എന്റെ വിനുവേട്ടാ” എന്നു നിത്യജീവിതത്തിൽ വിളിക്കുമായിരിക്കും. പുച്ഛിച്ചവളെ പുരുഷൻ സ്വീകരിക്കുന്നതും. നിത്യജീവിതത്തിലെ സംഭവമാകാം. പക്ഷേ, കലയിൽ കാര്യകാരണ ബന്ധമില്ലാതെ സംഭവങ്ങൾ അടുക്കിവച്ചുകൂടാ. വച്ചാൽ ദൃഢപ്രത്യയം ഉളവാകുകയില്ല. ഹോസ്പിറ്റൽ മാർഗ്ഗിൽ നിന്നു പോസ്റ്റാഫീസ് മാർഗ്ഗിലേക്കും അവിടെ നിന്നു് സെക്ടർ7മാർഗ്ഗിലേക്കും പോയി കഷ്ടപ്പെടുന്ന ആളിന്റെ മാനസികാവസ്ഥയാണു് ഇക്കഥ അനുവാചകനു ജനിപ്പിക്കുന്നതു്. കൈചൂണ്ടിപ്പലകകൾ നിർദ്ദേശിക്കുന്ന പാതകളിലൂടെ നടന്നു ഫാക്ടറിയിലെത്താൻ ഇവിടെ കഴിയുന്നില്ല.\nഹാരത്തിൽ പല പൂക്കളുണ്ടായിരിക്കും. എങ്കിലും എല്ലാ പൂക്കളേയും കൂട്ടിയിണക്കുന്നതു വാഴനാരാണു്. കഥയിലെ സംഭവങ്ങളെ കൂട്ടിച്ചേർക്കുന്ന ഒരു തന്തു ഉണ്ടായിരിക്കണം.\nഒരുത്തൻ മറ്റൊരുത്തനെ വസ്തുവായി കാണുന്നതാണു് ഇന്നത്തെ സവിശേഷത. മേലുദ്യോഗസ്ഥൻ കീഴുദ്യോഗസ്ഥനെ നിശ്ചേതന വസ്തുവായി കരുതുന്നു. ഫയൽ ചുമന്നു മുന്നിൽ നില്ക്കുന്ന ക്ലാർക്കിനെ ഉദ്യോഗസ്ഥധുരന്ധരൻ നോക്കുകപോലുമില്ല. ഭർത്താവു് ഭാര്യയെ വസ്തുവായി വീക്ഷിക്കുന്നു. പതിവുകാരനു് വേശ്യ സ്ത്രീയല്ല, ജീവനറ്റ വസ്തുവത്രേ. ഡോക്ടർമാർ രോഗികളെ വസ്തുക്കളായി കരുതുന്നു. ഈ ക്രൂരതയ്ക്കു് എതിരായി സുന്ദർ ഉയർത്തുന്ന ശബ്ദം കലാകൗമുദിയിൽനിന്നു് കേൾക്കാം. തിരുവനന്തപുരത്തെ മാനസിക രോഗാശുപത്രിയോടു ബന്ധപ്പെട്ട ഞെട്ടിക്കുന്ന പരമാർത്ഥങ്ങൾ അദ്ദേഹം ഒന്നൊന്നായി എടുത്തു നിരത്തിയിരിക്കുന്നു. ഇതു വായിച്ചു് സർക്കാരും ഡോക്ടർമാരും ബഹുജനവും കണ്ണുതുറന്നെങ്കിൽ!\nപി. സി. കുട്ടിക്കൃഷ്ണൻ തിരുവനന്തപുരത്തെ ശ്രീരാമകൃഷ്ണ ആശുപത്രിയിൽ രോഗിയായി കിടന്ന കാലം. ഞാൻ അദ്ദേഹത്തെ കാണാൻ ചെന്നു. കുട്ടിക്കൃഷ്ണൻ നേരമ്പോക്കുകൾ പറഞ്ഞു് സന്ദർശകരെ ചിരിപ്പിച്ചു. അദ്ദേഹം അന്നു പറഞ്ഞ ഒരു നേരമ്പോക്കു് ഇവിടെ എഴുതാം. ഒരു ഡോക്ടർ കൊട്ടാരംപോലുള്ള കെട്ടിടംവച്ചു. അതിന്റെ ഒരു ഭിത്തിയിൽ ഒരു ദ്വാരമിട്ടു. രാത്രി കിടക്കുമ്പോൾ അയാൾ കൈ ദ്വാരത്തിലൂടെ കടത്തി വെളിയിലിടും. നേരം വെളുക്കുന്നതുവരെ ആ കൈ പുറത്തായിരിക്കും. എന്തിനാണു് അങ്ങനെ ചെയ്യുന്നതെന്നു് ആരോ ചോദിച്ചപ്പോൾ ഡോക്ടർ മറുപടി നല്കി: “വല്ലവനും ഇതിലേ പോകുമ്പോൾ വല്ല കറൻസിനോട്ടും വയ്ക്കണമെന്നു തോന്നിയാൽ വച്ചുകൊള്ളട്ടെ എന്നു വിചാരിച്ചാണു്.”\nFirst publication details: Kalakaumudi Weekly; Trivandrum, Kerala; 1985-08-11.\nDate: August 23, 2021.


കെ.പി യോഹന്നാന് ശബരിമലയെയും ഉന്നമിട്ടിരുന്നു | Life Glint | The Clarity Portal\nHome » അരണി » ആലോചന » കെ.പി യോഹന്നാന് ശബരിമലയെയും ഉന്നമിട്ടിരുന്നു\nSat, 14-11-2020 06:30:15 PM ;\nബിലീവേഴ്‌സ് ചര്‍ച്ചിന്റെ മേധാവി കെ.പി യോഹന്നാന് ശബരിമലയെയും ഉന്നമിട്ടിരുന്നു. ശബരിമലയെ മറയാക്കി തന്റെ സ്വാര്‍ത്ഥ താല്‍പര്യങ്ങള് സാധിച്ചെടുക്കാനുള്ള നീക്കത്തിലായിരുന്നു ഇദ്ദേഹം. അതിന്റെ ഫലമായിട്ടാണ് ചെറുവള്ളി എസ്റ്റേസ്റ്റില് തന്നെ ശബരിമല വിമാനത്താവളം കൊണ്ടുവരാനുള്ള തീരുമാനമുണ്ടായത് എന്ന് കരുതേണ്ടിവരും. ഈ ചെറുവള്ളി എസ്റ്റേസ്റ്റിപ്പോള് ബിലീവേഴ്‌സ് ചര്‍ച്ചിന്റെ കൈവശമാണിരിക്കുന്നത്. ഈ ഭൂമിയേറ്റെടുത്താണ് ശബരിമല വിമാനത്താവളം നിര്‍മ്മിക്കാന് സംസ്ഥാന സര്‍ക്കാര് തീരുമെടുത്തത്. എന്നാല് ഈ ഭൂമി ബിലീവേഴ്‌സ് ചര്‍ച്ചിന്റെ കൈയില് എത്തിയതിനെ സംബന്ധിച്ച് ദുരൂഹതകള് ഏറെ നിലനില്‍ക്കുന്നുണ്ട്.\n2263 ഏക്കര് വരുന്ന ഈ തോട്ടം തിരുവിതാംകൂര് രാജവശം ചെങ്ങന്നൂര് വഞ്ഞിപ്പുഴ പ്രിന്‍സിപ്പാലിറ്റിക്ക് കരമൊഴിവായി നല്‍കിയതായിരുന്നു. പിന്നീട് ഈ സ്ഥലം ഹാരിസന് പ്ലാന്റേഷന് പാട്ടത്തിനെടുത്തു. സ്വാഭാവികമായും പാട്ടക്കാലാവധി കഴിഞ്ഞാല് ഈ ഭൂമി സര്‍ക്കാരിലേക്ക് വന്നുചേരേണ്ടാതണ്. എന്നാല് രേഖകളില് കൃത്രിമം കാട്ടി 2005ല് ബിലീവേഴ്‌സ് ചര്‍ച്ചിന് ഈ ഭൂമി വില്‍ക്കുകയാണുഉണ്ടായത്. 63 കോടി രൂപമാത്രമാണ് തീറാധാരത്തില് കാണിച്ചിരിക്കുന്നത്. ആ കണക്കും വിശ്വാസയോഗ്യമല്ല. ശരിക്കും നിലവില് സര്‍ക്കാരിന്റെ ഭൂമിയാണ് ചെറുവള്ളി എസ്റ്റേറ്റ്. പാട്ടത്തിനെടുത്തവര്‍ക്ക് ഇത് വില്‍ക്കാന് അവകാശമില്ല. അതുപോലെ ബിലീവേഴ്‌സ് ചര്‍ച്ചിന് ഇത് വാങ്ങാനും അകാശമില്ല. അങ്ങനെയിരിക്കെ നിയമപരമായി നീങ്ങിയാല് വലിയപ്രയാസമൊന്നും കൂടാതെ ഈ ഭൂമിയുടെ ഉടമസ്ഥാവകാശം സര്‍ക്കാരിന് സ്ഥാപിച്ചെടുക്കകയും ചെയ്യാം. പക്ഷേ അങ്ങനെ വന്നാല് കെ.പി യോഹന്നാന് ഭീമമായ നഷ്ടമാണുണ്ടാവുക. ഈ നഷ്ടമെങ്ങനെ പരിഹരിക്കാം എന്ന ചിന്തയില് നിന്നാണ് ചെറുവള്ളി എസ്റ്റേില് എയര്‍പോര്‍ട്ട് എന്ന ആശയം ഉണ്ടായത്. അതുവഴിയാണ് സര്‍ക്കാരിന്റെ തന്നെ ഭൂമി മറ്റൊരാള്‍ക്ക് നഷ്ടപരിഹാരം കൊടുത്ത് ഏറ്റെടുക്കുക എന്ന വിചിത്ര സംഭവത്തിനിവിടെ തുടക്കമായത്. എന്തായാലും വിഷയമിപ്പോള് കോടതിയുടെ മുമ്പിലാണ്. കെപിയോഹന്നാന് അനുകൂലമായിട്ടാണ് വിധി വരുന്നതെങ്കില് കോടികളായിരിക്കും ബിലീവേഴ്‌സ് ചര്‍ച്ചിന് സര്‍ക്കാര് നഷ്ടപരിഹാരം കൊടുക്കേണ്ടി വരിക. ഇവിടെയാണ് കെപി യോഹന്നാനും ഇടതുപക്ഷ സര്‍ക്കാരും വിഷയത്തില് ഒത്തുകളിക്കുകയാണെന്ന ആരോപണം ശക്തമാകുന്നത്.\nജീവകാരുണ്യത്തിന്റെ പേരില് കൊണ്ടുവന്ന പണം കൊണ്ട് തന്നെയാണ് കെപി യോഹന്നാല് ഈ എസ്റ്റേസ്റ്റ് സ്വന്തമാക്കിയത്. ആ കള്ളപ്പണത്തിനാണ് സര്‍ക്കാര് നഷ്ടപരിഹാരം നല്‍കാന് തീരുമാനിച്ചതും. ഇതൊക്കെ വിരല് ചൂണ്ടുന്നത് കെ.പി യോഹന്നാന്റെ ഉന്നത സ്വാധീനങ്ങളിലേക്കാണ്. കേരളത്തിലെ ഒരു നിര്‍ണായക പദ്ധതിപോലും തന്റെ ലാഭത്തിനായി ഉപയോഗപ്പെടുത്തണമെങ്കില് ആ സ്വാധീനത്തിന്റെ ശക്തി അത്രത്തോളമുണ്ടെന്ന് കരുതണം.\nസരിത എസ്. നായരും ശാലുമേനോനും വ്യത്യസ്തരാകുന്നത് എങ്ങനെ?


lal Jose Opens Up Mamta Mohandas Was First Choice of Diamond Necklace Movie For the Samvrutha's role,ഡയമണ്ട് നെക്‌ലെയ്സിൽ സംവൃതയ്ക്ക് പകരം ആദ്യം ആലോചിച്ചത് മറ്റൊരു നടിയെ, പേടി കൊണ്ട് വിളിച്ചില്ല.. - Malayalam Filmibeat\n| Published: Thursday, January 27, 2022, 21:52 [IST]\nമലയാളി പ്രേക്ഷകരുടെ പ്രിയപ്പെട്ട സംവിധായകനാണ് ലാൽ ജോസ്.മമ്മൂട്ടി ചിത്രമായ ഒരു മറവത്തൂർ കനവിലൂടെയാണ് സംവിധായകനായി അരങ്ങേറ്റം കുറിക്കുന്നത്. ആ ഒരൊറ്റ ചിത്രം കൊണ്ട് തന്നെ മലയാളത്തിൽ തന്റേതായ സ്ഥാനം ഉറപ്പിക്കുകയായിരുന്നു. ഒരു മറവത്തൂർ കനവിന് ശേഷം പുറത്ത് ഇറങ്ങിയ മിക്ക ചിത്രങ്ങളും സൂപ്പർ ഹിറ്റായിരുന്നു. ലാൽ ജോസിന്റെ ചിത്രങ്ങളായ ചന്ദ്രനുദിക്കുന്ന ദിക്കിൽ, രണ്ടാംഭാവം, മീശമാധവൻ, പട്ടാളം തുടങ്ങിയ ചിത്രങ്ങളെല്ലാം ഇന്നും മിനിസ്ക്രീനിൽ കാഴ്ചക്കാരെ നേടുന്നുണ്ട്.\nമ്യാവൂ ആണ് ഏറ്റവും ഒടുവിൽ പുറത്ത് ഇറങ്ങിയ ലാൽ ജോസിന്റെ ചിത്രം. മംമ്ത മോഹൻദാസ്- സൗബിൻ എന്നിവരാണ് ചിത്രത്തിൽ പ്രധാന വേഷത്തിൽ എത്തിയത്. ഇതാദ്യമായിട്ടാണ് ലാൽ ജോസിനോടൊപ്പം മംമ്തയും സൗബിനും അഭിനയിക്കുന്നത്. പൂർണ്ണമായും ഗൾഫിൽ ചിത്രീകരിച്ച സിനിമ തിയേറ്റർ റിലീസായിട്ടായിരുന്നു എത്തിയത്. സമ്മിശ്ര പ്രതികരണമായിരുന്നു ചിത്രത്തിന് ലഭിച്ചത്.\nഇപ്പോഴിത സോഷ്യൽ മീഡിയയിൽ വൈറൽ ആകുന്നത് ലാൽ ജോസിനോട് മംമ്ത ചോദിച്ച ചോദ്യമാണ്. തന്നെ വെച്ച് സിനിമ എടുക്കാൻ വൈകിയത് എന്താണെന്നാണ് നടി ചോദിക്കുന്നത്.  വനിതയിലൂടെയാണ് ഇക്കാര്യം ചോദിക്കുന്നത്. ഉത്തരവും ലാൽ ജോസ് നൽകിയിട്ടുണ്ട്. '' ഞാൻ സിനിമയിൽ എത്തിയിട്ട് 15 വർഷമായി. ഇത്രനാളായിട്ടും എന്താണ് എന്നെ സിനിമയിലേക്ക് വിളിക്കാഞ്ഞത്?'' എന്നാണ് മംമ്തയുടെ ചോദ്യം. ഇതുവരെയുള്ള തന്റെ നായികമാർക്കൊന്നും ഇത്രയും സൗന്ദര്യം ആവശ്യമില്ലായിരുന്നു എന്നാണ് ലാൽ ജോസ് പറയുന്നത്.\nസംവിധായകന്റെ വാക്കുകൾ ഇങ്ങനെ... ''ഇതുവരെയുള്ള എന്റെ നായികമാർക്ക് ഇത്രയും സൗന്ദര്യം ആവശ്യമില്ലായിരുന്നു. മംമ്തയ്ക്ക് നഗര വനിതയുടെ ഛായയും പെരുമാറ്റവുമാണ്. എന്റെ സിനിമകൾ മിക്കതും ഗ്രാമീണപശ്ചാത്തലത്തിലുള്ളവയും. 'മ്യാവൂ'വിലെ സുലേഖയുടെ വേഷം കൃത്യമാണ്. സുലു സുന്ദരിയാണ്, ഗൾഫിൽ ജനിച്ചു വളർന്നവളാണ്. തലശ്ശേരിക്കാരിയാണ്. മംമ്തയ്ക്ക് തലശ്ശേരി ഭാഷ അറിയാം എന്നതും ഗുണമായി. മൂന്നു മുതിർന്ന കുട്ടികളുടെ അമ്മ എന്ന കാര്യത്തിൽ മംമ്തയ്ക്ക് സംശയമുണ്ടായിരുന്നു. നേരത്തെ വിവാഹം കഴിഞ്ഞതാണ്, പ്രായം കൂടിയ കഥാപാത്രമല്ല എന്നു പറഞ്ഞു കൊടുത്തു. 'അറബിക്കഥ' ലോവർക്ലാസിന്റെയും 'ഡയമണ്ട് നെക്‌ലെയ്സ്' അപ്പർക്ലാസിന്റയും കഥയാണ്. ഇത് മിഡിൽക്ലാസ് ഫാമിലിയുടെ കഥയും.\nഒപ്പം തന്നെ ഡയമണ്ട് നെക്‌ലെയ്സിൽ സംവൃത ചെയ്ത കഥാപാത്രത്തിനായി ആദ്യം ആലോചിച്ചത് മംമ്തയെ ആയിരുന്നു എന്നും സംവിധായകൻ പറയുന്നു. എന്നാൽ മംമ്തയുടെ ജീവിതവുമായി ബന്ധമുള്ള കഥാപാത്രമായതു കൊണ്ട് വിളിക്കാൻ മടിയായിരുന്നു എന്നും അദ്ദഹം കൂട്ടിച്ചർത്തു. കാൻസർ ബാധിച്ച പെൺകുട്ടിയുടെ വേഷം അഭിനയിക്കുന്നതു വൈകാരികമായ ഷോക്ക് ആകുമോ എന്നായിരുന്നു സംശയം. ആ രോഗദിനങ്ങൾ മംമ്ത മറക്കാൻ ശ്രമിക്കുമ്പോൾ ഞാനത് മനഃപൂർവം ഒാർമിപ്പിക്കുന്ന പോലെ ആകുമോ എന്ന പേടി. അതുകൊണ്ടു വിളിച്ചില്ലെന്നും ലാൽ ജോസ് വനിതയ്ക്ക് നൽകിയ അഭിമുഖത്തിൽ പറഞ്ഞു.\nRead more about: lal jose mamta mohandas diamond necklace samvrutha sunil\nlal Jose Opens Up Mamta Mohandas Was First Choice of Diamond Necklace Movie For the Samvrutha Sunil's role\nStory first published: Thursday, January 27, 2022, 21:52 [IST]


കൂപ്പർസിറ്റി സഹകരണം: ഭരണങ്ങാനം പഞ്ചായത്തും പ്രഖ്യാപനം നടത്തി – SabariNews\nഭരണങ്ങാനം: അമേരിക്കയിലെ ഫ്‌ളോറിഡാ സംസ്ഥാനത്തെ കൂപ്പർസിറ്റി മുനിസിപ്പാലിറ്റിയുമായിമുള്ള സൗഹൃദ പങ്കാളിത്ത പ്രഖ്യാപനം കേരളത്തിലെ അന്തർദ്ദേശീയ തീർത്ഥാടന കേന്ദ്രമായ ഭരണങ്ങാനം പഞ്ചായത്തും നടത്തി. ഏപ്രിൽ 26 ന് ഉടമ്പടി പ്രഖ്യാപനം കൂപ്പർസിറ്റിയിൽ വൈസ് മേയർ ഗ്രേഗ് റോസ് സൗഹൃദ പ്രഖ്യാപനം നടത്തിയതിൻ്റെ തുടർച്ചയായിട്ടാണ് ഭരണങ്ങാനത്തെ ഔദ്യോഗിക പ്രഖ്യാപനം. ഇതോടെ സൗഹൃദ പങ്കാളിത്ത ഉടമ്പടി പ്രാബല്യത്തിൽ വന്നു.\nഭരണങ്ങാനം ഗ്രാമ പഞ്ചായത്ത് പ്രസിഡൻ്റ് ലിസി സണ്ണിയാണ് പ്രഖ്യാപനം നിർവ്വഹിച്ചത്. കൂപ്പർസിറ്റി പ്രഖ്യാപനത്തിൻ്റെ ഔദ്യോഗിക രേഖ കൂപ്പർസിറ്റി നോമിനിയും ഫ്ളോറിഡാ നിവാസിയും ഭരണങ്ങാനം സ്വദേശിയുമായ അഡ്വ ജോയി കുറ്റിയാനി പഞ്ചായത്ത് പ്രസിഡൻ്റ് ലിസി സണ്ണിക്ക് കൈമാറി. ഭരണങ്ങാനത്തെ പ്രഖ്യാപനരേഖ കൂപ്പർ സിറ്റിക്കു കൈമാറാനായി ജോയി കുറ്റിയാനിക്കു പഞ്ചായത്ത് പ്രസിഡൻ്റ് ലിസി സണ്ണി കൈമാറി.\nഅമേരിക്കയിലെ ഒരു നഗരവുമായി കേരളത്തിലെ ഒരു തദ്ദേശ സ്വയംഭരണ സ്ഥാപനം ആദ്യമായിട്ടാണ് ഇത്തരത്തിലൊരു സൗഹൃദ ഉടമ്പടി പ്രഖ്യപിക്കുന്നത്.\nകൂപ്പർസിറ്റി നഗരസഭയുടെ ഇൻ്റർ നാഷണൽ ഫ്രണ്ട്ഷിപ്പ് പ്രോഗ്രാം വഴിയാണ് പ്രവർത്തനങ്ങൾ ഏകോപിപ്പിക്കുന്നത്. സാംസ്കാരികം, അന്തർദ്ദേശീയ വിദ്യാഭ്യാസം, ടൂറിസം, വിവരസാങ്കേതികം, വ്യാപാരം, മാലിന്യ സംസ്ക്കരണം തുടങ്ങിയ മേഖലകളിൽ ആഗോള ബന്ധങ്ങൾ സൃഷ്ടിക്കാൻ പദ്ധതി സഹായിക്കും. കല – കമ്മ്യൂണിറ്റി വികസനം തുടങ്ങിയവ ഇരുകൂട്ടർക്കും പ്രാദേശിക തലത്തിൽ നടപ്പാക്കാനും പദ്ധതി പ്രയോജനപ്പെടും. ഇരു സ്ഥാപനങ്ങൾക്കും സാമ്പത്തിക ബാധ്യത ഇല്ലാതെയും ഇടനിലക്കാരില്ലാതെയും നേരിട്ടാണ് പദ്ധതികൾ നടപ്പാക്കുന്നത്.\nയോഗത്തിൽ പഞ്ചായത്ത് വൈസ് പ്രസിഡൻ്റ് വിനോദ് ചെറിയാൻ വേരനാനി അധ്യക്ഷത വഹിച്ചു. സ്റ്റാൻ്റിംഗ് കമ്മിറ്റി ചെയർമാന്മാരായ ലിൻസി സണ്ണി, അനുമോൾ മാത്യു, പഞ്ചായത്ത് മെമ്പർമാരായ ബീന ടോമി, എൽസമ്മ ജോർജ്കുട്ടി, സോഫി സണ്ണി, ബിജു എൻ എം, റെജി വടക്കേമേച്ചേരി, സുധ ഷാജി, ജോസുകുട്ടി അമ്പലമറ്റം, ജെസി ജോസ്, രാഹുൽ ജി കൃഷ്ണൻ, സെക്രട്ടറി സജിത്ത് മാത്യൂസ് എന്നിവർ പ്രസംഗിച്ചു. വ്യവസായികൾ, വിദ്യാഭ്യാസ മേഖലയിലെ തലവന്മാർ, ബാങ്ക് ഉദ്യോഗസ്ഥർ, സാമൂഹ്യ പ്രവർത്തകർ തുടങ്ങിയവർ പങ്കെടുത്തു. സൗഹൃദ പങ്കാളിത്ത കരാറിൽ ഏർപ്പെട്ട ഭരണങ്ങാനം ഗ്രാമ പഞ്ചായത്തിനെയും കൂപ്പർ സിറ്റിയെയും മാണി സി കാപ്പൻ എം എൽ എ അഭിനന്ദിച്ചു. ഉടമ്പടി ഗുണകരമാകട്ടെയെന്നും എം എൽ എ ആശംസിച്ചു.\nഅമേരിക്കയിലെ കൂപ്പർസിറ്റിയുമായിയുള്ള സൗഹൃദ പങ്കാളിത്ത ഉടമ്പടി പ്രഖ്യാപനം ഭരണങ്ങാനം ഗ്രാമ പഞ്ചായത്ത് പ്രസിഡൻ്റ് ലിസി സണ്ണി നടത്തുന്നു. ജോയി കുറ്റിയാനി, സജിത്ത് മാത്യൂസ്, വിനോദ് ചെറിയാൻ എന്നിവർ സമീപം.\nഅമേരിക്കയിലെ കൂപ്പർസിറ്റിയുമായിയുള്ള സൗഹൃദ പങ്കാളിത്ത ഉടമ്പടി പ്രഖ്യാപനരേഖ അമേരിക്കയിലെ കൂപ്പർസിറ്റി പ്രതിനിധി ജോയി കുറ്റിയാനിക്കു ഭരണങ്ങാനം ഗ്രാമ പഞ്ചായത്ത് പ്രസിഡൻ്റ് ലിസ്സി സണ്ണി കൈമാറുന്നു.\nPrevious തൃക്കാക്കരയില് ചിത്രം തെളിഞ്ഞു: എട്ട് സ്ഥാനാര്‍ഥികള്.\nNext എരുമേലി നടുവത്താനിയിൽ എൻ എം ജോണി(അപ്പച്ചൻ) ന്റെ ഭാര്യ മറിയാമ്മ (മറിയക്കുട്ടി -74) നിര്യാതയായി\nഎരുമേലി കുമ്പളംന്താനത്ത് ദേവസ്യ തോമസ് (തോമാ സർ -92 ) നിര്യാതനായി\nമുട്ടപ്പള്ളിയിൽ സംസ്കരിച്ച വയോധികയുടെ മൃതദേഹം ഇന്ന് പുറത്തെടുത്ത് പരിശോധിക്കും\nഎരുമേലി അസംപ്ഷൻ ഫൊറോനാപ്പള്ളിയിൽ ദുക്റാന ദിനാചരണവും സൺഡേസ്കൂൾ വാർഷികവും\nഅൽഫോൻസാ തിരുനാളിനായി ഭരണങ്ങാനം ഒരുങ്ങുന്നു,19 മുതൽ 28 വരെയാണ് തിരുനാൾ


ഉല്‍ക്ക ഭൂമിയില് പതിക്കുന്നത് ശാസ്ത്രജ്ഞര് അറിഞ്ഞത് മണിക്കൂറുകള്‍ക്ക് മുമ്പ് മാത്രം • ഇ വാർത്ത | evartha\nevartha Desk June 7, 2018, 1:15 pm June 7, 2018\nമണിക്കൂറുകള്‍ക്ക് മുന്‍പ് മാത്രം ശാസ്ത്രജ്ഞര് കണ്ടെത്തിയ ഉല്‍ക്ക ഭൂമിയില് പതിച്ചു. ആഫ്രിക്കന് രാജ്യമായ ബോട്‌സ്വാനയുടെ മുകളില് വച്ച് എരിഞ്ഞു തീര്‍ന്ന ഉല്‍ക്കയുടെ അവശിഷ്ടങ്ങള് ബോട്‌സ്വാനാ ദക്ഷിണാഫ്രിക്ക അതിര്‍ത്തിയിലാണ് പതിച്ചത്. ജൂണ് രണ്ടിനാണ് രണ്ട് മീറ്ററോളം ചുറ്റളവ് വരുന്ന ഉല്‍ക്ക ഭൂമിയില് പതിച്ചത്.\nഒരു പതിറ്റാണ്ടിനിടെ ഇത് മൂന്നാം തവണയാണ് ഒരു ഉല്‍ക്ക ഭൂമിയുമായി നേരിട്ടു കൂട്ടിമുട്ടുന്നത്. ബോട്‌സ്വാനയ്ക്ക് മുകളില് വച്ച് ഉല്‍ക്ക കത്തിത്തീരുന്ന ചിത്രങ്ങള് നാസ പുറത്തു വിട്ടു. നാസയുടെ അരിസോണയിലുള്ള ഗവേഷക സംഘമാണ് ഉല്‍ക്കയെ കണ്ടെത്തിയത്.\nതീരെ ചെറിയ ഉല്‍ക്കയായതിനാല് അന്തരീക്ഷത്തില് വച്ച് കത്തി തീര്‍ന്നു പോകുമെന്ന് ഗവേഷകര്‍ക്ക് ഉറപ്പായിരുന്നു. മണിക്കൂറില് അറുപതിനായിരത്തിലധികം കിലോമീറ്റര് വേഗതയിലാണ് ഉല്‍ക്ക ഭൂമിയിലേക്കെത്തിയത്. എല്‍എ 2018 എന്നാണ് ഉല്‍ക്കയ്ക്ക് നല്‍കിയ പേര്.\nഭൂമിയില് പതിക്കും മുന്‍പ് കത്തിത്തീര്‍ന്നില്ലായിരുന്നുവെങ്കില് മേഖലയില് വലിയ ഗര്‍ത്തം സൃഷ്ടിക്കുന്നതിനും ഭൂകമ്പം ഉണ്ടാക്കുന്നതിനും ഉല്‍ക്ക കാരണമാകുമായിരുന്നു. ഉല്‍ക്കയെ കുറിച്ചുള്ള മുന്നറിയിപ്പുകള് ദക്ഷിണാഫ്രിക്കയ്ക്കും ബോട്‌സ്വാനയ്ക്കും നല്‍കിയിരുന്നു.\nബോട്‌സ്വാനയിലെ നിരീക്ഷണ ക്യാമറകളും മറ്റും പകര്‍ത്തിയ കത്തുന്ന ഉല്‍ക്കയുടെ ദൃശ്യങ്ങളും ഇന്റര്‍നെറ്റില് ഇപ്പോള് വൈറലാണ്. 2008ല്9മണിക്കൂര് മുന്‍പ് ഉല്‍ക്കയുടെ പതനം നാസ മുന്‍കൂട്ടി പ്രവചിച്ചിരുന്നു. എന്നാല് 2014ല് ഭൂമിയിലേക്ക് പ്രവേശിക്കുന്നതിന് ഏതാനും മിനിട്ടുകള്‍ക്ക് മുന്‍പാണ് നാസയ്ക്ക് ഉല്‍ക്കയുടെ വരവ് തിരിച്ചറിയാനായത്.


Title: 1891-ലെ ഇന്ത്യന് കൗണ്‍സില്‍സ് ആക്ട് പാസാക്കിയത് ആരുടെ ഭരണകാലത്താണ് ?\nDescription: This isaMost important question of gk exam. Question is : 1891-ലെ ഇന്ത്യന് കൗണ്‍സില്‍സ് ആക്ട് പാസാക്കിയത് ആരുടെ ഭരണകാലത്താണ് ? , Options is : 1. ലാന്‍സ് ഡൗണ്, 2. കഴ്‌സണ് പ്രഭു, 3.ചെംസ്‌ഫോര്‍ഡ്, 4. റിപ്പണ് പ്രഭു, 5. NULL\nThis isaMost important question of gk exam. Question is : 1891-ലെ ഇന്ത്യന് കൗണ്‍സില്‍സ് ആക്ട് പാസാക്കിയത് ആരുടെ ഭരണകാലത്താണ് ? , Options is : 1. ലാന്‍സ് ഡൗണ്, 2. കഴ്‌സണ് പ്രഭു, 3.ചെംസ്‌ഫോര്‍ഡ്, 4. റിപ്പണ് പ്രഭു, 5. NULL\n1) ലാന്‍സ് ഡൗണ്\n4) റിപ്പണ് പ്രഭു


പ്രക്ഷോഭം കടുപ്പിച്ച് കര്‍ഷകര്. ഡല്‍ഹിയിലേക്ക് കര്‍ഷകരുടെ ഒഴുക്ക്. ടോള് പ്ലാസകള് പിടിച്ചെടുത്തു. - Pravasabhumi\nപ്രക്ഷോഭം കടുപ്പിച്ച് കര്‍ഷകര്. ഡല്‍ഹിയിലേക്ക് കര്‍ഷകരുടെ ഒഴുക്ക്. ടോള് പ്ലാസകള് പിടിച്ചെടുത്തു.\nDecember 12, 2020 December 12, 2020 PB NEWS DESK\nകേന്ദ്രസര്‍ക്കാര് കര്‍ഷ സംഘടനകളുമായി നടത്തിയ അഞ്ച് ചര്‍ച്ചകളും പരാജയപ്പെട്ട സാഹചര്യത്തില് കര്‍ഷക പ്രക്ഷോഭം തീവ്രമാക്കുവാനുള്ള തീരുമാനവുമായി കര്‍ഷക സംഘടനകള്. ഡല്‍ഹി അതിര്‍ത്തികളെ പൂര്‍ണ്ണമായും സ്തംഭിപ്പിച്ചുകൊണ്ടുള്ള സമര രീതിയിലേക്കാണ് കര്‍ഷകര് നീങ്ങുന്നത്. രാജ്യത്തെ മുഴുവന് കര്‍ഷകരും ഡല്‍ഹിയിലേക്ക് നീങ്ങണമെന്ന ആഹ്വാനം സ്വീകരിച്ച് രാജസ്ഥാന്, ഹരിയാന, തുടങ്ങിയ സംസ്ഥാനങ്ങളില് നിന്നുമാത്രം ഏതാണ്ട് കാല് ലക്ഷത്തിനുമേല് കര്‍ഷകരാണ് ട്രാക്ടറുകളിലും മറ്റുമായി ഡല്‍ഹിയിലേക്ക് പുറപ്പെട്ടിരിക്കുന്നത്. ഹരിയാന-രാജസ്ഥാൻ- ഉത്തര്‍പ്രദേശ് സംസ്ഥാനങ്ങളിൽ നിന്നുള്ള കര്‍ഷകര് ജയ്പ്പൂര് ദേശീയ പാതയിലേക്കും ആഗ്ര ഏക്സ്പ്രസ് വേയിലേക്കും നീങ്ങി തുടങ്ങി. ദേശീയപാതകൾക്കരുകിൽ ഇന്ന് തങ്ങുന്ന കര്‍ഷകര് നാളെ രാവിലെ മുതൽ ദില്ലി ലക്ഷ്യം വെച്ച് നീങ്ങും.\nപഞ്ചാബ് കര്‍ഷകരെ അനുകരിച്ച് വേണ്ടിവന്നാല് ദീര്‍ഘനാള് തമ്പ് അടിക്കുവാനുളള സാധന സാമഗ്രമികളുമായാണ് അവര് ഡല്‍ഹിയിലേക്ക് യാത്ര തിരിച്ചത്. ഡല്‍ഹി – ജയ്പൂര്, ഡല്‍ഹി – ആഗ്ര ദേശീയ പാതകളിലൂടെ ഡല്‍ഹിയിലേക്ക് നീങ്ങുന്ന കര്‍ഷകര് നാളെ ഈ റോഡുകളും പൂര്‍ണ്ണമായി ഉപരോധിക്കും. ഡിസംബര് 13ന് രാവിലെ 11 മണിക്ക് രാജസ്ഥാനില് നിന്ന് ജയ്പുര്-ഡല്‍ഹി ദേശീയ പാതയിലൂടെ കര്‍ഷകരുടെ ഡല്‍ഹി ചലോ മാര്‍ച്ച് നടക്കും. സിംഗു, തിക്രി, ഗാസിപ്പൂര് അതിര്‍ത്തികൾക്ക് പുറമെ ജയ്പ്പൂര് ദേശീയപാതയും ആഗ്ര എക്സ്പ്രസ് പാതയും കൂടി തടഞ്ഞാൽ റോഡ് മാര്‍ഗ്ഗം ദില്ലിയിലേക്കുള്ള ചരക്കുനീക്കം പൂര്‍ണമായും നിലക്കും. കര്‍ഷക സമരത്തെ നേരിടുവാന് ഡല്‍ഹി അതിര്‍ത്തികളില് വിപുലമായ പൊലീസ് സന്നാഹത്തെയാണ് കേന്ദ്രസര്‍ക്കാര് വിന്യസിച്ചിരിക്കുന്നത്. ജയ്പൂര് ദേശീയപാത കടന്നുപോകുന്ന ഹരിയാനയിലെ ജില്ലകളിൽ നിരോധനാജ്ഞ പ്രഖ്യാപിച്ചു.\nകേന്ദ്ര സര്‍ക്കാരിന്‍റെ കോര്‍പ്പറേറ്റു പ്രീണനത്തില് പ്രതിക്ഷേധിച്ച് ടോള് പ്ലാസകള് ഉപരോധിക്കുന്നതിന്‍റെ ഭാഗമായി പാനിപ്പത്ത്, കര്‍ണാല് എന്നിവിടങ്ങളിലെ ടോള് പ്ലാസകളുടെ പ്രവര്‍ത്തനം സമരക്കാര് തടസപ്പെടുത്തി. അംബാലയില് ശംഭു അതിര്‍ത്തിയിലെ ടോള്‍പ്ലാസ കര്‍ഷകര് പിടിച്ചെടുത്തു ജനങ്ങള്‍ക്ക് സൗജന്യയാത്രയ്ക്ക് തുറന്നു കൊടുത്തു. കര്‍ണാല് ദേശീയപാതയിലെ ബസ്താര ടോള് പ്ലാസ കര്‍ഷകര് അടച്ചുപൂട്ടി. ഹരിയാനയിലും പഞ്ചാബിലും പശ്ചിമബംഗാളിലും കര്‍ഷകര് ദേശീയപാതകളിലെ ടോൾപിരിവ് തടഞ്ഞു.\nഡിസംബർ പതിനാലിന് നിരാഹാര സമരം നടത്താനാണ് തീരുമാനം. ഡല്‍ഹിയിലെ പ്രധാന സമരമുഖമായ സിംഗു അതിര്‍ത്തിയിലെ കര്‍ഷക നേതാക്കൾ ആണ് നിരാഹാര സമരം നടത്തുന്നത്. യൂണിയൻ നേതാവ് കമൽ പ്രീത് സിംഗ് പന്നുവാണ് ഇക്കാര്യം അറിയിച്ചത്. തുടര്‍ന്ന് രാജ്യത്തെ എല്ലാ ട്രെയിന് സര്‍വ്വീസുകളും തടയും. എന്നിട്ടും കര്‍ഷക മാരണ നിയമങ്ങള് പിന്‍വലിക്കുവാന് സര്‍ക്കാര് തയ്യാറാവുന്നില്ല എങ്കില് രാജ്യത്തെ എല്ലാ വിമാനത്താവളങ്ങളും ഉപരോധിച്ചുകൊണ്ട് രാജ്യത്തെ എല്ലാ യാത്ര സംവിധാനങ്ങളും പൂര്‍ണ്ണമായും തടയുവാനുള്ള തീരുമാനത്തിലാണ് കര്‍ഷകര്.\nഡൽഹിയിലെ കർഷക പ്രക്ഷോഭത്തിന് ഐക്യദാർഢ്യവുമായി കേരളത്തിലും സമരമുഖങ്ങൾ തുറന്നിരിക്കുകയാണ് കർഷക സംഘടനകൾ. കർഷകസമരത്തിന് ഐക്യദാർഢ്യവുമായാണ് പാളയം രക്തസാക്ഷി മണ്ഡപത്തിനു മുന്നിലും ജില്ലാ കേന്ദ്രങ്ങളിലും അനിശ്ചിതകാല സമരം ആരംഭിച്ചു. കേന്ദ്രത്തിലെ ഒരു സർക്കാർ പോലും ഇത്ര കർഷകദ്രോഹ നിലപാട് സ്വീകരിച്ചിട്ടില്ലെന്ന് സമരം ഉദ്ഘാടനം ചെയ്ത എസ്.രാമചന്ദ്രൻപിള്ള പറഞ്ഞു. ഡൽഹിയിലെ സമരം ഒത്തുതീർപ്പാകുന്നതു വരെ സംസ്ഥാനത്തും പ്രക്ഷോഭം തുടരാനാണ് സംയുക്ത കർഷകസമിതിയുടെ തീരുമാനം.\nഅതിനിടെ കാര്‍ഷിക നിയമങ്ങളെ പിന്തുണച്ച് വീണ്ടും പ്രധാനമന്ത്രി നരേന്ദ്ര മോദി രംഗത്ത് എത്തി. കാര്‍ഷിക നിയമങ്ങള് കര്‍ഷകരുടെ ഉന്നമനത്തിന് വേണ്ടിയെന്ന് പ്രധാനമന്ത്രി പറഞ്ഞു. പ്രധാനമന്ത്രിയുടെ പ്രസ്താവനക്കു മറുപടിയായി ആത്മനിര്‍ഭര് ഭാരത് തന്നെയാണ് കര്‍ഷകരുടെ ലക്ഷ്യമെന്നും തങ്ങളും രാജ്യത്തിന്റെ ഭാഗമാണെന്ന് അധികാരികള് തിരിച്ചറിയണമെന്നും ഭാരതീയ കിസാന് യൂണിയന് നേതാവ് രാകേഷ് തികത് പ്രതികരിച്ചു. ഇതിനിടയില് കേന്ദ്ര സര്‍ക്കാരിന്റെ കാര്‍ഷിക നിയമങ്ങള് പിന്‍വലിക്കണമെന്നാവശ്യപ്പെട്ട് കര്‍ഷക സംഘടനകള് നല്‍കിയ ഹര്‍ജി സുപ്രിംകോടതി ചൊവാഴ്ച പരിഗണിക്കും.\n← സിഎം രവീന്ദ്രന് വഴുതി മാറുന്നുവെന്ന് ഇഡിക്ക് സംശയം. തുടർ നടപടികൾക്ക് നീക്കം തുടങ്ങി…?\nവിടവാങ്ങിയത് മലയാളികളുടെ പ്രിയപ്പെട്ട സാഹിത്യകാരൻ →\nരക്തം ചീന്തിയ വിപ്ലവത്തിന് വിജയം. സ്‌റ്റെര്‍ലൈറ്റ് പ്ലാന്റ് അടച്ചുപൂട്ടാന് തമിഴ്‌നാട് സര്‍ക്കാര് ഉത്തരവിട്ടു.\nMay 28, 2018 PB NEWS DESK\nഓഖി ദുരന്തം: അനുവദിച്ച തുക ചിലവഴിച്ചില്ല, കേരളത്തിനു നഷ്ടമായത് 143.54കോടി രൂപ\nDecember 18, 2018 PB NEWS DESK\nപൗരത്വ ഭേദഗതി ബില്: ലോക രാഷ്ട്രങ്ങള് ഇന്ത്യക്ക് എതിരെ തിരിയുന്നു. കടുത്ത വിമര്‍ശനവുമായി ഐക്യരാഷ്ട്ര സഭ\nDecember 14, 2019 December 14, 2019 PB NEWS DESK\nവിവാഹത്തിന് സ്വീകരിക്കാവുന്ന നക്ഷത്രങ്ങള്... 2.9k views\nപാപഭാരവും പേറി നിര്‍മ്മല സീതാരാമന് പുറത്തേക്ക്…?... 2.2k views


നിശ്വാസം : August 2013\nസൂര്യൻ നീരാവി വലയെറിയുന്നു\nമേഘത്തിൻ കൊട്ടയിൽ ഐസ് ഇട്ടു വെക്കുന്നു\nമീനുകൾ കൊള്ളിയാൻപോലെ പിടയുന്നു\nകാറ്റ് കൊട്ടകൾ തട്ടിമറിക്കുന്നു\nമീനുകൾ മഴത്തുള്ളിയായ് ചിതറിത്തെറിക്കുന്നു\nവേനലിൽ എരിയുന്ന ഭൂമിയുടെ ചട്ടിയിൽ\nവീണത് വീണത് കറിയായ്‌തിളക്കുന്നു\nകള്ളിന്റെ ഒപ്പം കുടലിലേക്കൊഴുകുന്നു\nആയുസ്സ് വീണ്ടും നീണ്ടചിലതുള്ളികൾ\nനേരിട്ട് മീനായി കടലിൽപതിക്കുന്നു\nസൂര്യന്റെ വലയിൽ കയറുന്നജലംപോലും\nമനുഷ്യന്റെ കൈയ്യിൽ മീനായിപിടക്കുന്നു\nസൂര്യൻ മഴയായ് ശുദ്ധീകരിച്ച വെള്ളമോ\nമനുഷ്യൻ വാറ്റി ചാരായമാക്കി മാറ്റുന്നു\nPosted by ബൈജു മണിയങ്കാല at Thursday, August 29, 2013 8 comments: Links to this post\nആദ്യം കിളിർത്തത് നാമ്പായിരുന്നു\nകിളിർത്തുതീരും മുമ്പേ നിറമാർന്നിരുന്നു\nസ്വന്തം ഞരമ്പുകൾ ഉറയ്ക്കുംമുമ്പേ\nമേനി ദിനങ്ങൾ പകുത്തെടുക്കുന്നു\nകണ്ണീരിൽ കുതിരുന്നു ഹരിത ഭംഗി\nയവ്വനമോഹങ്ങൾ കുറുകും മുമ്പേ\nആരൊക്കെയോ ദൈവനാമം ജപിക്കുന്നു\nമുഖചിത്രം കരിയിലനിറമായി മാറുന്നു\nആശ്ലേഷപാടുകൾ മായും മുമ്പേ\nഞെട്ടോന്നടർക്കുന്നു കാലം മെല്ലെ\nകണ്ണുനീർ പോലും ഒന്നിറ്റും മുമ്പേ\nകഥ എന്തെന്നോന്നു അറിയും മുമ്പേ\nPosted by ബൈജു മണിയങ്കാല at Wednesday, August 28, 2013 8 comments: Links to this post\nഒരുകാട് പേടിച്ചരണ്ടു നില്ക്കുന്നുണ്ട്\nകാടു ഒരുപേരിന്നു വേണ്ടിയാണെങ്കിലും\nഎന്തേ? പേരിന്നും പേടിതോന്നാൻ?\nമാനവും മൂടിഇരുണ്ടു നില്ക്കുന്നുണ്ട്\nമേഘങ്ങൾ പേടിച്ചു പായുന്നുണ്ട്\nആകാശം ഉയരത്തിൽ അകലെയാണെങ്കിലും\nഎന്തേ? മേഘങ്ങൾ ഒഴിഞ്ഞു പോകാൻ?\nആരോ പേടിച്ചു ഒഴുകി മറയുന്നു\nആരെയോ കാണാനിഷ്ടമില്ലാത്ത പോലെ\nപുഴയെന്നതാരോ ഓർത്തു പറയും മുമ്പേ\nഎന്തേ? പുഴ ഒഴുകി കടലിൽ ചാടാൻ?\nകാറ്റിനു പോലും പേടിയുണ്ട്\nശുദ്ധ വായുവിനാണെങ്കിൽ മുട്ടുമുണ്ട്\nആരെങ്കിലും കേറി ശ്വസിക്കാൻ പിടിച്ചാലോ\nഎന്തേ? വായുവിന്നും ശ്വാസം മുട്ട് തോന്നാൻ?\nരാത്രിയും വൈകുന്നു ഏറെനേരം\nസന്ധ്യകഴിഞ്ഞാൽ പൊതുവെ വൈകാത്ത രാത്രിയോ\nഎന്തേ? വൈകുന്നു പാതിരയാകുവോളം?\nപലതിനും മനുഷ്യരെ പേടിയുണ്ട്\nമനുഷ്യരെ പേടിച്ചു ഒളിക്കുന്നുമുണ്ട്\nആരെയും പേടി ഇല്ലാത്ത മനുഷ്യരെ\nപ്രകൃതിപോലും പേടിച്ചു തുടങ്ങിയതാവാം\nPosted by ബൈജു മണിയങ്കാല at Tuesday, August 27, 2013 8 comments: Links to this post\nശവങ്ങൾ തിരിച്ചു പോയി..\nഒരു സമാധി പൂർണമായി.\nമാലിന്യം കൊണ്ട് ബോധം കെടുത്തൽ;\nനാണം ഇല്ലാതെ, മാനം നോക്കി ഒരു ലഘു മാനഭംഗം.\nപ്രകൃതിയുടെ ദേഹത്ത് ഒരു പോറൽ\nഒരു വികസനം അവിടെ പൂർണമായി.\nPosted by ബൈജു മണിയങ്കാല at Monday, August 26, 2013 10 comments: Links to this post\nനിന്റെ കണ്ണിലേക്കാണ് ഞാൻ എന്റെ കവിതകൾ ആദ്യം എഴുതിമറന്നത്\nഅത് പിന്നെപ്പരതി വായിച്ചുകരയിപ്പിക്കാനാണ് നിന്റെ കണ്ണിലെ കരടായിത്തീർന്നത്\nനിന്റെ ഹൃദയത്തിന്റെ വിശാലതയിലേക്കാണ് ഒരു കുലനിലാവ് ഞാൻ ഡൌണ്‍ലോഡ്ചെയ്തത്\nഅത് എഴുതിക്കളയാൻവേണ്ടിയാണ് നിന്റെകവിളിലേക്കു ഒരുലോഡ്മഴ ഞാൻ ഇറക്കികളിച്ചത്\nനിന്റെ കണ്ണീരു കൊണ്ടാണ് നിന്റെമേനിയിൽ മനോഹരമായ തൊട്ടാവാടി തോട്ടം ഞാൻ നനച്ചത്\nഅതിനുവേലിയായിട്ടാണ് നിന്റെ കഴുത്തിൽ ഞാൻ മാവിലത്താലി തിരുകിത്തറച്ചതു\nനിന്റെ അധരത്തിന്റെ ചോപ്പിലാണ് പച്ചമാങ്ങ ഞാൻ ആദ്യം കടിച്ചു മുറിച്ചത്\nഅതിന്റെ ചവർപ്പിന്റെ കറകളയാനാണ് മദ്യത്തിന്റെമുഖംമൂടി ഞാൻ ആദ്യം അഴിച്ചത്\nനിന്റെ മുടിയുടെ മാന്തളിരിലാണ് മരണത്തിന്റെത്തണൽമരം ആദ്യം ഞാൻകണ്ടത്\nഅതിന്റെ ഓർമ്മക്കാണ് നിന്റെ ചൊടിയിൽ ഒരു മാങ്ങാക്കറ ബാക്കി നിർത്തി ഒരുമാവിന്റെ മരണത്തിനു ഞാൻകൂട്ടായിപോയത്\nPosted by ബൈജു മണിയങ്കാല at Friday, August 23, 2013 12 comments: Links to this post\nഒരു മേഘമുള്ള മാനത്തു നിന്നും\nഒരു തുള്ളിയുള്ളോരു മഴ പൊഴിഞ്ഞു\nഒരു ദളം മാത്രം ഉള്ളൊരു പൂവിന്റെ\nനെഞ്ചത്ത് തന്നെ അത് പതിച്ചു\nഒരു നിമിഷം മാത്രം നിശ്ചലമായി\nഒരു ഹൃദയം വീണ്ടും മിടിച്ചു നിന്നു\nഒരു രക്തം മാത്രം ഒഴുകിയ ഹൃദയത്തിൽ\nമറ്റൊരു രക്തമായി നീ ഒഴുകി\nഒരു കാറ്റു മാത്രം വീശിയ നേരത്ത്\nഒരു സാന്ത്വനമായി നീ വന്നു നിന്നു\nഒരു ജീവൻ മാത്രം ഉള്ളൊരു ദേഹത്ത്\nമറ്റൊരു ജീവനായി നീ മിടിച്ചു\nഒരു സൂര്യൻ മാത്രം ഉള്ളൊരീ ഭൂമിയിൽ\nഒരു ചന്ദ്രനായി നീ വന്നുദിച്ചു\nഒരു വെയിൽ കൊണ്ട് തളര്ന്നോരീ മേനിയിൽ\nഒരു നിലാവായി നീ കുളിരുനല്കി\nഒരു മണം മാത്രം ഉള്ളൊരു പൂവിന്റെ\nഒരു നിറമായി നാം ഒന്നുചേർന്നു\nഒരു ഞെട്ടിൽ പൂത്തുവിടർന്ന പരാഗം\nനമുക്കൊരു പ്രജനന പരാഗണമായ്\nഒരു വായു മാത്രം ശ്വസിച്ചൊരു ജന്മത്ത്\nഒരു ജീവനായി നാം ഇണയായി\nഒരു ചുംബനം മാത്രം അറിയുന്ന അധരത്തിൽ\nമറ്റൊരു അധരമായി നീ മുദ്ര വച്ചു\nഒരു വിയർപ്പു മാത്രം അറിഞ്ഞൊരു മേനിയിൽ\nഒരു രോമാഞ്ചമായി നീ തഴുകി\nഒരു രുചി മാത്രം അറിഞ്ഞൊരു നാവിൽ\nമറ്റൊരു രുചിയായി നീ കിനിഞ്ഞിറങ്ങി\nPosted by ബൈജു മണിയങ്കാല at Thursday, August 22, 2013 12 comments: Links to this post\nപുലരി; ഉപയോഗിച്ചു, സന്ധ്യയാക്കാതിരുന്നെങ്കിൽ!\nസന്ധ്യയുടെ; മുറിവിന്റെ രക്തം കഴുകലും,\nകടലിന്റെ; ഉപ്പിന്റെ; നീറ്റൽ സഹിക്കലും,\nഒരു ചാന്ദ്രരാവിന്റെ; ഉറക്കമിളക്കലും,\nഒഴിവാക്കി; സൂര്യൻ, ചിരിച്ചുപുലർന്നേനെ!\nകടൽ, ഉപയോഗിച്ച്; മലിനമാക്കാതിരുന്നെങ്കിൽ!\nമാലിന്യം; നീക്കി; ഉപ്പാക്കിമാറ്റലും\nസൂര്യനെ; കൊണ്ട്, ബാഷ്പീകരിക്കലും..\nതിരതല്ലി; ഉപ്പിന്റെ, വീര്യംകുറയ്ക്കലും-\nഒഴിവാക്കി, കടൽ; ശുദ്ധജലത്തടാകമായി കിടന്നേനെ!\nകാടുപയോഗിച്ചു; നാടാക്കി, മാറ്റാതിരുന്നെങ്കിൽ!\nമനുഷ്യർ, മൃഗങ്ങളായി; ഇരതേടിനടക്കലും\nപഠിച്ചിട്ടും, തൊഴിലിനുവേണ്ടി; തെണ്ടി നടക്കലും\nവിയർക്കാതെ; കഴിക്കുവാൻ, കട്ടുമുടിക്കലും-\nഒഴിവാക്കി; മനുഷ്യൻ, ജീവിക്കാൻപഠിച്ചേനെ!\nദേഹം; ദുരുപയോഗിച്ചു, ജഡമാക്കാതിരുന്നെങ്കിൽ!\nമരിച്ചു; ദുഃഖിച്ച! ബലിതർപ്പണങ്ങളും!\nശൂന്യമായി; പൊഴിയുന്ന, കണ്ണീർകണങ്ങളും!\nവേർപാടും; കരയുന്ന, കരിയുന്നഓർമയും\nഒഴിവായി; ഭൂമിയിൽ, കദനംകുറഞ്ഞേനെ!\nവെയിൽ; വിയർപ്പിൽ നേർപ്പിച്ചു, നിലാവാക്കാമായിരുന്നെങ്കിൽ !\nമഴപെയ്യാൻ, വേനലിന്റെ; സാക്ഷ്യപ്പെടുത്തലും!\nഉറക്കപ്പെടുത്തുവാൻ! ഒരു രാവിൻറെ മൂളലും!\nതണലിനും, നിലാവിനും, വെവ്വേറെനേരവും\nഒഴിവാക്കി; രാപ്പകൽ, ഇണചേർന്നുകിടന്നേനെ!\nPosted by ബൈജു മണിയങ്കാല at Wednesday, August 21, 2013 14 comments: Links to this post\nകല്കി എന്നത് ഉൾക്കയാകാം\nദുരന്തമാകാം അത് ദുരിതമാകാം\nദുരന്തമെന്നാൽ അത് ഭൂമിയാകാം\nഭൂമിക്കു ദുരിതം രോഗമാകാം\nഭൂമിയിൽ ജീവൻ രോഗമാകാം\nരോഗം ചികിത്സിച്ചു ഭേദമാക്കാം\nജീവന് മരണമേ ചികിത്സയുള്ളൂ\nജീവനോ രോഗമോ മാറാരോഗം?\nജീവനല്ലേ? ഭൂമിക്കു മാറാരോഗം!\nഭൂമിക്കു ജീവൻ പ്രാണനാണ്\nഭൂമി പ്രപഞ്ചത്തിൽ ദേഹമാണ്\nദേഹത്ത് ഉള്ളത് ജീവനാണ്\nജീവൻ ദേഹത്തെ കൊണ്ടേ പോകൂ\nജീവനും ഭൂമിയെ കൊണ്ട് പോകാം\nജീവൻ നശിപ്പിച്ചു ഭൂമിയെ രക്ഷിക്കാൻ\nഉൾക്ക ഭൂമിയിൽ പതിച്ചിരിക്കാം\nകാലം കലി ആയി ഗണിച്ചിരിക്കാം\nPosted by ബൈജു മണിയങ്കാല at Tuesday, August 20, 2013 8 comments: Links to this post\nതോക്ക്; പാറാവ് നിൽക്കുന്ന ഇരുളിൽ\nസ്വാതന്ത്ര്യം കുട പിടിച്ചു നനയാറുണ്ട്\nകാഴ്ച ഇരുട്ടിൽ പിച്ചവെക്കുന്ന നാട്ടിൽ\nകണ്ണീർ; കണ്ണട വയ്ക്കാറുണ്ട്\nമഴക്കഞ്ഞിവെള്ളം തിളയ്ക്കുന്ന തെരുവിൽ-\nമഴവെള്ളം കുടിലുകൾ കുടിക്കാറുണ്ട്.\nപരസ്യങ്ങൾ പ്പൂക്കുന്ന പാതയോരങ്ങളിൽ\nവൈദ്യുതി മിന്നി മുറിയും പുരകളിൽ\nപുക; ചായം പുരട്ടും മുറികളുണ്ട്.\nഗോൾഫുകൾ ഉരുളുന്ന മിനുങ്ങുന്ന പുല്ലിൽ\nഗോലികൾ മുട്ട് മടക്കാറുണ്ട്.\nക്രിക്കറ്റ് പന്തുകൾ ഉരുളുന്ന വഴിയിൽ\nവാക്ക്വം ക്ലീനെർ ഇഴയുന്ന തറകളിൽ\nചൂലുകൾ മൂലകൾ വാഴാറുണ്ട്.\nസൂര്യൻ ഉദിച്ചു നില്ക്കുന്ന പകലിൽ\nവെളിച്ചം കടക്കാത്ത വാതിലുണ്ട്\nഎന്നോ ഉപേക്ഷിച്ച ജയിലിന്നറകളിൽ\nസ്വാതന്ത്ര്യക്കൊടിയേറ്റം നടക്കും മുഹൂർത്തങ്ങളിൽ\nഅടിമകളെ സ്വതന്ത്രർ എന്ന് ആട്ടാറുണ്ട്!\nPosted by ബൈജു മണിയങ്കാല at Monday, August 19, 2013 10 comments: Links to this post\nഓർമയുടെ ആഴത്തിൽ "ആണ്" എന്നും\nഒരു പെൻഡ്രൈവ് മാത്രം\nനൂല് പാസ്പോർട്ടിൽ പറത്തുന്ന\nപട്ടം ആണ് പ്രവാസി\nകണ്ണടച്ച് കാണേണ്ട സൗന്ദര്യമാണ് നഗ്നത\nകണ്ണിൽ പറയുന്ന സ്വകാര്യമാണ് രതി\nPosted by ബൈജു മണിയങ്കാല at Saturday, August 17, 20136comments: Links to this post\nഭിത്തിയിൽ ചിറകടിച്ചു ചിലച്ചു; കലണ്ടർ\nദേ.. ചിങ്ങമാസം ഇങ്ങെത്തിപ്പോയ്!\nതൊടിയിലെ പൂക്കളും തല നീട്ടി ചോദിച്ചു..\nഒള്ളതോ? കേട്ടത് സത്യമാണോ?\nവടിയൂന്നി വന്നൊരു അപ്പൂപ്പന്താടിയും\nമുറ്റത്തു നിന്നൊരു ഓര്ക്കിഡ്മദാമ്മയും\nതലയൊന്നുയർത്തി നോക്കി മെല്ലേ!\nഫേഷ്യലു ചെയ്തൊരു ആന്തൂറിയം മാത്രം\nകണ്ണേറു കിട്ടാതെ ഒളിച്ചു നിന്നു.\nതുമ്പയും തെറ്റിയും കുരുക്കുത്തി മുല്ലയും\nവീട്ടിന്റെ മച്ചിൽ ഉറങ്ങിയ ഊഞ്ഞാലും-\nമയക്കം വിടാതെ മരത്തിലേറി!\nകാശില്ലാത്തൊരു പ്രവാസിയേ പോലെ-\nഓണം; അവധി കടംവാങ്ങി വന്നു-\nഎല്ലായിടവും എത്തി; മുഖമൊന്നുകാണിച്ചു-\nസദ്യയുണ്ടു... മടക്കമോ? ഓടി പിടിച്ചു തന്നേ!\nPosted by ബൈജു മണിയങ്കാല at Saturday, August 17, 20139comments: Links to this post\nവികാരങ്ങളുടെ കുളിരിൽ മയങ്ങുന്ന\nസായുധനായ എന്നെ പിടിക്കുവാൻ\nമരിച്ചെന്നു പേരുദോഷം കേൾപ്പിക്കുവാൻ\nനിരായുധനായി വെറുതേ വന്നൊരു\nബധിരമൂക; പൂർണ്ണ വിരാമ ചിഹ്നം.\nനിസ്സഹായനെങ്കിലും അർദ്ധമാനസനായി ഞാൻ\nഎറിഞ്ഞു നല്കി എന്നായുധങ്ങൾ\nസിഗരറ്റും മദ്യവും ഏറ്റുവാങ്ങി അവൻ\nദുർബലരായി ഞങ്ങൾ കീഴടങ്ങി\nഇരുവരും ഒരുമിച്ചു മരിച്ചു വീണു\nഒരു ലോഡ് നിറയെ മഴകിട്ടി\nഡാമിൽ കൊണ്ട് ഉണക്കാനിട്ടു\nഉണക്കി പൊടിച്ചു കറണ്ടുമാക്കി\nപൽപ്പൊടി പോലെ കറണ്ടുമിന്നി\nവെളുക്കെ മന്ത്രിമന്ദിരങ്ങൾ പല്ലുതേച്ചു\nവെളുക്കെ ചിരിച്ചു തെരുവുവിളക്കുപോലെ\nനേരം ഇരുണ്ടപ്പോൾ കറണ്ട് പോയി\nഉമിക്കരി പോലെ കറണ്ട് കട്ട് വന്നു\nജനം ചിരിക്കാൻ മറന്നു പോയി\nപറ്റാത്ത പണി പറ്റീര് പണി\nകവിത ഒരു പെണ്ണിന്റെ പേരും\nകവി ഒരു ആണിന്റെ പേരും\nആണെന്ന് കണ്ടപ്പോൾ തോന്നി\nഈ പണി നമുക്ക് പറ്റിയതല്ല\nPosted by ബൈജു മണിയങ്കാല at Friday, August 16, 2013 12 comments: Links to this post\nകൌമാരം കൊഴിഞ്ഞു യൗവ്വനം വളർന്നു മോഹം ശരീരത്തിൽ കൂട്ടുകൂടി\nഇലകൾ കൊഴിഞ്ഞു മരമോന്നുലഞ്ഞു കിളികൾ വീണ്ടും കൂടുകൂട്ടി\nമഴയൊന്നു പെയ്തു ഇലയോന്നനങ്ങി എവിടെയോ പൂത്ത പൂ കൊഴിഞ്ഞു\nകാറ്റൊന്നടിച്ചു മരമോന്നനങ്ങി കൂട് വെറുതെ നിലത്തണഞ്ഞു\nമനസ്സിന്റെ മൂല്യം പലതവണ പേശി പ്രണയമായി വിലയിട്ടുറപ്പിച്ചു\nമുഖമൊന്നു കുനിഞ്ഞു താലിചരട് മുറുകി എവിടെയോ ജീവിതം കൂട്ടിലായി\nശരീരം തൂക്കി മറിച്ചങ്ങു വിറ്റു വിലയോ രതിയായ് കൈമാറി.\nമാനം കറുത്ത് നാണം നനഞ്ഞു സ്ത്രീത്വം ഏതോ കരയ്ക്കടിഞ്ഞു\nആലിംഗനം അയഞ്ഞു നാണം മരിച്ചു ദാമ്പത്യം എങ്ങിനെയോ പൂർണമായി\nഹൃദയം കലങ്ങി അധരം വിതുമ്പി കണ്ണിന്നു ചുറ്റും കരിപുരണ്ടു\nമനസ്സ് തടുത്തു മേഘമായ് കനത്തു കണ്ണീർ വീണ്ടും അണപൊട്ടി\nമധുരം നുണഞ്ഞു ഹൃദയം മദിച്ചു ജീവിതം എന്തിനോ മടിച്ചു നിന്നു\nനിലാവ് നിൽക്കേ സൂര്യനുദിച്ചു വിസർഗം മറന്നു.. ദുഃഖം കിടന്നുറങ്ങി!\nPosted by ബൈജു മണിയങ്കാല at Tuesday, August 13, 2013 12 comments: Links to this post\nദു:ഖത്തിൻ ചില്ലിട്ട ജാലകം തുറന്നു നീ.. വളയിട്ട കൈകളാൽ\nവിരഹം കുറുകുന്ന പ്രാവിന്റെ മൂളലായ്... പൊങ്ങിയോ? നിൻ\nവേനലായ് വിണ്ടു കീറിയോ? ഹൃദയത്തിൽ.. ചിതലരിച്ചു ഉണങ്ങാത്ത\nഇരുളിൽ തെളിയും മിന്നാമിന്നി പോൽ... തിളങ്ങിയോ? കണ്ണ് കൈവിട്ട തുള്ളികളും!\nകൊഴിഞ്ഞ തൂവലായ് ഉതിർന്നുവീഴുന്നുവോ?? ഞെട്ടറ്റടർന്ന നെടുവീർപ്പുകൾ!\nമറന്നു വച്ചുവോ കൂട്ടിൽ പക്ഷികൾ? പറക്കമുറ്റാത്ത കുഞ്ഞിതൂവലുകൾ....\nമാറാലയായി വെച്ച്മറന്നുവോ? മറവി ഓർമിപ്പിക്കുന്ന സാന്ത്വന രാവുകൾ..\nവൈകുമ്പോൾ വാടുന്ന ചെടിയുടെ ഇലകളായ്! മാറിയോ? തളരുന്ന\nനീ അറിയാതെ പോകുന്നുവോ? ശ്വാസനിശ്വാസവും, നിന്റെ; പാറി പറക്കുന്ന മുടിയിഴയും?\nവെറുമൊരു ചിന്തയായ് തോന്നി; മറന്നുവോ? ആയുസ്സും; ജീവിത ആൽമരത്തിൽ?\nകാലമാം കൊമ്പിന്റെ ഭാരം താങ്ങുവാൻ.. എന്ന് വരും? കൂട്ടിന്നു സ്നേഹത്തിൻ തായ്‌വേരുകൾ ?\nPosted by ബൈജു മണിയങ്കാല at Tuesday, August 13, 2013 8 comments: Links to this post\nPosted by ബൈജു മണിയങ്കാല at Tuesday, August 13, 20134comments: Links to this post\nപുഴയ്ക്കു ഒരു കുപ്പി വെള്ളം\nപുഴ അന്ന് വഴി തെറ്റി ഒഴുകി.. അടുത്തുള്ള ബഹുരാഷ്ട്ര കുത്തക കടയിലേക്ക്.. ഒരു കുപ്പി വെള്ളത്തിനാണ്.. കൂടെ കരുതാൻ, ഒഴുകി കടലിൽ എത്തുമ്പോഴേക്കും തൊണ്ട നനക്കാൻ പോലും ഒരു തുള്ളി വെള്ളം പുഴയിലുണ്ടാവില്ലെന്നു അനുഭവത്തിന്റെ വെളിച്ചത്തിൽ പുഴ പഠിച്ചിരുന്നു..\nസ്ത്രീകളും ഐസക് ന്യുട്ടനും\nസ്വർണം കിലോ കണക്കിന് അണിഞ്ഞു ഒരുങ്ങുന്തോറും സുന്ദരി മുകളിലേക്ക് പൊങ്ങി കൊണ്ടിരുന്നു.. സ്വർണം അണിയുന്ന അധികം പെണ്ണുങ്ങളും തറയിൽ ഒന്നും അല്ലെന്നു മനസ്സിലാക്കിയ ഏതോ പാവം ശാസ്ത്രഞ്ജൻ കവടി നിരത്തി ആ സത്യം വിളിച്ചു പറഞ്ഞു.. ഭൂമിയിൽ കാണപ്പെട്ടിരുന്ന സ്വർണ നിക്ഷേപത്തിന് ഭൂഗുരുത്വാകർഷണം നില നിർത്തുന്നതിൽ നിര്ണായക പങ്കു ഉണ്ടായിരുന്നെന്ന്. ഭാര്യയെ പേടി ഉണ്ടായിരുന്ന ഏതോ ശാസ്ത്രഞ്ജൻ അത് കണ്ടു പിടിച്ചിട്ടും പുറത്തു വിട്ടിരുന്നില്ലത്രേ..\nസ്ത്രീത്വത്തെ ഏറ്റവും കൂടുതൽ മാനഭംഗപ്പെടുത്തിയത്.. കാരറ്റ് എത്ര ആയാലും സ്വർണം തന്നെ ആയിരുന്നു. അതാവും കൂടുതൽ സ്ത്രീകളും തന്റെ മാനം കാക്കാൻ സ്വർണം തന്നെ വേണമെന്ന് വാശി പിടിക്കുന്നത്. മുള്ളിനെ മുള്ള് കൊണ്ട് എടുക്കാൻ അവരെ ആരും പഠിപ്പിക്കണ്ടല്ലോ..\nപല മനുഷ്യരെ പോലും ദൈവമായി അഗീകരിക്കുവാൻ തയ്യാറായിട്ടും.. സാക്ഷാൽ ദൈവത്തിനെ ഒരു മനുഷ്യനായി പോലും കാണാൻ കൂട്ടാക്കാത്തത് കൊണ്ടാവും മതങ്ങൾ പലതുണ്ടായിട്ടും ദൈവത്തിനെ മനസ്സിലാക്കുവാൻ മനുഷ്യൻ പരാജയപ്പെട്ടത്\nജനിച്ചപ്പോൾ തോന്നുന്ന ആദ്യ വികാരം വിശപ്പ് ആണെന്ന് അറിഞ്ഞിരുന്നിട്ടും.. ഒരു നേരത്തെ വിശപ്പിനു ഒരു ജന്മത്തെ ചാരിത്ര്യം അടിയറവു പറഞ്ഞപ്പോഴാണ് ശരീരത്തിൽ നഷ്ടപ്പെടുവാൻ പാടില്ലാത്ത ചാരിത്ര്യം വിശപ്പാണെന്ന് മനുഷ്യൻ തിരിച്ചറിഞ്ഞു വിശപ്പ് ശരീരത്തിൽ സൂക്ഷിച്ചു വയ്ക്കാൻ തുടങ്ങിയത്.\nപതിനായിരങ്ങളെ കൊന്നൊടുക്കി ആർത്തട്ടഹസിച്ചു വിജയശ്രീ ലാളിതനായി മുന്നേറുമ്പോഴും ഒരു വെടിയുണ്ട ലക്ഷ്യം തെറ്റി മരത്തിൽ കൊണ്ടെന്നു കണ്ടപ്പോഴാണ് യന്ത്രത്തോക്ക് അഹിംസ സ്വീകരിച്ചു മ്യുസിയത്തിൽ പോയി സന്യസിക്കാൻ തീരുമാനിച്ചത്. അപ്പോഴും കൈ ഉറക്കാത്ത മഴുവിന് സ്വന്തം കൈ ഊരി സ്വന്തം ആപ്പ് ഉറപ്പിക്കുകയായിരുന്നു മനുഷ്യൻ.\nPosted by ബൈജു മണിയങ്കാല at Friday, August 02, 2013 10 comments: Links to this post\nസന്തോഷം വാലില്ലാത്ത ഒരു ചിമ്പൻസി ആയിരുന്നു. സന്തോഷം കൊണ്ട് പലപ്പോഴും അത് തുള്ളിച്ചാടി.. ഒരിക്കൽ ആ ചാട്ടത്തിൽ എത്തപ്പെട്ടത് ഒരു കടൽക്കരയിൽ ആയിരുന്നു. തിര പതിവ് പോലെ ആർത്തലച്ചു. പാവം ചിമ്പൻസി.. തെറ്റി ദ്ധരിച്ചു.. തന്നെ കണ്ടതിലുള്ള സന്തോഷം ആവും സ്വയം തോന്നി. ചിന്തിച്ചു എന്താ തന്നെ കണ്ടപ്പോൾ കടലിനു ഇത്ര സന്തോഷം തോന്നാൻ? ചിമ്പൻസി കടലിനെ സ്നേഹിച്ചു. കടൽ അവനൊരു മതം ആയി. ലോകത്തിലെ ഏറ്റവും വല്യ മതം കടൽ തന്നെ അല്ലേ? ചിമ്പൻസി അത് കടലിനോടു തുറന്നു പറഞ്ഞു. കടൽ ഞെട്ടി ഞാൻ ഒരു മതമോ? ശാന്തമാണെങ്കിലും ഞാൻ ഏറ്റവും വല്യ അപകടകാരി ആണെന്ന് നിഷ്കളങ്കനായ ഈ ചിമ്പൻസി മനസ്സിലാക്കുന്നില്ലല്ലോ. കടലും ചിമ്പൻസി യും നൂൽ ബന്ധം ഇല്ലാത്ത ചിന്തകളിൽ മുഴുകി. അവർ ചിന്തകളിൽ കൂടി ബന്ധപ്പെട്ടു. അവർക്കു ആശയം എന്ന കുഞ്ഞു പിറന്നു.\nകുഞ്ഞിനെ എന്ത് ചെയ്യും. കടൽ കയ്യൊഴിഞ്ഞു. ചിമ്പൻസി കുഞ്ഞിനെ കടൽ ക്കരയിൽ ഉപേക്ഷിച്ചു മറയും എന്ന് ഉറപ്പായപ്പോൾ കടലിനു ഒരു ഉപായം തോന്നി. എല്ലാ മതങ്ങൾക്കും തോന്നുന്ന ഉപായം. അതെ മതങ്ങൾ രണ്ടു കയ്യും നീട്ടി ആരെയും സ്വീകരിക്കുമല്ലോ മതത്തിൽ ജനിച്ചുകഴിഞ്ഞാൽ തായവഴി അവകാശം. മതം മാറിയാൽ പരിവർത്തനത്തിന്റെ സന്തോഷം പക്ഷെ. ഇവര്ക്കൊക്കെ പകുത്തു കൊടുക്കുവാൻ ദൈവങ്ങൾ എവിടെ അവസാനം മതാനുയായികൾ മതത്തിനു തന്നെ ഒരു ശല്യം ആകുമ്പോൾ വർഗീയവാദികൾക്ക് വളർത്തുവാൻ വിട്ടുകൊടുക്കും, അവൻ പിന്നെ തിരികെ വരില്ലെന്ന് എല്ലാ മതങ്ങൾക്കും അറിയാം.\nഇവിടെ കടൽ ഉപായം പറഞ്ഞു കൊടുത്തു എന്റെ ഒരു തോഴി ഉണ്ട് പുഴ എന്നാണ് പേര്. കുറച്ചു ദൂരെ ആണ് അവൾക്കു മണ്ണടിഞ്ഞ കുറെ വളക്കൂറുള്ള സ്ഥലമുണ്ട്. അവിടെ കൊണ്ട് കിടത്തി കൊളു പുഴ പാവമാണ് പുഴ പോന്നു പോലെ നോക്കിക്കോളും. ചിമ്പാൻസി കുഞ്ഞിനെ പുഴയുടെ കരയിൽ കൊണ്ട് കിടത്തി. പുഴ സന്തോഷത്തോടെ സംസ്കാരത്തിന്റെ കളി തൊട്ടിലിൽ ഇട്ടു വളർത്തി. അവൻ വളർന്നപ്പോൾ കടലിന്റെ സ്വഭാവം തന്നെ കാണിച്ചു ആദ്യം പുഴ വിഴുങ്ങി. പിന്നെ ചിമ്പാൻസി യെ തള്ളിപറഞ്ഞു. പിന്നെ കടലെടുത്തു കേരളം പോലെ പല പേരുകളിൽ പല സ്ഥലങ്ങളിൽ പിന്നെ കടൽ കടന്നു. ഇപ്പോഴും കടൽ കടക്കുന്നു. കടക്കും ഒരുനാൾ കടലെടുക്കും വരെ\nPosted by ബൈജു മണിയങ്കാല at Friday, August 02, 20134comments: Links to this post


ബി.എസ്‌സി. നഴ്‌സിങ്ങും പോസ്റ്റ് ബേസിക് ബി.എസ്‌സി. നഴ്‌സിങ്ങും തമ്മിലുള്ള വ്യത്യാസം? ASK EXPERT | govt. college of post basic bsc. nursing| Post B.Sc Nursing eligibility and subject list\nDec 13, 2021, 10:02 AM IST\nബി.എസ്‌സി. നഴ്‌സിങ്ങും പോസ്റ്റ് ബേസിക് ബി.എസ്‌സി. നഴ്‌സിങ്ങും തമ്മിലുള്ള വ്യത്യാസമെന്താണ്? പോസ്റ്റ് ബേസിക് ബി.എസ്‌സി. നഴ്‌സിങ്ങുള്ള പ്രമുഖ സ്ഥാപനങ്ങള് ഏതൊക്കെ?\nആലീസ് ചെറിയാന്, തിരുവനന്തപുരം\nപ്ലസ് ടു സയന്‍സ് (ഫിസിക്‌സ്, കെമിസ്ട്രി, ബയോളജി) പഠനം കഴിഞ്ഞുപോകാവുന്ന നാലുവര്‍ഷ ബിരുദ പ്രോഗ്രാമാണ് ബി.എസ്‌സി. നഴ്‌സിങ്. ബിരുദമാണ് താത്പര്യമെങ്കില് ഈ കോഴ്‌സ് എടുക്കാം. ബി.എസ്‌സി. നഴ്‌സിങ് പ്രവേശനത്തിന് പ്ലസ്ടു തലത്തില് ഫിസിക്‌സ്, കെമിസ്ട്രി, ബയോളജി പഠനം നിര്‍ബന്ധമാണ്. ഡിഗ്രി കഴിഞ്ഞ് നഴ്‌സിങ്ങില് ഉന്നതപഠനത്തില് താത്പര്യമുള്ളവര്‍ക്കും ബി.എസ്‌സി. നഴ്‌സിങ് കോഴ്‌സിനെക്കുറിച്ച് ചിന്തിക്കാം.\nഅതേസമയം, നഴ്‌സിങ്ങിലെ ഡിപ്ലോമയില് താത്പര്യമുള്ളവര്‍ക്ക് പ്ലസ്ടു കഴിഞ്ഞ് പോകാവുന്ന മൂന്ന് വര്‍ഷത്തെ പ്രോഗ്രാമാണ് ജനറല് നഴ്‌സിങ് ആന്‍ഡ് മിഡ്‌വൈഫറി പ്രോഗ്രാം. പൊതുവേ, പ്ലസ്ടു തലത്തില് ഫിസിക്‌സ്, കെമിസ്ട്രി, ബയോളജി പഠിച്ചിരിക്കണം. എന്നാല്, ഈ യോഗ്യതയുള്ളവരുടെ അഭാവത്തില് സയന്‍സ് ഇതര സ്ട്രീമില് പഠിച്ച് പ്ലസ്ടു ജയിച്ചവരെയും കേരളത്തില് ജനറല് നഴ്‌സിങ് ആന്‍ഡ് മിഡ്‌വൈഫറി പ്രോഗ്രാം പ്രവേശനത്തിന് പരിഗണിക്കാറുണ്ട്. ജനറല് നഴ്‌സിങ് ആന്‍ഡ് മിഡ്‌വൈഫറി പ്രോഗ്രാം പൂര്‍ത്തിയാക്കിയവര്‍ക്ക്, നഴ്‌സിങ്ങില് ബിരുദമെടുക്കാന് താത്പര്യമുണ്ടെങ്കില് പഠിക്കേണ്ട പ്രോഗ്രാമാണ് രണ്ടുവര്‍ഷമുള്ള പോസ്റ്റ് ബേസിക് ബി.എസ്‌സി. നഴ്‌സിങ്. കേരളത്തില് ഈ പ്രോഗ്രാം പ്രവേശനത്തിന് പ്ലസ്ടു, ഫിസിക്‌സ്, കെമിസ്ട്രി, ബയോളജി എന്നീ വിഷയങ്ങള് പഠിച്ച് ജയിച്ചിരിക്കണം. കൂടാതെ 50 ശതമാനം മാര്‍ക്കോടെ ജനറല് നഴ്‌സിങ് ആന്‍ഡ് മിഡ്‌വൈഫറി കോഴ്‌സ് ജയിക്കണം. അതോടൊപ്പം കേരള നഴ്‌സസ് ആന്‍ഡ് മിഡ്‌വൈവ്‌സ് രജിസ്‌ട്രേഷനും വേണം. ഈ പ്രക്രിയവഴി ബിരുദമെടുക്കാന് ജി.എന്.എം. കോഴ്‌സിന്റെ മൂന്നുവര്‍ഷവും പോസ്റ്റ് ബേസിക് കോഴ്‌സിന്റെ രണ്ടുവര്‍ഷവും ഉള്‍പ്പെടെ അഞ്ചുവര്‍ഷം എടുക്കും. പക്ഷേ, ജി. എന്.എം. കോഴ്‌സ് കഴിഞ്ഞ് ജോലി ചെയ്യാനുള്ള സാഹചര്യം ഉണ്ട്.\nകേരളത്തില് തിരുവനന്തപുരം, എറണാകുളം എന്നീ ഗവണ്‍മെന്റ്് നഴ്‌സിങ് കോളേജുകളില് പോസ്റ്റ് ബേസിക് ബി.എസ്‌സി. നഴ്‌സിങ് പ്രോഗ്രാമുണ്ട്. കൂടാതെ ഒട്ടേറെ സ്വാശ്രയസ്ഥാപനങ്ങളിലും കോഴ്‌സ് നടത്തുന്നുണ്ട്. ദേശീയതലത്തില് ഈ പ്രോഗ്രാമുള്ള പ്രമുഖ സ്ഥാപനങ്ങളില് ഓള് ഇന്ത്യ ഇന്‍സ്റ്റിറ്റ്യൂട്ട് ഓഫ് മെഡിക്കല് സയന്‍സസ് (ന്യൂഡല്‍ഹി),\nപോസ്റ്റ് ഗ്രാജുവേറ്റ് ഇന്‍സ്റ്റിറ്റ്യൂട്ട് ഓഫ് മെഡിക്കല് സയന്‍സസ് (ചണ്ഡീഗഢ്) എന്നിവ ഉള്‍പ്പെടുന്നു. ഇന്ത്യന് നഴ്‌സിങ് കൗണ്‍സില് അംഗീകാരത്തോടെ പോസ്റ്റ് ബേസിക് ബി.എസ്‌സി. നഴ്‌സിങ് പ്രോഗ്രാം നടത്തുന്ന സ്ഥാപനങ്ങളുടെ പട്ടിക www.indiannursingcouncil.org യില് ലഭിക്കും.\nContent Highlights: B.Sc Nursing and Post Basic Nursing\nകോമണ് അഡ്മിഷന് ടെസ്റ്റ് (കാറ്റ്) വഴി ഐ.ഐ.എം. അല്ലാതെ അപേക്ഷിക്കാവുന്ന മാനേജ്‌മെന്റ് ..


ട്വന്റി-20 ജനങ്ങളില് വേരോട്ടമുള്ള വിഭാഗം അവരുടെ പ്രവര്‍ത്തനങ്ങളില് സഹകരിക്കാന് കോണ്‍ഗ്രസ് തയ്യാർ ,ട്വന്റി-20യെ പുകഴ്ത്തി കെപിസിസി അധ്യക്ഷന് കെ സുധാകരന് - Eye Witness News India\nട്വന്റി-20 ജനങ്ങളില് വേരോട്ടമുള്ള വിഭാഗം അവരുടെ പ്രവര്‍ത്തനങ്ങളില് സഹകരിക്കാന് കോണ്‍ഗ്രസ് തയ്യാർ ,ട്വന്റി-20യെ പുകഴ്ത്തി കെപിസിസി അധ്യക്ഷന് കെ സുധാകരന്\nട്വന്റി-20യെ പുകഴ്ത്തി കെപിസിസി അധ്യക്ഷന് കെ സുധാകരന്. ട്വന്റി-20 ജനങ്ങളില് വേരോട്ടമുള്ള വിഭാഗമാണെന്നും അവരുടെ പ്രവര്‍ത്തനങ്ങളില് സഹകരിക്കാന് കോണ്‍ഗ്രസ് തയ്യാറാണെന്നും കെ സുധാകരന് പറഞ്ഞു. രാഷ്ട്രീയമായി കോണ്‍ഗ്രസ്ട്വന്റി-20ക്ക് എതിരല്ലെന്നും സുധാകരന് ട്വന്റിഫോറിനോട് പറഞ്ഞു.\n‘ഞങ്ങളെ സംബന്ധിച്ചിടത്തോളം ആരുടെ വോട്ടും സ്വീകരിക്കും. ട്വന്റി-20യുടെയും ആംആദ്മിയുടെയും വോട്ട് കിട്ടാന് ഞങ്ങള് ശ്രമിക്കും. കാരണം ഒരു സ്ഥാനാര്‍ത്ഥിക്ക് അവര്‍ക്ക് കിട്ടുന്ന വോട്ടാണ് പ്രധാനം. ട്വന്റി-20യില് നിന്ന് അനുകൂലമായ നിലപാട് വരുമെന്നാണ് പ്രതീക്ഷിക്കുന്നത്. അവരെ ശത്രുക്കളാക്കണമെന്നും ഞങ്ങള്‍ക്കാഗ്രഹമില്ല’. കെപിസിസി അധ്യക്ഷന് കൂട്ടിച്ചേര്‍ത്തു.\nഅതേസമയം തുടക്കം മുതല് പി.ടി തോമസിന്റെ നിലപാടുകളെ തള്ളിക്കളയുന്ന നിലപാടുമായാണ് കോണ്‍ഗ്രസ് മുന്നോട്ടുപോകുന്നതെന്ന് മന്ത്രി പി രാജീവ് ചൂണ്ടിക്കാട്ടി. അവര്‍ക്ക് ധാര്‍മികത പ്രശ്‌നമല്ല. പി ടി തോമസിന്റെ നിലപാടുകളെ കോണ്‍ഗ്രസ് വെല്ലുവിളിക്കുകയാണ്. ട്വന്റി-20ക്ക് വോട്ട് ചെയ്ത വിഭാഗം ജോ ജോസഫിനെ പിന്തുണയ്ക്കുമെന്നും മന്ത്രി കൂട്ടിച്ചേര്‍ത്തു.\nതൃക്കാക്കരയില് ആം ആദ്മി പാര്‍ട്ടി മത്സരിക്കില്ലെന്ന് അറിയിച്ചതിന് പിന്നാലെ ട്വന്റി ട്വന്റിയും മത്സരരംഗത്ത് നിന്ന് പിന്മാറിയിരുന്നു. കഴിഞ്ഞ നിയമസഭാ തെരഞ്ഞെടുപ്പില് ട്വന്റി ട്വന്റി സ്ഥാനാര്‍ത്ഥി ഡോക്ടര് ടെറി തോമസിന് തൃക്കാക്കരയില് കിട്ടിയത് 13773 വോട്ടാണ്. പൊതു തെരഞ്ഞെടുപ്പിലെ സാഹചര്യം ഇപ്പോഴില്ലെങ്കിലും രണ്ട് പാര്‍ട്ടികള്‍ക്കുമായി മണ്ഡലത്തിലുളളത് നിര്‍ണ്ണായക വോട്ടുകള് തന്നെ. ഈ വോട്ടുകള് തങ്ങള്‍ക്കനുകൂലമായി മാറുമെന്ന അവകാശവാദമാണ് മൂന്ന് മുന്നണികള്‍ക്കുമുള്ളത്.


ഹെല്‍മറ്റ് രണ്ട് കഷണം! ക്രിക്കറ്റ് ലോകത്തെ നടുക്കി പാക് പേസറുടെ ബൗണ്‍സര് | Watch Pak pacer Arshad Iqbal breaks Kamunhukamwe helmet with bouncer Video\nസിംബാബ്‌വെക്കെതിരായ രണ്ടാം ടി20യില് പാകിസ്ഥാനായി അരങ്ങേറ്റത്തിനിറങ്ങിയ 20 വയസുകാരന് പേസറുടെ പന്തിലാണ് ഹെല്‍മറ്റിന്‍റെ പുറംപാളി പൂര്‍ണമായും ഊരിത്തെറിച്ചത്.\nHarare, First Published Apr 23, 2021, 5:09 PM IST\nഹരാരേ: ക്രിക്കറ്റ് ലോകത്തെ ആശങ്കയിലാക്കി ഒരിക്കല് കൂടി മരണ ബൗണ്‍സര്. സിംബാബ്‌വെക്കെതിരായ രണ്ടാം ടി20യില് അന്താരാഷ്‌ട്ര അരങ്ങേറ്റത്തിനിറങ്ങിയ 20 വയസുകാരന് പാക് പേസര് അര്‍ഷാദ് ഇഖ്‌ബാലിന്‍റെ പന്തില് തിനാഷെ കമുന്‍ഹുകാംവെയുടെ ഹെല്‍മറ്റിന്‍റെ പുറംപാളി പൂര്‍ണമായും ഊരിത്തെറിക്കുകയായിരുന്നു.\nഉടനടി നോണ്‍സ്‌ട്രൈക്കര് മറുമാണിയും പാക് താരങ്ങളും കമുന്‍ഹുകാംവെയുടെ അരികില് ഓടിയെത്തി. ടീം ഫിസിയോ എത്തി താരത്തിന്‍റെ ആരോഗ്യനില പരിശോധിച്ച ശേഷമാണ് മത്സരം പുനരാരംഭിച്ചത്. താരത്തിന് കണ്‍കഷന് പ്രശ്‌നങ്ങളില്ല എന്നാണ് റിപ്പോര്‍ട്ട്.\nമത്സരത്തില് ആദ്യം ബാറ്റ് ചെയ്ത സിംബാബ്‌വെ 20 ഓവറില് ഒന്‍പത് വിക്കറ്റിന് 118 റണ്‍സ് നേടി. ഓപ്പണര് തിനാഷെ കമുന്‍ഹുകാംവെ 40 പന്തില് 34 റണ്‍സെടുത്തു. അരങ്ങേറ്റം കളിക്കുന്ന അര്‍ഷാദ് ഇഖ്‌ബാല് നാല് ഓവറില് 16 റണ്‍സിന് ഒരു വിക്കറ്റ് സ്വന്തമാക്കി. പാകിസ്ഥാനായി മുഹമ്മദ് ഹസ്‌നൈനും ഡാനിഷ് അസീസും രണ്ട് വീതവും ഫഹീന് അഷ്‌റഫും ഹാരിസ് റൗഫും ഉസ്‌മാന് ഖാദിറും ഓരോ വിക്കറ്റും നേടി.\nLast Updated Apr 23, 2021, 5:20 PM IST\nArshad Iqbal Bouncer\nTinashe Kamunhukamwe Bouncer\nTinashe Kamunhukamwe Helmet\nZimbabwe vs Pakistan 2nd T20I\nഅവിശ്വസനീയം! രണ്ടാം ടി20യില് പാകിസ്ഥാനെതിരെ ചരിത്ര ജയവുമായി സിംബാബ്‌വെ\nഡക്‌വര്‍ത്ത് ലൂയിസില് കണ്‍ഫ്യൂഷനോട് കണ്‍ഫ്യൂഷന്; ബംഗ്ലാദേശിനെതിരായ ടി20 പരമ്പരയും ന്യൂസിലന്‍ഡിന്\nഇംഗ്ലണ്ടിനെതിരായ രണ്ടാം ടി20യിലെ ജയത്തിന് പിന്നാലെ ഇന്ത്യക്ക് തിരിച്ചടി\nഫിഫ്റ്റി അടിച്ചത് അറിഞ്ഞില്ല; ബാറ്റുയര്‍ത്തിയത് കോലി പറഞ്ഞിട്ടെന്ന് ഇഷാന് കിഷന്


രോഗി മരിച്ചതിന് ശേഷം ഡോക്ടർ എത്തുന്നത് പോലെ; അമിത് ഷായ്ക്കെതിരെ വിമർശനവുമായി മമത ബാനർജി | west bengal chief minister mamata banerjee swipe to amit shah\nരോഗി മരിച്ചതിന് ശേഷം ഡോക്ടർ എത്തുന്നത് പോലെ; അമിത് ഷായ്ക്കെതിരെ വിമർശനവുമായി മമത ബാനർജി\nDelhi Gate, First Published 15, Feb 2020, 11:40 AM IST\nദില്ലി തെര‍ഞ്ഞെടുപ്പ് പ്രചാരണ വേളയിൽ വെടിവെക്കൂ, പാകിസ്ഥാനിലേക്ക് പോകൂ എന്നിങ്ങനെയുള്ള പരാമർശങ്ങൾ, വിവിധ വിഷയങ്ങളിൽ ബിജെപി നേതാക്കൾ നടത്തിയിരുന്നു. ഇത്തരം മുദ്രാവാക്യങ്ങളോട് വിയോജിപ്പ് പ്രകടിപ്പിക്കുന്നുവെന്നും ഒരു പക്ഷേ ദില്ലി തെര‍ഞ്ഞെടുപ്പിൽ ബിജെപി നേരിട്ട പരാജയത്തിന് കാരണമായത് ഇത്തരം പരാമർശങ്ങളായിരിക്കുമെന്നും ഷാ പറഞ്ഞിരുന്നു.\nദില്ലി: ബിജെപി സെക്രട്ടറിയും കേന്ദ്ര ആഭ്യന്തര മന്ത്രിയുമായ അമിത് ഷായെ നിശിതമായി പരിഹസിച്ച് പശ്ചിമ ബംഗാൾ മുഖ്യമന്ത്രി മമത ബാനർജി. ഗോലി മാരോ മുദ്രാവാക്യത്തെ അമിത് ഷാ വിമർശിച്ച സംഭവത്തെ രോഗി മരിച്ചതിന് ശേഷം ഡോക്ടർ വന്നതുപോലെ ആണെന്നാണ് മമത പരിഹാസം. ഗോലി മാരോ മുദ്രാവാക്യം മുഴക്കിയ സംഭവത്തിൽ അമിത് ഷാ വിയോജിപ്പ് പ്രകടിപ്പിച്ചിരുന്നു. ദില്ലി തെര‍ഞ്ഞെടുപ്പ് പ്രചാരണ വേളയിൽ വെടിവെക്കൂ, പാകിസ്ഥാനിലേക്ക് പോകൂ എന്നിങ്ങനെയുള്ള പരാമർശങ്ങൾ, വിവിധ വിഷയങ്ങളിൽ ബിജെപി നേതാക്കൾ നടത്തിയിരുന്നു. ഇത്തരം മുദ്രാവാക്യങ്ങളോട് വിയോജിപ്പ് പ്രകടിപ്പിക്കുന്നുവെന്നും ഒരു പക്ഷേ ദില്ലി തെര‍ഞ്ഞെടുപ്പിൽ ബിജെപി നേരിട്ട പരാജയത്തിന് കാരണമായത് ഇത്തരം പരാമർശങ്ങളായിരിക്കുമെന്നും ഷാ പറഞ്ഞിരുന്നു.\nപ്രതിഷേധം നടത്തുന്ന ജനങ്ങളോട് എതിർപ്പുള്ള ചില ആളുകൾ അവരെ വെടിവെയ്ക്കുമെന്ന് പരസ്യമായി ഭീഷണിപ്പെടുത്തുന്നു എന്ന് ബിജെപി നേതാക്കളെ പരാമർശിച്ച് മമത ബാനർജി പറഞ്ഞു. നിങ്ങൾ അവരോട് യോജിക്കുന്നില്ലെങ്കിൽ, അവർ 'ബോളി നഹി തോ ഗോളി' എന്നാണ് പറയുന്നത്. എല്ലാവരേയും വെടിവെക്കുമെന്ന് അവർ ഭീഷണിപ്പെടുത്തുന്നു. ഇപ്പോൾ എന്തിനാണ് വിയോജിപ്പ് പ്രകടിപ്പിക്കുന്നത്? രോഗി മരിച്ചതിന് ശേഷം എന്തിനാണ് ഡോക്ടർ വരുന്നത്? അമിത് ഷായുടെ പേര് വെളിപ്പെടുത്താതെ മമത ചോദിച്ചു.\nബജറ്റ് സമ്മേളനത്തിന്റെ തുടക്കത്തിൽ സംസ്ഥാന നിയമസഭയിൽ ഗവർണർ അഭിസംബോധന ചെയ്ത പ്രമേയത്തെക്കുറിച്ചുള്ള ചർച്ചയിൽ പങ്കെടുക്കുകയായിരുന്നു മമത ബാനർജി. ബംഗാളിൽ സ്ത്രീകളെ സംരക്ഷിക്കുന്നതിനുള്ള നിയമങ്ങൾ ശക്തമാക്കിയിട്ടുണ്ട്. സ്ത്രീകൾക്കെതിരായ കുറ്റകൃത്യങ്ങളിൽ പോലീസ് ഉടൻ പരാതികൾ ഫയലിൽ സ്വീകരിക്കുന്നുണ്ട്. എന്നാൽ യുപിയിലേക്ക് നോക്കൂക. അവിടെ ഇരകളെ ജീവനോടെ ചുട്ടുകൊല്ലുകയും അവരുടെ കുടുംബങ്ങൾ ആക്രമിക്കപ്പെടുകയും ചെയ്യുന്ന അവസ്ഥയാണുള്ളത്. മമത പറഞ്ഞു.\nട്രംപ് ഇന്ത്യയില്; വരവേല്‍ക്കാന് പ്രധാനമന്ത്രി നേരിട്ടെത്തി (LIVE UPDATE)